
.Lingua,  qua  hominum  sensa,  cogitata,  voluntates  exprimuntur,  ut  mutatis  paul- 
latim  hominum  stutliis,  consiliis,  institutis  convenire  possit,  et  ipsa  semper 
commutetur  necesse  cst  suisque  adolescat  incrementis.  Quae  quidem  linguae 
commutatio,  cujus  causam  constat  non  totam  in  mutato  gentium  cultu  positam 
esse,  sed  etiam  in  multis  aliis  rehus  contineri,  tum  demum  retardari  solet  et 
certis  terminis  circumscribi,  quum  litterarum  illustrari  studiis  Iingua  coepta  est 
et  ornari  monumentis.  Nam  illa  litterarum  monumenta,  dum  ad  eorum  simili- 
tudinem  posteri  quoque,  in  lihris  scribendis  versantes,  proxime  accedere  student 
et  eorum  scribendi  genus  sibi  ad  imitandum  proponuut,  etiam  ad  quotidianam 
hominum  loquendi  consuetudinem  certis  legibus  adstringendam  aliquantum  va- 
lent,  quae  nisi  ad  eandem  regulam,  ad  quam  scriptorum  dicendi  genus,  et  ipsa 
quodammodo  dirigitur,  in  agrestis  et  inquinati  sermonis  harbariem  delabitur. 
Quare,  etsi  ne  ita  quidem  efficitur,  ut  illa  omnium  rerum  humanarum  vicissitu- 
dine  lingua  eximatur,  tamen  fit,  ut  nisi  sensim  et  paullatim  jam  non  commu- 
tetur  neque  in  multa  eaque  magis  in  dies  inter  se  diversa  linguae  genera  vel 
dialectos  abeat.  Atque  Latina  quidein  lingua  qualis  fuerit  quibusque  muta- 
tionibus  obnoxia,  ab  eo  demum  tempore  penitus  perspici  planeque  cognosci 
potest,  quo  litterarum  et  artium  studia  Romam  sunt  importata,  id  quod  sero 
factum  esse  nemo  ignorat.  Quamquam  jam  priusquam  optimarum  artium  stu- 
diis  incensi  sunt  Romani,  nonnulla,  quae  etiamnunc  extanl,  Latinis  litteris  sunt 
mandata.     Itaque   et   partes   quaedam  veterum  legum  Romanarum  atque  sacro- 

rum  carminum  et  inscriptiones  aliquot  antiquissimae  sunt  ad  nostram  aelatem 
servalae,  ex  quibus,  quamvis  sint  non  integrae  et  temporum  iniquitate  corrup- 
tae,  aliquarn  priscae  linguae  latinae  imaginem  animo  concipere  possimus.  Sic 
et  nobis  judicare  licet,  quanta  inter  illarum  asperitaiem  et  proximorum  tem- 
porum  limatum  et  politum  dicendi  genus  intercesserit  diversitas,  quae  quidem 
tam  magna  fuit,  ut  Romani  homines,  litterarum  latinarum  vel  peritissimi,  per- 
multa  ipsi  non  satis  accurate  interpretari  possent.  l)  Accedit,  <piod  bis  tem- 
poribus  ii  docti  viri,  qui  linguas  inter  se  artiore  cognationis  vinculo  junctas 
comparare  instituerunt,  etiam  Latinae  grammaticae  elementis  multum  lucis  attu- 
lerunt.  At  ita  flectendorum  verborum  modi  atque  formae  a  quibus  initiis  pro- 
fecti  quibusque  mutationibus  novali  sint.  perspici  potest;  jungendorum  vel 
verborum  vel  enuntiationum  modi  quibus  obnoxii  fucrint  mutationibus,  nou 
item.  Nain  antiquissima  illa  latinae  linguae  monumenta  non  solum  pauca 
atque  exigua  sunt.  sed  etiam  mirum  in  modum  incondita  et  horrida,  ut  tamen 
rerum  exilitati  aecoinmodata  sit  vei-bonun  eoinpositio.  Praeterea,  ut  rara,  ita 
tantis  temporum  intervallis  sunt  injLer  se  disjuncta,  ut  <le  illa,  quam  paullo 
ante  dixi.  grammaticae  latinac  partc  ex  iis  aut  nihil  aut  certe  non  nuiltum  cog- 
nosci  possit.  Quocirca  si  <]uis  accuratius  investigare  voluerit,  <|uae  quoque 
temporc  viguerint  sententianun  jungeiKlaruni  rationes.  facile  eonoedet,  ex  illis, 
de  quibus  <iixi.  monumentis  nibil  aliud  elfiei  posse,  nisi  ut  fuerit  etiam  Latinae 
linguae  quaedam  quasi  infantia,  quae*quatn  longe  a  sequentium  temporiun  ele- 
gantia  abfuerit,  maxime  in  ipsa  eonjunctidne  seutentiarum  laxa  vel  potius  nulte 
cernatur.  Neque  companitio  illa  Iinguarum,  quamvis  ad  complures  alias  gram- 
maticae  partes  explanaudas  sit  fructuosa,  ad  illustrandam  eam  <lc  qua  quaeri- 
mus,  enuntiationuni  apuu  priscos  Romanos  jungendarum  rationem  multum 
valct.  Nam  quod  hic  fortasse  occurril,  Graecam  linguam.  quum  ita  excoli 
coepta  esset  Latina,  ut  ad  artium  et  litterarum  studia  satis  fieret  apta  et  per- 
polita,  in  hac  confonnanda  atque  certis  legibus  a<Istringenda  magnam  vim 
habuisse  atque  fuisse  quoddam  quasi  exemplar,  quod  intuens  in  eoque  defixus 
optimus  <piisque  scriptor  Latinus  suurn  dieendi  genus  limaret,  id  ad  priscorum 
temporum  loquendi  usum   non  pertinuit.     Tametsi.  quoniani  inter  Graecam  lin- 


')    Varro   L.    L.    VII.    2.     Aelii   hominis   in   primo   in  literis  Latinis  exercitati  interpre- 
tationeni  carmiiiurn  Saliorum  videbis  et  exili  litera  expeditam  et  praeterita  obscura  multa. 


guam  alqne  Latinam,  quippc  quae  a  coininuni  quodam  principio  ct,  ut  ita 
dicam,  fonte  proxime  absint,  artissima  intercedit  cognatio  et  propinquitas,  fieri 
non  potest,  quin  jain  antiquissiinis  temporibus  iis,  quibus  usi  suut  Latini, 
enuutiationum  coHigandarum  modis  cuin  iis,  quibus  Graeci,  aliqua  fuerit  simili- 
tudo  atquc  convenientia. 

Sed  haec  ut  praedieeremus,  ipsius  rci,  dc  tpia  (piacrciulum  crat,  natura 
adducti  sumns.  Nam  quum  id  nobis  eligcndum  csscl,  in  quo  aecuratius  in- 
vestigando  tantum,  quantum  pcr  temporis  angustias  liceret.  studii  et  laboris 
collocarcmus,  particula  illa  Latinoruni,  ipiac  cst  ut,  (piuin  ejus  inter  omnes 
latissime  patcrct  usus,  maxiine  et  digna  ct  idonea  visa  est,  quac  quam  mnltas 
qnaiiKpic  diversas  signiticationcs  rcccpissct,  sludiose  impiireretur.  At<pii  quum 
in  jungendis  vel  vcrbis  vel  enuntiatiouibus  maxime  fere  particularum  ccrnanlur  pro- 
prictates,  tum  haud  scio  au  ad  hanc  ipsam  particulam,  de  qua  uobis  ioslituenda  est 
disputatio,  id  praeeipue  pertineat.  Quod  si  iuvestigare  statuerimus,  quibus 
paullatim  incrementis  illius  particulac  usus  quasi  adoleverit  excultusque  sit,  qui 
fieri  potuerit,  ut  alia  ex  alia  manaret  signihcatio,  quae  prima  atque  principalis 
vis  fucrit,  quibus  rebus  factum  sit,  ut  idcm  significans  particula  alia  actate 
ciun  aliis  vcrborum  formis  componeretur  —  quae  omnia  quis  est  qui  negct  ad 
eam  rem  in  qua  versamur  accuratius  tractandam  magni  interesse  ut  penitus 
perspiciantur  —  scd  si  illa  (juae  dixi  investigare  statuerimus,  iis,  de  quibus 
paullo  ante  disputavimus,  caussis  efficitur,  ut  ea  inde  ab  prima  linguae  latinae 
aetate  non  possimus  persequi.  Quam  ob  rcm  contenti  erimus  ad  eorum  tem- 
porum  loquendi  usum,  quibus  jam  lingua  literarum  et  artium  exornata  erat 
monumentis,  in  hac  disputatione  noslra  attcndisse.  Hoc  igitur  nobis  proponi- 
mus,  ut  inde  ab  iis  temporibus,  quibus  primi  scriptores  Latini  exstiterint,  ab 
Plauti  Enniique  aetate,  quibus  usus  particulae  quae  est  ut  obnoxia  fuerit  mu- 
tationibus,  ita  persequamur,  ut  etiam,  quibus  ea  aetatc  qua  maxima  eloquentiae 
et  doctrinae  laude  floreret  Roma,  eircumscriptus  fucrit  terminis,  defmiamus. 
Enimvero,  qUurn  per  temporis  angustias  nobis  non  licuerit,  etiam  in  posterio- 
rum  scriptorum  loquendi  usum  inquirere,  ultra  Taciti,  Quintiliani,  Juvcnalis 
tempora  in  hac  disquisitione  non  progrediemur. 

Jam  ne  quis  ignoret,  qua  potissimum  ralione  adducti  hanc  particulam 
tractare  constituerimus,  ea  adeo  non  est  doctorum  hominum  studiis  examinata 
et    illustrata,    ut    quantulumcumque    ipsi    conferre   potuerimus,    operae    pretium 


facturi  esse  videamur.  Handius  quidem,  qui  eo  libro  qui  inscriptus  est  Tur- 
sellinus  de  particulis  latinis  copiose  et  accurate  disserere  instituit,  postquam 
vix  plus  quam  dimidiam  suscepti  operis  partem  absolvit,  immatura  morte  est 
exstinctus.  Alii 2),  qui  de  particulae  ut  vi  et  usu  disseruerunt,  aut  alias  res 
tractantes  iu  hanc  ineiderunt  neque  totam  eam  sibi  accuratius  exponendam 
putaverunt,  aut  singuli  de  singulis  partieulae  significationibus  egerunt.  Quod 
quum  ila  sit,  quisquis,  ut  ad  gravissimam  illam  partieularum  doctrinam  novis 
incrementis  adaugendam  aliquid  adjuvet,  in  illius  particulae  vi  exeutienda  om- 
nem  operam  et  studium  collocaverit,  etsi  non  tantum  profecerit  quantum 
voluerit,  tamen  non  inutilis  nec  irritus  labor  ejus  videtur  fore.  Quum  autem 
de  particula  id  nobis  agendum  esset  et  particulas  non  paucas  illa  cum  alio 
vocabulo  in  unam  vocem  conflata  esse  exortas  et  cum  ea  significationis  atque 
usus  necessitudine  contineri  videremus,  buic  de  simpliei  particula  disputationi 
perbrevem  de  copulata  inquisitionem  adjungere  haud  alienum  putavimus. 


Etiam  si  quis  vim  et  usum  cujuslibet  vocis  leviter  adspicit,  hoc  quidem 
ei  lucide  apparet,  ut,  quibus  rationibus  illa  vox  usurpari  possit,  et  unde  natae 
sint  ejus  significationes,  satis  planum  fieri  possit,  primum  omnium,  quae  ejus 
fuerit  origo,  quae  prima  et  principalis  forma,  inquirendum  esse.  Quamobrem 
etiam  nos,  antequam  ad  rem  propositam  transeamus.  brevem  de  particulae  ut 
origine  et  quasi  figura  disputationem  instituere  conabimur. 

Atque    superiores,    qui    in    latina    lingua   investiganda    sunt   versati,   quum 


2)  Ut  alios  omittam,  Wunderus  in  Jahnii  Annalibus  (1827)  quum  de  Orationis  pro 
Sextio  editione  Mulleriana  judicium  faceret,  etiam  de  particulae  ut  usu  nonniliil  disseruit, 
Lindauius  (Die  Partikeln  ut  qund  und  die  Coustruction  des  Accusativs  mit  d.  Infiuitiv. 
Halle  1831)  cum  illa  particulam,  quae  est  quod,  comparavit  et  quid  inter  eas  et  accusati- 
vum  cum  infinitivo  junctum  interesset,  explanare  conatus  est,  Grysarius  in  Zeitschrift  f.  d. 
Oesterr.  Gymn.  1856  p.  336  sq.  de  epexegetico  particulae  usu  ita  egit,  ut  etiam  de  ut  post 
tales  loquendi  formulas  posito,  quales  sunt  verum  est,  verisimile  est  cet.  brevem  adnecteret 
disputationem,  Kraatzius  in  progr.  gymnas.  Stuttgart.  1862  de  particulae  ut  in  interroga- 
tionibus  indignantium  usu  verba  fecit,  Hoffmannus  in  libello  "Die  latein.  Zeitpartikeln  (Wien 
1860)  etiam  de  ut  in  temporis  notatione  usurpato  nonnihil  attulit,  Meiringius  in  "Eror- 
terungen  zur  latein.  Grammatik"  (Bonn  1859)  spinosam,  ut  solet,  particulae  ut  cum  quod 
comparationem  instituit.  Unus,  quantum  scio,  Gernhardus  exstitit,  qui  omnia  particulae 
significationum  genera  et  jungendi  modos  aliquanto  copiosius  explicare  studeret  (in  Opusculis. 
Lips.  1836), 


eam  a  Graeca  quasi  a  parente  quadam  ita  originem  traxissc  slatuerent,  ut 
tamen  ex  barbarorum  litlguis  non  pauca  ei  essent  admixta,  hanc  quaestionem 
sibi  visi  sunt  persolvisse,  si  quain  arcta  inter  ut  et  particulam  Graecorum  ex 
relativo  pronomine  hg  natam,  quae  est  eig,  esset  cognatio,  oslendissent.  3)  At 
quamvis  magna  inter  cog  et  ut  intercedat  similitudo,  in  earum  particularum 
significatione  atque  usu  ea  cernitur,  in  ipsa  origine  non  item.  Nain  quum 
niulta  alia,  tum  etiam  unde  natmn  esset  cog,  unde  ut,  doctorum  virorum,  qui 
in  linguis  comparandis  operam  collocant,  industria  est  patefactum.  Atque,  ut 
inter  omnes  Indo-Europaeas,  quas  vocant,  linguas  magna  in  hoc  cernitur 
similitudo,  quod  vcrae  et  germanae  conjunctiones  fere  initio  adverbia  fuerunt, 
ex  aliqua  radice,  ut  ajunt,  pronominali  orta,  ita  hac  in  re  eae  linguae  inter  se 
discedunt,  quod  conjunctiones,  quibus  eadem  vis  sit,  non  solum  in  linguis  aliis 
ex  aliis  pronominibus  flexa  sunt,  setl  etiam  alia  aliam  terminationem  saepe 
receperunt.  Quod  quidem  etiam  de  ut  et  «js-  dicere  licet.  Nam  hoc  jam 
nemo  est  qtii  infitietur  ex  relativo  pronomine  qtiod  est  Sg  originem  traxisse; 
imino  vero  nunc  quidem  certum  est  et  exploratum,  cog  vetustam  relativi  pro- 
nominis  fuisse  ablativi  formam.  Nain  auferendi  castis  in  linguis  Indo-Europaeis 
vel  Arianis  antiquissimis  temporibus  in  rmgualcm  litteram  (t  vel  d)  exiit,  qui 
tamen  exitus,  nisi  in  antiqua  Indorum  lingtia  (in  iis  nominibus,  quorum  radix 
littera  a  terminata  est),  in  Latina  antiquissima,  in  Osca  denique  non  est  ser- 
vatus.  In  Graecorum  autem  sermone  littera  illa  lingualis  aut  tota  excidit  (id 
quod  etiam  in  Umbrorum  lingua  factum  esse  constat)  aut  in  iis  vocabulis, 
quae  quum  vel  ab  adjectivis  vel  ab  pronominibus  flexa  essent,  ipsa  adverbio- 
rum  vim  induerant,  in  sibilantem  litteram  (s)  mutata  est.  Quod  quidem  apud 
Graecos  saepe  faetum  esse,  ut  in  verborum  exitu  t  \\\  s  converteretur,  quis 
est  quin  sciat  (jiqou  in  ttqo^  transiit,  rtivcfor  in  rktvfpog).  Atqui  pronomen 
Graecorum  relativum  6g.  a  quo  oSg  originem  traxit,  cum  relativo  pronomine 
Sanscritico  qtiod  est  yas  arctissima  cognatione  junctum  est  et  ipsius  (6g  eadem 
fere   est   conformatio   significatioque   atque   paiticulae   sanscriticae  yat  4),  sed  ut 


3)  Etiam  Hartungius  (Ueber  die  Casus  p.  271  sq.)  et  Haaseus  (adn.  482  ad  Reisigii 
Scholas)  particulae  ut  originem  a  pronomine  aliquo  us  deducunt.  quod  ipsum  statuunt  esse 
"offenbar  die  aolische  Form  von  og." 

')  Gfr.  Boppii  Vergleich.  Grammat,  §.  9f*3.  Kuhn.  in  Hoeferi  Zeitschrift  f.  die  Wissensch. 
d.  Sprache  H.  p.   174  sq. 

ac  ne  id  quidem  solum  sed  etiam  pronomeu  illud  uter  atque  adverbia  ubi  et 
unde,  quibus  eadem  atque  illi  est  origo,  ex  louge  alia  quadam  radice  prono- 
minali  sunt  flexa.  Namque  et  ex  ejus  pronominis  sanscritici  forma,  quod  idem 
atque  latine  uter  declarat  (kataras)  et  ex  formis  copulalione  particularum  ne7 
si,  nwn  natis  ne-cuter,  ne-cubi,  ne-cunde  si-cubi.  si-cunde,  uun-cubi  colligere 
licet,  non  solum  uter,  ubi,  unde,  sed  ctiam  ut,  si  quidein  et  boc  ex  eodem 
quasi  fonte  manavit,  antiquitus  ab  palatina  liltera  incepisse.  Quod  si  ita  fuit, 
quisquis  in  borum  verborum  originem  inquisilurus  est,  de  radice  illa  quo 
eogitet  oportet,  ex  qua  apud  Latinos  et  relativum  et  interrogativum  pronomen 
exstitit  et  cui  in  lingua  sanscrita  stirps  illa  interrogativi  pronominis  ka  (vel 
ki  vel  ku)  respondet.  Quare  statueudiun  est  primas  et  principales  horum 
verborum  formas  fuisse  quoter(us),  quobi,  quondc,  quoti,  et  ex  iis  eodem  fere 
modo,  quo  quoius,  quoi  in  cujus,  cui  abierunt,  o  vocali  iutercidente  et  u 
semivocali  germanae  vocalis  litterae  sonum  recipiente,  cuter,  cubi,  cunde,  cuti 
exstitisse  5).  Tum  eliam  palatina  litera,  a  qua  illae  forinac  inceperunt,  excidit, 
id  quod  in  verbis  non  paucis  factum  videmus  G).  Quod  si  cui  dubium  nec 
salis  exploratum  visum  erit,  oscas  formas  puturus  (ap.  Latinos  uter)  et  puf 
(ap.  Latinos  ubi,  apud  Umbros  pufe)  et  umbricam  parliculam  pusi  vel  i>usei 
(ap.  Latinos  uti)  inspiciat  atque  reputet,  quae  pronomina  et  adverbia  ex  his 
nata  apud  Latinos  a  gutturali  littera  incipcrent,  in  ea  fere  apud  Oscos  et 
Umbros  labialcm  (p)  jam  antiquissimis  temporibus  irrepsisse  7). 

Jam,  si  ex  qua  radice  pronominali  uti  flexum  esset,  satis  est  expiicatum, 
sequitur  ut  inquiramus,  qua  addita  accessione  vel  suftixo,  ut  ajunt,  couflatum 
sit,   et   id    suflixum   quam    vim  habeat.     Quod  quidem  ut  ad  hanc  rem  de  qua 


5)  Simili  ratione  constat  sequutus,  quom  iu  sccufus,  cum  esse  inutata. 

6)  Boppius  haec  exempla  afFert:  kamayami,  amo ;  gnosco,  nosco;  gnascor,  nascor  (Vergl. 
Gramm.  §.  389);  Corssenius  in  Kritische  Beitriige  p.  1.  haec  comparat:  y.dn-Qog,  aper; 
xoXacpog,  alapa  cett.     Vide  etiam  Schleicheri  Compend.  d.  vergl.  Gramm.  p.  215. 

7)  Umhri  et  Osci  pis,  pod,  Latini  quis,  quod,  Osci  pon,  Latini  quum  haheut.  Eodem 
fere  modo  in  Graecorum  lingua  v.olog,  v.hoog,  y.oxtoog,  y.tog,  quae  apud  Jones  in  usu 
fuerunt,  in  atticorum  dialecto  in  nolog,  jrooog,  norEQog,  rctog  sunt  mutata.  Schoemannus 
in  Disp.  de  particulae  que  origine  p.  4.  Factum  videmus.  iuquit,  ut,  qui  gutturalis  et 
labialis  elementi  conjunctionem  fugiebant,  alterum  utrum  liorum  supprimerent  et  modo 
gutturale  solum,  modo  autem  labiale  servarent,  ita  tamen,  ut  pro  debiliore  v  fortius  iilud 
p  substituerent. 


quaerimus  illustran<lam  noimihil  interest  ut  explanetur,  ita  ad  explanandum 
est  diflicile.  Atque  lioe  primuur  onmitim  satis  constat,  non  esse  ei  suffixo 
unam  semper  et  eandein  lignram.  Trcs  enim  particulae  formae  sunt:  ntei, 
titi,  ut.  Ex  quibus  quac  prima  sit  et  prineipalis,  iti  diseeptationcm  veniat 
oportct.  Jam  si  quis  ex  codicum  manu  seriptorum  testimoniis  eam  quaestionem 
persolvi  posse  putabit,  lioc  perpcndat,  omnes  eos  fere  recentiores  esse  quarn 
ut  ex  iis  de  ratione  scribendl  antiquissimis  tcmporibus  usitata  quidqnam  pro 
certo  aflirmari  possit.  Plus  huic  rei  qrjam  quaerimus  lucis  afferlur  collatis 
antiquis  inscriptionibus,  quae  pcrmultae  ad  nostram  servatae  sunt  aetatcm. 
Nam  qiiamquam  vcl  ex  liis  nulla,  quae  quidem  ad  hanc  quaestionem  solvendam 
aliquid  valeat,  antc  sexcentesimum  ferc  urbis  annum  littcris  cst  mandata,  tamen 
etiam  ea  ipsa  actas  ad  id  quod  quaerimus  investigandum  satis  cst  idonea.  At- 
quc  ex  his  inscriptionibus,  si  eas  diligentius  inspicinms  earumque  testiinonia 
inter  se  comparamus,  hoe  facilc  intelligerc  licet,  formam  illam  |)articulae  utei 
usqu(!  ad  Augusti  tempora  longe  fuisse  usitatissimam,  breviorem  figuram  uti 
usurpatam  fuisse  illanr  (pridcm  sed  multo  rarius,  brevissimam  formam,  quanr 
decurlatam  esse  facile  suspiceris,  ut  et  ipsam  nonnusquam  exstarc,  rreque  ta- 
nien  fere  nisi  in  titulis  versibus  conscriptis,  in  quos  propter  mctrum  videtur 
esse  importata.  8)  inde  ab  Augusti  temporibus  latius  in  dies  formae  ut  usus 
serpsit,  ut  ipsa  jam  cxsisterot  longe  usitatissima  vel  potius  multo  usitatior; 
nam  figura  illa  utoi  paullatim  ita  obsoleverat,  ut  pro  ea  semp£r  aut  ut  aut 
uti  poneretur,  sed  tamen  haec  multo  quam  illa  forma  rarior  esset.  9)  Jam 
vero  si  veri  similc  videtur,  iitei  antiquissimam  esse  figuram,  reslat,  rrt  indage- 
mus,  quaenam  intcr  utei  et  uti  intercedat  ratio.  Num  igitur  credcndum  est  ei 
in  utei  veram  et  germanam  fuisse  diphthongum  et  utramque  vocalem,  ut  litterae 
nota,    ita   eliam  vocis  sono  exprinri  solitam  esse?     An  possunt  argumenta  satis 


s)  In  prirao  volumine  Corporis  Iuscriptionum  Latinarum  a  Tbeod.  Mommsemo  editi, 
quo  volumine  omues  tituli  antiquissimi  usque  ad  Caesaris  tempora  scripti  continentui-,  utei 
centies  quater,  uti  decies,  ut  duodecies  invenitur. 

9)  Si  Zellii  Delectum  Inscriptionum  Romanarum  (Heidelb.  1850)  recensemus,  nullam 
aliam  formam  nisi  ut  in  his  titulis  invenimus:  in  Monumento  Ancyrano  (ter)  in  Oratione 
Claudii  de  civitate  Gallis  danda  (octies),  in  Rescripto  Vespasiani  ad  r.  p.  Vanacinorum  (bis), 
in  Epistola  Domitiani  de  subsecivis  (bis),  in  Edicto  Diocletiani  de  pretiis  rerum  venalium 
(quaterdecies).  Contra  in  his  uti  legitur,  non  ut:  in  Dedicatione  Arae  Narbonensis  (a.  p. 
C.  11)  et  in  Lege  de  imperio  Vespasiani  (undecies). 

firma  afferri,  cur,  quae  inter  has  formas  videatur  interesse  differentia,  eam 
totam  in  scribendi  ratione  positam  fuisse  nec  vocis  sonum  attigisse  statuamus? 
Quamquam  non  licet  pro  certo  affirmare,  remotiore  tempore  quam  ut  ex  litte- 
rarum  monumentis  cognoscatur.  non  potuisse  per  vocalium  illam  in  utei  con- 
junctionem  ei  duarum  vocalium  coalescentes  exprimi  sonos,  tamen  quum  jam 
in  inscriptionibus  nonnullis  satis  antiquis  (ut  in  reliqu.  incertae  legis  a.  u.  c. 
621 — 636  rogatae  x)  et  in  Senteut.  Minuc.  a.  u.  c.  637  2)  aut  forma  illa  uti 
sola  aut  alternis  fere  uti  utei(\\\e  ponatur,  nec  ullis  certis  terminis  aut  hujus 
aut  illius  usus  circumscribatur,  facile  adducimur,  ut  iis  certe,  de  quibus 
compertum  aliquid  et  exploratum  haberi  possit,  temporibus  per  utramque  scri- 
bendi  rationem  unum  atque  eundem  vocis  sonum  notatum  esse  credamus.  Est 
autem  notissimum  in  permultis  aliis  vel  verbis  vel  verborum  formis  ante  Au- 
gusti  tempora  permutationem  eandem  syllabanmi,  quae  sunt  ei  et  i,  factam 
esse.  Atque  Lucilius  quidem  3),  quum  ei  duo  inter  se  diversi  litterae  i  soni, 
unus  pinguis,  alter  tenuis,  esse  viderentur,  ut  ille  per  ei,  hic  per  i,  expri- 
meretur,  suasisse  traditur.  At  neque  ipse  indicat  per  pinguiorem  sonum  duas 
inter  se  conjungi  vocales,  et  si  quae  fuit  sonorum  diversitas,  eam  haud  scio 
an  omnes  fere  '  ceteri  sibi  non  visi  sint  audire.  Nam  tantum  abfuit,  ut  recte 
scribendi,  quod  ille  tradiderat,  praeceptum  hominibus  probaretur  et  ab  omni- 
bus  reciperetur,  ut  etiam  postea  quae  jamdiu  vigebat  inconstantia  retineretur 
nec  ad  ullam  certam  regulam  dirigeretur  hominum  scribendi  consuetudo.  Atqui 
pro  i!lo  i  (ei)  saepissime  etiam  e  littera  eaque  sola  ponitur.  Itaque  pro  tibi 
vel  tibei  etiam  tibe,  pro  patri  et  patrei  (in  dativo)  patre  scribebanl.  Quam 
ob  rem  fuerunt  qui  statuerent  4),  nec  id  injuria,  per  ei  medium  quendam 
sonum,  inter  i  et  e  interjectum  antiquos  significasse.  et  hunc  ipsum,  quum 
incertus  esset  et  ambiguus,  eundem  et  per  e  et  per  i  denotari  potuisse.  Et 
ea  quidem  forma  ute,  quae  utei  (uti)  respondere  debuit,  in  latina  lingua  nus- 
quam    exstat,    sed    ut    in    Osca    lingua,    illi    maxime    cognata,    decurtata   verbi 


1)  Mommsen.  Corp.  Inscript.  n.   197. 

2)  Ibid.  n.   199. 

3)  Teste  Velio  Longo  De  Orthogr.  ed.  Putsch.  p.   2220—21. 

4)  Vide     Corssenii    Ueber    Aussprache,    Vocalismus    und    Betonung    in    der    lateinischen 
Sprache  I.  238. 

figura,  quac  cst  pus,  a  latinorum  ut  proxime  abcst,  ita  in  Umbrica  non 
solum  pusei  ct  pusi  sed  etiam  puse  invenitur  5j. 

Quum  i  vocalis,  quae  quidcm  in  antiquissima  scribendi  ratioue  pro  ei 
substitui  solerct,  primo  scmper  longa  fuerit  6),  deinde  autem  in  vcrborum  exitu 
saepe  correpta  sit,  tum  simplex  uti  producta  extrcma  syllaba  dicitur,  scd,  si 
quod  additum  est  suffixum  (utique  7),  utinam,  neutiquam)  eadem  syllaba  nun- 
quam  non  corripitur.  Non  prorsus  in  eadem  causa  particula  ubi  fiiit,  si  qui- 
dcm  ipsa  modo  corrcpta,  modo  producta  i  vocali  dicitur,  sed  copulata  aut 
semper  longam  habet  mediam  syllabam  (ubique),  aut  semper  brevem  (ubivis) 
aut  denique  ancipitem  (ubicumque).  Prima  syllaba  non  modo  in  ubi  ct  uter 
sed  etiam  in  uti  (ut)  ipsa  per  se  semper  brevis  est,  id  quod  etiam  idcirco 
memorabile  est,  quia  semper  fere  alias  u  vocalis,  si  ab  ea  verbum  incipit, 
produci  solet  (uber,  unus,  utor,  uva),  ut  ex  ea  ipsa  re  suspicari  liceat,  ab  initio 
vocabula,  quae  sunt  uter,  ubi,  uti  non  ab  u  incepisse.  Decurtatae  formae  ut  vocalis, 
si  insequens  verbum  a  consona  incipit,  saepissime  producitur,  non  semper  8). 

Jam  ut  ea,  quae  pluribus  verbis  persecuti  sumus,  paucis  comprehendamus, 
satis    videtur   esse   exploratum,   uti  (utei)   principalem  fuisse  particulae  formam 


5)  Cfr.  Huschke.  Die  Iguvischen  Tafeln  p.  667.  Qua  ratione  lingualis  littera  t  in 
Latiua  lingua  et  in  Umbrica  sibilans  sonus  inter  se  respondeant,  Ebelius  accurate  explicat 
in  Kubuii  Zeitscbrift  f.  vergleichende  Sprachforschung  VI.  pag.  418. 

€)  Cfr.  ea,  quae  Eitscbelius  in  Museo  Rhenano  (1853  p.  487  sqq.)  cum  doctis  viris 
communicavit. 

')  Correptam  esse  mediam  particulae,  quae  est  utique,  syllabam,  nisi  Priscianus  auctor 
esset,  (ed.  Putsch.  p.  667  cfr.  p.  1252),  pro  certo  affirmare  non  possemus;  nam  apud 
poetas  nusquam,  quantum  scio,  usui-patur. 

8)  Apud  comicos  (Plautum  et  Terentium)  decurtatam  formam,  quae  est  ut,  haud  raro 
contra  usitatam  versuum  legem  ita  efferri,  ut,  quum  insequatur  verbum  a  consona  incipiens, 
tamen  non  fiat  positione  longa,  Corssenius  monet,  Ueber  die  Aussprache  II.  96.  Jam  hoc 
potissimum  loco  commemorandum  est,  si  Charisio  (p.  202),  Diomedi  (p.  388),  Servio  ad 
Aen.  I.  667  credendum  sit,  ut,  quum  idem  declaret  atque  quomodo,  sive  ei  particulae  non 
pendeus  subjecta  sit  enuntiatio,  sive  pendens,  acuto  efferri  accentu.  Ex  hac  eorum,  quos 
dixi,  grammaticorum  lege  suspicari  licet,  particulam  ut  alias  gravem  recepisse  accentum. 
At  aliter  Priscianus  eam  quaestionem  absolvit.  "Ut,  inquit,  uti  et  utinam  praepositae  gra- 
vantur  per  omnes  syllabas,  subjunctivae  autem  generalem  accentum  servant."  Jam  si  etiam 
Cledonii  testimonium  attendimus,  cujus  haec  sunt  verba  (p.  1926) :  ut  id  est  quemadmodum 
circumflexum  habet  accentum.  ut  conjunctio  acutum,  tantam  videmus  esse  veterum  testium 
de  hac  re  discrepantiam,  ut  quae  verissima  sit  sententia,  persequi  non  audeam. 

et  ex  hac,  i  vocali  detracta,  ut  decurtatam  formam  esse  natam  9).  ISeque 
vero  in  aliorum  vocabulorum  formis  detractae  in  exitu  i  vocalis  exempla  desunt. 
Mitto  verborum  formas,  quarum  notissimum  cst  permultas,  quum  antiquitus  in 
i  litteram  desiissent,  apud  Latinos  eam  vocalem  deposuisse  *),  etiam  particula 
illa  Oscorum  auti  (Umbr.  ote)  in  Latina  lingua  nisi  monosyllabum  (aut)  nun- 
quam  invenitur  2).  Quid?  pronomina  linguae  sanscritae,  quae  sunt  kati,  tati, 
nonne  satis  constat  apud  Latinos  in  quot,  tot  mutata  esse. 

Nunc  quoniam  de  diversis  suffixi  formis  satis  est  disputatum,  proximum 
est,  ut,  unde  originem  traxerit  et  quam  vim  habeat,  explicemus.  Atque  hoc 
quidem  et  verisimillimum  est  et  nunc  ab  omnibus  concessum,  artissima  neces- 
situdine  id,  de  quo  quaerimus,  suffixum  cum  eadem  illa  radice  pronominali 
conjunctum  esse,  quae  etiam  in  iste,  ita,  item  inveniatur  3).  In  hac  autem 
radice  demonstrandi  quaedam  vis  inest.  Sed  qua  ratione  ab  ea  declinatum 
sit  et  quid  ipsa  terminatio  (i)  sibi  velit,  difficile  est  extricare.  Etenim  viri 
harum  rerum  peritissimi  et  quorum  plurimum  valere  debeat  auctoritas,  de  hoc 
parum  vel  inter  se  consentiunt  vel  sibi  ipsi  constant.  Boppius  quidem,  quum 
primo  4)  ad  adverbium  modale  linguae  sanscritae,  quod  est  iti  (sic),  atten- 
disset  et  uti  addito  eodem  suffixo,  quod  in  illo  exstaret,  ortum  esse  statuisset, 
idem  paullo  post 5),  hoc  potissimum  adductus,  quod  i  vocalem  in  verborum 
exitu,  si  brevis  esset,  apud  Latinos  fere  aut  excidere  aut  in  e  abire  diceret, 
ti  illud,  quod  in  uti  inveniretur,  ex  t'a  suffixo  originem  traxisse  docuit.  Hoc 
autem  suffixo  in  lingua  sanscrita  adverbia  modalia,  quae  ex  pronominibus  flexa 
essent,  fingi  solere.  Itaque  latinorum  particulam  uti  a  similitudine  adverbii 
sanscritici  ka-ta,  in  Vedicis  libris  usurpati,  proxime  abesse.  Aliam  explica- 
tionem    Corssenius    attulit  G),    quum    illud   -ti   antiquitus   locativi,    quem  dicunt, 


9)  Dignum  etiam  hoc  est  quod  reputes,  quod  in  vetustissimis  formulis  solleuuibus,  qualis 
est  uti  rogas,  longior  semper  forma  usurpatur.  Nimirum  in  his  formulis  diutius  quam  in 
quotidiana  hominum  loquendi  consuetudiue  veteres  verborum  formae  sunt  servatae. 

J)  Ut  sanscritica  illa  asti,  (a)santi  apud  Latinos  in  est,  sunt  mutata  invenimus.  Cfr. 
Schleicheri  Comp.  d.  vergl.  Gramm.  p.   77.  sq. 

2)  Cfr.  Bopp.  1.  1.   378.     Mommsen.  Osk.  Studien  p.   55. 

3)  Ut  alios  omittam,  Handium  conferas  velim.     Tursell.  III.  467. 

4)  Bopp.  1.  1.  l:ma  edit.  §.  425. 

5)  Id.   l:ma  edit.   §.   855.      2:da  edit.  §.   425. 

6)  Ueber  die  Aussprache  II.  262. 

notam  prae  se  tulisse  suspicaretur.  At  ut  facile  concesserim  fieri  potuisse,  ut 
nonnulla  Latinorum  adverbia  ab  locativis  orirentur  7),  ita  dubito,  an  ea  nun- 
quam  principalem  illam  i  litteram  retinuerint  ac  non  e  receperint. 

Itaque,  qua  ratione  suffixum  formatum  sit,  in  obscuro  est,  quae  ipsa  radix 
sit  adverbii,  non  item.  Et  quoniam  ex  antiqua  quadam  radice  interrogativa 
ha  apud  Latinos  et  relativum  pronomen  et  interrogativum,  quin  etiam  indefi- 
nitum  8)  flexum  est,  non  solum  ubi,  unde,  quo,  alia  adverbia  ab  eadem  radice 
derivata,  sed  etiam  uti  et  interrogativam  vim  recepit  et  relativam.  Indefinitum 
vero  sensum,  nisi  quum  copulata  est,  nunquam  sibi  vindicat.  Itaque,  quum 
adjecto  que 9)  pronominum  adverbiorumque  indefinitorum  vis  ita  amplificari 
soleat  et  dilatari  (quisque,  uterque,  ubique),  ut  jam  non  ad  unam  aliquam 
incertam  rem  pertineat,  sed  ad  omnes,  quae  ejusdem  sint  generis,  non  una 
comprehensas  sed  suo  quamque  modo  cogitandas  transferatur,  tum  eodem 
modo    etiam    utique    formatum  est,   quod   non  est  dubium  *)  quin  primo  idem 


7)  Bopp.  1.  1.  §.  200  al.  Constat  in  radicibus  linguae  sanscritae  in  a  desinentibus 
locativi  notam  i  cum  radicali  a  in  e  conflatam  esse.  Haec  autem  a  littera  apud  Latinos 
0  (u)  facta  est.  Velut  navas  in  novo-s  (novus)  abiit,  unde  ortus  est  locativus  adverbii 
partes  sustktens:  nove.     Cfr.  Bopp.  §.   116.  Schleicher.  §.   46.  3. 

8)  Nimirum  potuisse  hanc  radicem,  in  Iti  mutatam,  etiam  in  lingua  sanscrita  indefinitam 
adsumere  significationem,  Boppius  docet  1.  1.  §.  401,  ubi,  quae  cognatio  inter  Jci  et  %iq 
indefinitum  pronomen  Graecorum  intercedat,  planum  facere  conatur. 

9)  Haud  scio  an  recte  hoc  que  pro  vetere  pronominis  indefiniti  ablativo  accipiant. 
Corssenius  quideni  (Ueber  Aussprache  I.  336)  particulam  illam  encliticam  que  ex  quid  eodem 
modo  ortum  esse  putat,  quo  antiquae  ablativi  formae  maricl  navaled,  abjecta  linguali  littera, 
quae  casus  fuisset  nota,  in  mari  navali  sint  mutata.  Atque  hanc  esse  particulae  originem, 
ex  eo  colligit,  quod  etiam  Augusti  temporibus  que  illud,  quum  saepissime  corripi  soleret, 
tamen  apud  poetas  nonnunquam  (in  arsi)  produci  potuerit.  Aliud  de  hac  re  judicium  Schoe- 
mannus  facit  (De  particulae  que  origine)  cujus  haec  sunt  verba :  ne  illud  quidem  incredibile  videri 
debet,  statim  ab  initio  particulae  formam  fuisse  hanc  indifferentem  ac  propter  hanc  ipsam 
indifferentiam  variae  significationis  fuisse  capacem,  quae  si  quando  ad  unius  aut  alterius 
significationem  accederet,  modo  etiam  particulam  in  formam  casui  similem  abiisse,  modo 
autem  antiquam  suam  et  indifferentem  formam  retinuisse.  Attamen  ipse  nihil  pro  certo 
affirmare  audet. 

J)  Lachmannus,  qui  ad  Lucr.  IV.  640,  multa  de  hoc  adverbio  verba  fecit  atque  Cicero- 
nis  demum  temporibus  utique  usitatius  fieri  coepisse  ostendit,  de  principali  ejus  vel  origine 
vel  significatione  perperam  mihi  quidem  videtur  judicasse,  quum  copulativo  que  adposito 
ortum  id  esse  censeret  et  interpretaretur :  und  wasmassen  (et  ut).  Quamquam  in  hoc  sibi 
constat,    quod    etiam  tilique  ab  initio  und  ivo  significasse  contendit.     At  non  solum  ex  tanta 

2* 


declaraverit  atque  quaque  ratione,  tum  autem  simplicem  affirmandi  vim  re- 
ceperit 2).  Jam  ex  similitudine  talium  verborum,  qualia  sunt  quisquam,  usqitam, 
unquam,  forsitan  suspicetur  quispiam  etiam  utiquam  Latine  dici  et  idem  fere 
significare  quod  ullo  modo  (pa  nagot  satt  alls).  At  istud  vocabulum,  nisi 
cum  neganti  particula,  quae  est  ne,  in  unius  verbi  quasi  corpus  conflatum, 
nusquam  reperitur.  Haec  autem  copulata  particula  (neutiquam)  sive  ejus  ori- 
ginem  respicias,  sive  significationem  (nullo  modo)  ad  particularum,  quae  sunt 
nunquam  et  nusquam,  similitudinem  proxime  accedit.  Sed  quoniam  nisi  apud 
antiquorum  temporum  scriptores,  inter  quos  recentissimus  est  Livius,  nusquam 
fere  usurpatur  3),  ut  praemature  ab  usu  quotidiani  sermonis  intcrmissum  esse 
videatur,  non  est,  cur  quisquam  miretur,  quod  Donatus  ad  Ter.  Hec.  III.  3. 
43,  quum  ita  interpretaretur:  non  nimis,  non  valde,  quid  significaret  illa  par- 
ticula,  parum  intellexit.  Neque  vero  idem  in  alio  Terentii  loco  explicando 
(Andr.  II.  1.-30.)  veram  particulae  vim  non  perspexit.  neutiquam  pro  nequa- 
quam  poni  affirmans  k).  Proximum  est,  ut  doceam,  quaenam  ut  particulae 
repetitae  vel  dupliciter  positae  (ut-ut)  sit  ratio.  Atque  prius  illud  ut  rela- 
tivarn   vim    sibi  vindicat  (qua  ratione);  posterius,  enclitici  vice  fungens,  modum 


illa  formae  liecessitudiue,  qua  utique  et  iih/que  cum  quisque,  undiquc,  utcrque,  usque  con- 
juucta  suut,  sed  etiam  ex  eo,  quod  uhiquc  eodem  fere  modo  quo  quisque  in  relativis  enuu- 
tiationibus  haud  raro  usurpatur.  quid  de  origine  verborum  quae  sunt  iibiquc  et  ntique 
judicandum  sit,  apparet.  Nam  et  Plautus  in  Bacch.  V.  1.  1.  quicunque  uhiquc  sunt  habet, 
et  Sallustius  nhiquc  nullo  loco  nisi  aut  in  sententiis  relativis  aut  in  interrogationibus  usur- 
pat,  et  quidem  ita.  ut  aliqua  distributionis,  ut  lta  dicam,  vis  insit.  Quamquam  quid  opus 
est  pluribus,  quum  Schoemaunum  videam  (De  partic.  que  in  compos.  p.  12  sq.)  pravam 
Laclimanni  sententiam  doctissime  et  copiossime  refutasse. 

-)  Recentissimis  demum  temporibus  (in  cod.  Tbeod.  15.  2.  3.)  neutique,  negaus  par- 
ticula  illi  contraria,  invenitur,  adeo  non  ex  ulla  similitudine  formata,  (neque  enira  unquam 
nusque  dictum  est),  ut  facile  adduci  possemus,  pro  illo  neutique  lectionem,  quae  jam  Gotho- 
fredo  placuit,  ncutiquam  recipiendam  esse,  nisi  perspectum  et  exploratura  habereraus,  hanc 
particulam  jam  multo  ante  obsolevisse.  Quod  Handius  (Turs.  IV.  184)  in  nonnullis  Livii 
locis  neutique  legi  jubet,  haud  scio  au  recte  ceteri  omnes  vulgatam  lectionem  neutiquam 
retineant.  Nam  per  compendiorum  ambiguitatem  facile  effici  potuit,  ut  pro  hoc  vocabulo 
illud  iu  nonnullos  codices  irreperet. 

3)  Me  non  fugit,  etiam  Gellium,  ut  est  antiquorum  verborum  studiosus,  uno  loco  II.  23. 
neutiquam  usurpasse. 

*)  Hoc  moneo  propter  Handium,  qui  Donatum  auctorem  laudans,  ita  vertit:  nicht  eben. 
Quae  quidem  versio,  quam  sit  ab  particularum,  quae  sunt  nunquam  et  nusquam,  similitudine 
aliena,  dubito  an  nemo  non  videat. 

alicujus  rei  incertum  et  indefmitum  designat  (aliqua  ratione),  unde  fit,  ut  haec 
verborum  copulatio  relativam  vim  retineat  illa  quidem,  sed  dilatatam  nec  ullis 
certis  finibus  circumscriptam  eam  esse  indicet  (pa  hvilket  satt  som  helst  som  5). 
Ut  ex  radice  illa  ha  (quo)  et  relativum  pronomen  Latinorum  (qui)  et 
interrogativum  (quis,  qui)  flexum  est,  ita  etiam  particula,  quae  est  ut,  ex 
eadem  radice  orta,  ut  jam  supra  dixi,  et  relativam  et  interrogativam  induit 
vim  vel,  ut  verius  dicam,  duae  sunt  particulae,  ejusdem  formae  sed  quarum 
suam  utraque  vim  recepit,  quemadmodum  duo  sunt  quo,  quomodo  cet.  unum 
relativum,  alterum  interrogativum.  Neque  ignoro  fuisse,  qui  relativam  par- 
ticulae  ut  significationem  antiquiorem  esse  statuerent  et  ex  ea  interrogandi 
vim  natam  putarent 6).  At  si  certum  est  et  exploratum,  ex  eadem  radice. 
unde  et  relativum  et  interrogativum  pronomen  flexum  sit,  etiam  ut  natum 
esse,  nec  potest  aut  argumentis  comprobari  aut  pro  certo  affirmari,  relativum 
pronomen  fuisse  antiquius  atque  interrogativum  ex  eo  originem  traxisse,  nihil 
mihi  quidem  videtur  esse,  cur  etiam  ut  ab  initio  et  interrogativam  et  relativam 
significationem  habere  potuisse  negemus.  Atque,  si,  quanta  inter  relativa  et 
interrogativa  quum  in  multis  aliis  linguis  tum  etiam  in  Latina  intercedat  cog- 
natio,  accuratius  persequi,  ut  per  se  utile  atque  jucundum,  ita  hoc  tempore 
longum    est  nec  ad  hanc  rem,  in  qua  nunc  versamur,  tractandam  necessarium, 


5)  Cfr.    Quamquam  quod  non  in  obscuro  est  simili  modo  esse  formatum. 

6)  Velut  Gernhardus  (in  Opusc.  p.  252)  cujus  haec  sunt  verba:  "A  duarum  rerum  vel 
temporum  comparatione  ut  (wie)  transfertur  ad  unius  rei  modum,  quem  tamquam  praeseutem 
admireris  vel  lugeas,  ostendendum,  quum  ipsam  rei  vel  hominis  speciem,  habitum,  gestum 
motumve  intuendum  monstras.  Ut  pudet  victos!  Cnaeus  noster  ut  totus  jaeet."  Ubi  hoc 
monitum  velim,  Gernhardum  ita  ad  Ciceronis  et  eorum  scriptorum,  qui  aut  ejus  temporibus 
aut  postea  demum  fuerunt,  loquendi  usum  attendisse,  ut  quum  particulatn  illam  ab  iis  in 
exclamationibus  usurpari  moneret,  oblitus  esse  videretur,  apud  antiquissimum  quemque  (ut 
apud  Plautum  et  Terentium)  eam  etiam  in  simplicibus  quaereudi  formulis  satis  fuisse  fre- 
quentem.  Eodem  fere  modo  atque  Gernhardus  etiam  Wunderus  1.  ].  quae  principalis  fuisset 
particulae  vis  explanare  conatus  est.  "Die  Partikel  ut  hat  urspriinglich  zur  Vergleichung 
gedient  und  keine  andere  Bedeutung  als  die  Griechische  Partikel  cug  und  die  unsrige  wie 
gehabt."  At  vero  neque  dubium  est,  quin.  quum  primo  relativi  adverbii  ad  modum  rei 
significandum  usurpati  ut  functum  esset  vicibus,  ex  hoc  demum  usu  effectum  sit,  ut  com- 
parativae  conjunctionis  vim  indueret,  neque  istud,  ut  speciose,  ita  etiam  vere  dicitur,  ut  ab 
initio  nihil  aliud  atque  Graecorum  cbg  declarasse ;  hoc  enim  nunquam  non  aut  relativum  est 
aut  aliam  recepit  significationem  ab  relativa  natam ;  illud,  ut  supra  dixi,  jam  inde  ab  anti- 
quissimis  temporibus  interrogativo  sensu  haud  raro  usurpatur. 

contenti  sumus  illam  quam  diximus  significationum  diversitatem  tueri  et  ab  ea 
disputationem  nostram  ducere  7). 

Quum  autem  inter  relativam  et  interrogativam  particulam  magna  intercedat 
significationum  differentia,  tamen  in  hoc  certe  magna  earum  cernitur  similitudo, 
quod  utraque  ab  initio  ad  modum  alicujus  rei  indicandum  adhibetur.  Quod 
quoniam  ita  est,  eaedem  fere  iis  primae  fuerunt  significationes,  quae  particulae 
illi  qnomodo  insunt,  si  quidem  haec,  sive  relativa  est,  sive  interrogativa,  certe 
modalem,  ut  ajunt,  vim  semper  retinet.  Ab  hac  autem  principali  et  propria 
modi  significatione  illa  tam  multa  tamque  diversa,  quae  ut  assumsit,  signi- 
ficationis  atque  usus  genera  paullatim  quasi  effloruerunt.  Quod  qua  ratione 
fieri  potuerit,  ut  aliud  ex  alio  sensim  nasceretur  siguificationis  velut  discrimen 
quoddam,  jam  ita  persequi  conabimur,  ut  primo  de  ut  interrogativo  brevem 
instituamus  disputationem,  tum  ut  relativum  et  significationis  discrimina  ex 
relativa  vi  nata  tractemus. 

I.    Ut  inferrogativuin. 

Quum  in  quaestionibus,  quas  dicunt,  non  pendentibus  et  indicativus  poni 
possit  et  conjunctivus,  tum  etiam  de  interrogationibus,  quae  ab  ut  incipiunt, 
idem  dicere  licet.  Atque  si  ab  iis,  in  quibus  ponitur  indicativus,  initium  hujus 
inquisitionis  faciendum  est,  facile  apparet,  ut  nunquam  fere  nisi  apud  anti- 
quissimum  quemque  scriptorem  in  veris  interrogationibus  et  quibus  de  rei 
modo  quaeratur,  pro  eo,  quod  est  quomodo,  usurpari.  Jtaque  apud  Plautum 
et  Terentium  talia  exempla,  qualia  sunt  haec,  non  raro  inveniuntur.  Plaut. 
Pers.   IV.    4.    5,   ut  mimitum  muro  tibi  visum  oppidumst?     Ejusd.  Trin.  1.  2. 

10,  ut  vales?  (cfr.  Pers.  I.  1.  17.  II.  2.  22.  Truc.  II.  7.  27.  Most.  ffl.  2. 
28.   Rud.  V.  2.   17.   Ter.  Heaut.  II.  4.  26.)   Rud.  II.  2.  6,  ut  peritis?    Merc. 

11.  3.  57,  id  moratast?  Sed  jam  apud  scriptores  paullo  recentiores  hic  lo- 
quendi  usus  paene  totus  evanuit  neque  nisi  in  quotidiano  hominum  sermone 
est  servatus.  Unde  factum  est,  ut  Horatius  in  iis  libris.  in  quibus  usitato  et 
vulgari   sermonis    genere   uteretur,  ne  ab  hoc  quidem  loquendi  usu  abhorreret, 


7)  De  nexus  et  cognationis  vioculo,  quo  interrogativa  et  relativa  non  soluni  inter  se 
sed  etiam  cum  indefmitis  et  deinonstrativis  continerentur.  Schoeinannus  et  undeviginti  ab- 
hinc  annos  in  Hoeferi  Zeitschrift  f.  d.  Wissensch.  d.  Sprache  I.  241,  et  nuper  in  Progr. 
De  particulae  que  origine,  acute  disputavit. 

velut  Sat.  D.  8.  1.  Ut  Nasidieni  juvit  te  coena?  Epist.  I.  3.  12,  ut  valet? 
ut  meniinit  nostri?  Apud  eos  scriptores,  qui  politius  atque  limatius  dieendi 
genus  consectantur,  in  veris  interrogationibus,  quum  de  rei  modo  quaeritur, 
quomodo  aut  quemadmodum  usurpari  solet,  non  ut.  Sed  quum  jam  anti- 
quissimi  scriptores  in  exclamationibus,  quae  interrogationes  esse  viderentur  ne- 
que  essent,  ut  saepissime  usurpare  coepissent,  in  his  loquendi  formulis  ejus 
usus  multo  dictius  est  retentus.  Plaut.  Mil.  IV.  6.  51,  ut  me  veretur!  Ejusd. 
Bacch.  IV.  1.  7,  ut  pulsat!  Ter.  Hec.  III.  3.  46,  o  fortuna,  ut  nunquam  per- 
petuo  es  data!  Cic.  Mil.  24.  64,  quae  postea  sunt  in  eum  congesta,  ut 
sustinuit!  di  immortales!  sustinuit?  immo  vero  ut  contempsit  ac  pro  nihilo 
putavit!  Hor.  Sat.  II.  8.  62,  ut  semper  gaudes  illudere  rebus  liumanis!  Quint. 
VI.  prooem.  11,  ut  me  in  supremis  consolatus  est!s~)  In  talibus  autem 
exemplis  quis  est  quin  videat  principalem  illam  modi  significationem  valde  obscu- 
ratam  esse?  Jam  vero  hoc  ut  non  raro  etiam  ad  augendam  adjectivi  vel  ad- 
verbii  vim  ita  usurpatur,  ut  ab  particulae,  quae  est  quam,  significatione  pro- 
xime  absit.  Ut  Plaut.  Mil.  IV.  5.  4,  ut  midta  verba  fecit!  Ejusd.  Epid.  II.  2. 
40,  vestita,  aurata,  ornata,  ut  lepide,  ut  concinne!  Ejusd.  Amph.  V.  1.  51, 
ut  magnust!  id  midtum  valet!  Ter.  Heaut.  V.  5.  19,  ut  elegans  est!  Catull. 
66.  30,  ut  tristi  lumina  saepe  manu!  Cic.  Att.  II.  21.  3,  ut  ille  tum  hu- 
milis!  ut  demissus  erat!  ut  ipse  sibi  displicebat!  Virg.  Aen.  VIII.  154,  ut  te, 
fortissime  Teucrum,  accipio  agnoscoque  Ubens!9)  Quid?  quod  ejusmodi  ut 
nonnunquam  cum  comparativis  jungitur,  ubi  quam  usurpari  non  potuit  et 
quanto    ponendum    erat.     Plaut.    Truc.   IV.    3.  32,  ut  facilius  alia,  quam  illa, 


8)  Notisshnus  locus  ille  Virgilianus  est  Buc.  8.  42,  ut  vicli,  ut  perii,  ut  me  malus 
abstulit  error,  ubi  primum  illud  ut  tempus  notat,  a  duobus  postremis  exclamationes  inci- 
piunt.  Nam  quum  verisimile  sit,  Virgilium  h.  1.  verba  Theocriti  II.  82  sibi  proposuisse  et 
ea  imitari  voluisse,  tum  non  dubium  est,  quin  ea  ita  possint  Latine  reddi.  Neque  tamen 
ignoro  rectius  fecisse  eos,  qui  apud  Theocritum  tug  duobus  postremis  locis  demonstrativam 
vim  recepisse  atque  accentus  nota  distinguendum  esse  statuerint.  Sed  utcumque  se  res 
habet,  nihil  est  cur  Hartungio  adsentiamur,  qui  Virgilium  h.  1.  non  adhibito  suo  judicio, 
verba  Theocritea  ita  vertisse  putavit,  quasi  ut  demonstrativam  significationem  unquam  ad- 
sumere  posset.     Cfr.  Hartung.  Die  Casus  p.  272. 

9)  Eodem  modo  ut  etiam  in  quaestionibus  pendentibus  pro  quam  cum  adjectivis  conjun- 
gitur.  Plaut.  Most.  I.  3.  80,  in  te  certum  est  principe,  ut  sim  parcus  experiri.  Id.  Rud. 
H.   1.  4,  ut  locupletes  simus,  scitis. 

nnde  est,  puerum  alienum  paritj  Hor.  Od.  I.  11.  3,  ut  melius  quidquid 
erit  pati! 

Jam  constat  in  interrogationibus  non  pendentibus,  sive  eae  ab  interroga- 
tiva  voce  incipiant,  sive  nulla  praeposila  sit  interrogationis  nota,  ubi  ea  res, 
quam  quis  fortasse  putet  vel  putaverit  fieri  posse,  dubium  esse  indicetur,  an 
non  possit  vel  non  potuerit  fieri,  vel  etiam  (id  quod  plerumque  usu  venit) 
negetur  fieri  posse,  conjunctivum,  quem  vocant,  dubitativum  poni  solere  *). 
In  quibus  loquendi  formulis  Praes.  Conjunctivi  ibi  usurpatur,  ubi  nunc,  num 
res  quaedam  futura  sit,  dubitari  posse  indicatur;  imperf.  conjunctivi,  ubi  ali- 
quando  (tempore  jam  praeterito)  num  res  futura  esset,  dubitari  potuisse  de- 
claratur;  perf.  conjunctivi,  ubi  quis  nunc  fortasse  eam  rem  pro  facta  putare 
indicatur,  quae  num  facta  sit,  dubitetur,  vel  etiam  negetur  facta  esse;  plus- 
quamperfectum  denique,  ubi  res,  quae  aliquando  (tempore  nunc  peracto)  jam 
facta  pulari  potuerit,  facta  esse  negatur  2).  Apertum  autem  est  tales  loquendi 
formulas  non  esse  veras  interrogationes,  sed  ut  acrior  et  concitatior  fieret 
argumentatio,  quaestionis  speciem  et  formam  induisse.  Quamobrem  nihil  obstat, 
quominus  eas  rhetoricas  dicamus  interrogationes. 

In  his  igitur  quaestionibus  rhetoricis,  quum  alia  adverbia  interrogativa, 
tum  etiam  ut  haud  raro  usurpatum  invenitur  et  quidem  ita,  ut  quadam  ex 
parle  principalem  vim  retineat  et  idem  fere  atque  quomodo  significet.  Si  ab 
ut  interrogatio  rhetorica  per  conjunctivum  elata  incipit,  quaeri  solet,  qua  ratione 


*)  Madvigius  (in  Gramni.  §.  350.  a)  eas  interrogationes,  per  conjunctivum  elatas,  in 
quibus  pronomen  interrogativum  subjecti  partes  sustinet,  a  ceteris  disjungit  et  potentiali,  quod 
dicunt,  conjunctivi  generi  subjicit.  At  nihil  omnino  inter  haec  conjunctivi  exempla  interesse 
videtur  discriminis :  Quis  neget?  —  i.  e.  forsitan  quisjjiam  aliquem  negaturum  esse  puta- 
verit;  at  quis  id  facere  possit?  —  et  Quid  faciam?  —  i.  e.  forsitan  me  aliquid  facturum 
esse  putetis;  at  quid  facere  possim? 

2)  Sunt  qui  doceant  (ut  F.  Schultzius  in  Latein.  Sprachlehre  §.  3-13)  conjunctivum 
plusquamperfecti  in  his  interrogationibus  nullum  omnino  locuni  habere.  At  hujus  conjun- 
ctivi  exempla,  quamquam  admodum  sunt  rara,  tamen  non  omnino  desuiit.  Atque  de  his 
quidem,  qualia  sint  dubitari  non  debet.  Cic.  p.  Sulla  16.  45.  mihi  salus  cujusquam  tanti 
fuisset,  ut  meam  negligerem  (i.  e.  falso  suspicatus  es,  mihi  salutem  cujusquam  tanti  fuisse). 
Id.  Att.  XV.  11.  1,  egone  ut  beneficium  accepissem  contumeliam  (i.  e.  erravit,  si  quis 
credidit,  me  ut  beneficium  accepisse  contumeliam).  Nam  quod  nonnulli  in  posteriore  loco 
accepisse,  quam  scripturam  aliquot  codices  habent,  modo  audiatur  dicar  vel  videar,  prae- 
clare  se  habere  statuunt,  vereor  ne  ista  verbi  finiti  omissio   durior  sit  quam  ut  ferri  possit. 

res  quaedam  aut  futura  aut  facta  putari  possit,  idque  ita,  ut  ea  non  futura 
aut  non  facta  esse  indicetur.  Quum  autem  non  vera  sit  quaestio  et  tota  ad 
augendam  probationis  vim  valeat,  facile  efficitur,  ut  et  inlerrogativa  et  modalis 
vis  quodammodo  obscuretur  3).  Jam  nonnulla  afferenda  sunt  exempla,  ita 
disposita,  ut  etiam  ea,  quam  supra  exposuimus,  temporum  descriptio  sub 
aspectum  veniat  et  planior  fiat.  Plaut.  Trin.  III.  3.  22,  ut  ego  nunc  adole- 
scenti  thensaurum  indicem  indomito?  Ter.  Andr.  III.  5.  12,  tibi  ego  ut 
credam?  Cic.  Cat.  I.  9.  22,  te  ut  idla  res  frangat?  tu  ut  unquam  te  cor- 
rigas?  tu  ut  ullam  fugam  meditere?  Plaut.  Men.  IV.  3.  9,  milii  ut  tu  dederis 
pattam  et  spinther?  Plaut.  Pers.  I.  3.  52,  me  ut  quisquam  norit  nisi  ille, 
qui  praebet  cibum?  Hor.  Epod.  17.  56,  inultus  ut  tu  riseris  Cotyttia  vul- 
gata?  v.  59,  impune  ut  urbem  nomine  impleris  meo?  Enn.  Trag.  v.  305, 
Vahl.  nam  ut  ego  illis  supplicarem  tanta  blandiloquentia?  Ter.  Phorm.  V. 
6.  34,  utin  liaec  ignoraret  suum  patrem?  Plusqpf.  conj.  post  ut  in  talibus 
loquendi  formulis  nusquam  positum  inveni,  id  quod  casu  et  fortuito  factum 
esse  puto. 

Saepe  accidit,  quod  in  exemplo  jam  supra  ex  Ter.  Phorm.  V.  6.  34. 
allato  factum  esse  videmus,  ut  in  ejusmodi  interrogationibus  etiam  ne  particula 
enclitica  ponatur.  Quod  si  fiat,  Handius  4)  auctor  est,  ipsam  interrogationem 
ex  duabus  quaestionibus  esse  conflatam,  quibus  vel  de  rei  modo  vel  de  ipsa 
re  quaeratur  et  quarum  una  ab  ut,  altera  ab  ne  particula  alii  cuidam  verbo 
adposita  incipiat.  Atque  ut  hoc  Handio  dandum  est,  per  eam  explicationem, 
qua  ratione  potuerit  is  loquendi  usus  exsistere,  satis  planum  fieri,  ita  nos  hoc 
loco  contenti  sumus  ad  eam  loquendi  consuetudinem  animum  admovisse,  qua, 
ut   ea,   quae  in   interrogatione   insit,  dubitatio  apertior  fiat  et  manifestior  5),  ne 


3)  Et  in  hac  re  et  in  eo,  quod  ejusmodi  interrogationes  ab  ut  incipientes  ibi  potissi- 
mum  usurpari  solent,  ubi  antea  aut  affirmatum  est  vel  certe  indicatum  posse  affirmari,  eam 
rem,  de  qua  dubitetur  factam  vel  futuram  esse  aut  etiam  postulatum,  ut  fiat  —  in  his  ma- 
xime,  inquam,  hujus  loquendi  usus  proprietas  cernitur.  Tamen  etiam  quo  pacto  et  qui  et 
quomodo  simili  ratione  nonnunquam  usurpantur,  sed  multo  rarius,  et  ita  ut  vis  illa  modalis 
retineri  videaturr  Cfr.  Plaut.  Pseud.  I.  27.  Cor  dura.  Non  possum.  Face  possis.  Quonam 
pacto  animum  vincere  possim? 

4)  In  Tursellino  IV.  p.  83. 

5)  Simili  ratione  etiam  nos  interdum  post  interrogativa  particulam  quae  est  manne 
ponimus. 

3 


haud  raro  et  adverbiis  et  pronominibus  interrogativis  jungitur  (quine  Hor. 
Sat.  II.  3.  295,  iderne  Ibid.  II.  2.  107,  quantane  Ibid.  317;  utrumne,  numne 
cet.)  Itaque,  si  adpositum  est  ne,  quaestio  ab  ut  incipiens  ad  speciem  verae 
interrogationis  et  ad  quam  respondendum  sit,  paullo  propius  accedit,  sed  du- 
bium  tamen  esse  indicatur,  an  debeat  ea  res,  de  qua  quaeratur,  negari.  Jam 
si  quis  quaerit,  cui  potissimum  vocabulo  ne  adnectatur,  raro  cum  ipso  ut 
jungitur,  ut  in  exemplo  nuper  allato  Ter.  Phorm.  V.  6.  34,  et  Hor.  Sat.  II. 
5.  18,  utne  tegam  spurco  Damae  latus.  Saepius  pronomini  et  quidem 
potissimum  personali  pronomine  adjungitur  aut  nomini  aut  participio  aut  deni- 
que  ei  vocabulo,  quod,  quum  in  ipsa  sententia  maximam  vim  habeat,  etiam 
primum  in  enuntiatione  locum  sibi  vindicat.  Plaut.  Curc.  V.  2.  18,  meane 
ancilla  libera  ut  sit?  Ter.  Euu.  IV.  7.  1,  hancine  ego  ut  contumeliam  tam 
insignem  in  me  accipiam?  Atti.  v.  427.  Ribb.  Egone  auxilio  nuclus  temere 
ut  hosti  me  offeram?  Cic.  Tusc.  II.  18.  42,  egone  ut  te  interpcllem?  Cic. 
Sest.  7.  !7.  Liv.  IV.  2.  12.  V.  24.  10.  Sed  ipsi  verbo  finito  ne  particula 
neque  in  his  interrogationibus,  neque  in  ulla  onmino,  quae  quidem  ab  inter- 
rogativo  incipiat,  quaestione  unquam  adjungi  potest  6). 

Quoniam   particulam,  quae  est  ut,  in  lioc  loquendi  usu  interrogativam  vim 

6)  Fueruut,  qui  hunc  particulae  tit  usum  cum  notissima  loquendi  consuetudine  com- 
par&rentj  qua  in  exclamationibus  mirantium  vel  indignantium.  nullo  addito  verbo  finito  ac- 
cusativus  cum  iufinitivo  junctus  poni  soleret.  At  nihil  aliud  illi  est  cum  hac  commune, 
nisi  quod  neutrius  caussa  et  origo  ex  detractione  vel  ellipsi,  ut  ajunt,  verbi  finiti  repeteuda 
est.  Nam  ut  per  simplicem  accusativum  (me  miserum !  testes  egregios !  sim.)  ita  etiam  per 
accusativum  cum  infinitivo  junctum  vera  aliqua  res  menti  obversans  et  aniruum  vel  admi- 
ratione  vel  indignatione  afficiens  inducitur.  Etenini  inter  has  verborum  conjunctiones: 
fallacem  hominum  spem  (Cic.  d.  Or.  III.  2.  7.)  et  Te  nunc  sic  vexari  (Cic.  Fam.  XIV.  2- 
2.)  propinquitatem  aliquam  et  cognationem  intercedere,  ex  iis  maxime  locis  intelligitur,  in 
quibus  junctae  sunt  illae  constructioues.  velut  Cic.  Fam.  XIV.  1.  1.  Me  miserum!  te  in 
tantas  aerumnas  propter  me  incidisse !  Neque  vero  per  accusativum  cum  verbo  infinito  jun- 
ctum  interrogatio  semper  exprimitur,  nam  tum  demum,  quum,  adnexa  nc  particula,  cum 
illa  vel  indignatione  vel  admiratione  etiam  dubitatio  de  rei  veritate  conjungitur,  interrogatio 
exsistit,  ut  ajunt,  rhetorica.  Quae  autem  ab  id  incipit  enuntiatio,  sive  adpositum  est  ne, 
sive  non  adpositum,  ea  interrogatio  semper  est  vel  certe  formam  semper  prae  se  fert  in- 
terrogationis.  Jam  si  significationem  ipsam  respicias,  hac  in  re  eae,  de  quibus  quaerimus, 
loquendi  formulae  inter  se  discedunt,  quod  per  illam,  etiam  si  adposito  ne  dubitatio  quae- 
dam  exprimitur,  res  vera  esse  et  hoc  ipso,  quod  vera  sit,  indignationem  vel  admirationem 
movere  indicatur,  per  hanc  de  rei  modo  ita  quaeritur,  ut  vera  ea  esse  negetur. 

sibi  vindicare  statuimus,  ne  id  quidem  omittendum  esse  videtur,  hanc  explica- 
tionem  omnibus  fere  ceteris  non  placuisse.  Nam  qui  in  harum  interrogatio- 
num  vim  et  significationem  inquisiverunt,  tantum  non  omnes  ut  pro  conjunctione 
acceperunt  et  aut  iieri  (fierine)  potest 7)  aut  verbum  aliquod  voluntatis 8) 
audiri  statuerunt.  At  jam  ex  hac  ipsa  re,  quod  alii  aliud  omissum  esse  pu- 
tarunt  et  ad  explicandam  unam  eandemque  loquendi  rationem  verba,  quae 
diversissimae  sint  significationis,  audiri  voluerunt,  quantis  difficultatibus  omnes 
de  verbi  detractione  conjecturae  sint  obstructae,  colligi  licet.  Quod  autem  in 
his  omissum  censemus  voluntatis  verbum?  Ter.  Phorm.  V.  6.  34.  Somnium 
(id  quod  dixisti);  utin  liaec  ignoraret  suum  patrem?  Plaut.  Most.  V.  1.  25, 
mecum  ut  ille  gesserit,  dum  tu  abes,  negoti?  Ejusd.  Men.  IV.  3.  9,  milii  ut 
tu  dederis  pallam  atque  spinther?  quibus  omnibus  in  locis  apertum  est,  num 
vere  dictum  quid  sit,  dubitari.  Jam  vero,  etsi  in  talibus  exemplis,  qualia  sunt 
haec :  te  ut  ulla  res  frangat  (Cic.)  et  tibi  ego  ut  credam  (Ter.)  addi  possunt 
fierine  potest,  tamen  baud  scio  an  iis  additis  verbis  tota  sententia  commutetur. 
Neque  enim  illud:  te  ut  ulla  res  frangat,  simplex  est  quaestio  et  qua,  num 
quae  res  te  frangere  possit,  interrogeris,  sed  asseveratio,  interrogationis  speciem 
prae  se  ferens,  qua  negetur  ulla  res  te  frangere  posse.  Praeterea,  si  quis  ut 
interrogativam  vim  et  saepe  recipere  et  his  quoque  locis  recipere  potuisse  per- 
penderit  et  tales  interrogationes  comparaverit,  quales  sunt:  Cur  plura  com- 
memorem?  TJbi  ego  audiverim?  Quid  enumerem  artium  multitudinem?  nihil 
esse  sibi  facile  persuadebit,  cur  eas,  quae  ab  ut  incipiant,  diversi  generis  esse 
suspicetur.  Quae  quum  ita  sint,  integras  per  se  esse  has  loquendi  formulas 
tenemus,  ut  nihil  detractum,  nihil  audiendum  esse  statuamus.  Sed  quoniam 
ab  interrogativo  vocabulo  quaestiones,  quas  dicunt,  rhetoricae  non  semper  in- 
cipiunt,  aliquantum  lucis  huic  loquendi  usui  allaturus  esse  videtur,  qui  ad  eos 
scriptorum  locos  attenderit,  in  quibus  duae  junctae  sunt  interrogationes,  qua- 
ram  una  ab  ut  incipiat,  altera  nullam  prae  se  ferat  interrogandi  notam.  Velut 
apud  Ter.  Andr.  III.  5.  12,  ei,  quam  jam  inspeximus,  interrogationi :  tibi  ego 
ut  credam?  alia  adnectitur  interrogatio :  tu  rem  impeditam  et  perditam  re- 
stituas?    inter   quas   interrogationes,   si   grammaticam,   ut  ita  dicam,  earum  ra- 


7)  Ut  Zumptius  in  Gramm.  §.  609.     Madvigius  §.  353.     Anm.  Kruegerus  §.   571. 

8)  Ut  F.  Schultzius  1.  1.  §.  391. 

tionem  et  ipsum  verborum  nexum  investiges,  hoc  tantum  interest,  quod  in  illa 
de  rei  modo  ita  quaeritur,  ut  res  negetur  ullo  modo  fieri  posse,  in  hae  res 
ipsa  fieri  posse  ita  negatur,  ut  de  modo  non  quaeratur.  9) 

Quamquam  igitur  in  his  loquendi  tbrmulis  ut  pro  interrogativo  adverbio 
accipimus,  tamen  iidem  monendum  esse  putamus,  etiam  ab  ut  finali  haud  raro 
interrogationes  incipere,  quibus,  quo  consilio  res  aliqua  suscepta  sit,  quaeratur, 
ut  Ter.  Ad.  IV.  o.  20,  venit  ut  secum  aveJiat  —  Jiem  virginem  ut  secum 
avekat?  (j.  e.  num  idcirco  venit  ut  cet.)  Cic.  Phil.  II.  34.  86,  supplex  te  ad 
pedes  abjiciebas.  Quid  petens?  ut  servires?  Saepe  etiam  in  his  interroga- 
tionibus  ne  adponitur.  Ter.  Hec.  I.  I.  9,  te  moneo  ne  quoiusquam  misereat. 
TJtin  (i.  c.  mene  mones  ut)  c.rimium  neminem  habeam?  Plaut.  Merc.  III.  3. 
lo,  tu  osculere  mulierem?  utin  adveniens  vomifum  excutias  mulieri?  Cic. 
Tusc.  I.  15.  32,  quid  tot  tantosque  viros  cogitasse  Cj.  e.  spectasse)  arbi- 
tramur?  iisdemne  ut  finibus  nomen  suum,  quibus  vita  terminaretur?  Hoc 
inteirogationum  genus  tum  fortasse  accuratius  retractabimus,  quum  ad  ut  finale 
disputatio  nostra  pervenerit. 

Etiam  aliae  exstant  interrogationes.  ut  interrogativo  subjectae,  quae  quam- 
quam  non  obliquae  nec  ab  ullius  verbi  potestate  aptae  sunt,  per  conjunctivum 
tamen  efferantur.  In  iis  autem  conjunctivi  caussa  ex  condicione  aliqua  aut 
disertis  verbis  expressa  aut  certe,  quae  audiatur,  repetenda  est.  Ter.  Eun. 
IV.  3.  6,  nunc  si  detur  mihi,  ut  ego  unguibus  illi  in  oculos  involem!  Plaut. 
Cist.  I.  'I.  9o,  miJii  istum  Jtominem  vellem  dari.  Ut  ego  illiim  versarem! 
(auditur:  si  mihi  daretur). 

Jam,  qui  sit  particulae  ut  in  obliquis  interrogationibus  usus,  breviter  enar- 
rabimus.  Atque  si  ex  pervulgatissima  Latini  sermonis  regula  in  his  enuntia- 
tionibus  conjunctivus  poni  debet,  hoc  memoratu  dignissimum  rnihi"  videtur,  quod 


9)  Ex  iis  ipsis,  quae  diximus,  suspicari  licet,  interrogatiouem.  si  adponenda  sit  negatio, 
ab  ut  non  incipere,  id  quod  apud  Hor.  Epist.  I.  18.  16,  fieri  videmus:  ut  vion  sit  mihi 
prima  fides  et  vcre  quod  placet  ut  non  acriter  elatrem?  Hoc  nionendum  esse  putavirnus 
et  ut  accuratior  esset  nostra  disputatio  et  quod  Feldbauschius  (Latein.  Schulgramm.  6:te 
Aufl.  Vorr.  p.  VIII.)  non  defuisse  tradit,  qui  in  ejusmodi  interrogationibus  negationem  per 
ne  conjunctionem  efferri  opinarentur.  Nam  quod  exempli  caussa  Cic.  Att.  Xn.  40.  2,  ne 
doleam  attulerunt,  eum  locum  Feldbauschius  recte  docet  talem  esse,  ut  ne  illud  cum  postu- 
landi  verbo  proxime  antecedenti  sit  conjungendum. 

apud  antiquissimos  scriptores  atque  apud  poetas  usque  ad  Virgilii  tempora  in- 
dicativus  saepe  positus  reperitur.  Quae  quidem  licentia,  quamquam  latissime 
serpsit  et  per  omne  interrogationum  obliquarum  genus  increbuit,  tamen  in 
quaestionibus  particulae  ut  subjectis  aliquanto  viguit  diutius.  Si  quaeritur,  qua 
ex  caussa  sit  repetenda,  haud  scio,  an  recte  fecerint,  qui  ex  alacritate  quadam 
et  vi  orationis,  qua  factum  esset,  ut  enuntiationes,  quarum  altera  alteti  sub- 
jungenda  esset,  perinde,  quasi  sui  utraque  esset  juris,  inter  se  componerentur, 
quum  multa  alia,  tum  etiam  hanc  licentiam  natam  esse  statuerent.  Quare,  si 
interrogationem  non  ex  altera  enuntiatione  pendere  sed  suae  quasi  potestatis 
esse  tenemus,  qualis  sit  hic  loquendi  usus,  satis  liquet.  Apud  antiquissimum 
quemque  scriptorem  indicativus  etiam  tum  usurpatur,  idque  saepissime,  quum 
vera  et  germana  est  interrogatio  et  ad  quam  sit  respondendum,  velut  Plaut. 
Amph.  I.  1.  221,  loquere,  quicl  venisti?  Ejusd.  Bacch.  JV.  7.  18,  responde, 
quis  me  venclit?  Ter.  Andr.  II.  6.  18,  dic,  quid  est?  Cujus  generis  exem- 
pla,  quum  apud  posteriores  scriptores,  praesertim  apud  eos,  qui  soluta  utuntur 
oratione,  multo  sint  rariora,  tum  apud  Ciceronem  nisi  post  dic  vel  quaero 
nusquam  fere  exstant.  Cic.  Lig.  8.  24.  Tusc.  I.  5.  10.  Sed  eliam  apud 
eum  haud  raro  fit,  ut  interrogatio  rhetorica  vel  exelamatio  enuntiationi  pri- 
mariae,  cui  subnecti  aut  debuerit  aut  certe  potuerit,  ita  adnectatur,  ut  ab  ea 
non  pendeat.  Cic.  Att.  VIII.  3.  12,  vide,  quam  conversa  res  est!  Lael.  25. 
96.  Atque  eae  quidem  interrogationes,  quae  ab  ut  incipiunt,  si  verae  sunt 
quaestiones  et  ad  quas  sit  respondendum,  tantummodo  apud  antiquissimos 
scriptores  ac  ne  apud  eos  quidem  saepe,  primariae  enuntiationi  sic  adnectuntur, 
ut  indicativum  sibi  vindicare  possint.  Enn.  Trag.  v.  23.  Vahl.  eloquere,  res 
Argivum  proelio  ut  se  sustinet?  At  in  exclamationibus  apud  comicos  et  ceteros 
poetas  usque  ad  Virgilii  aetatem  post  ut  indicativus  ponitur.  Sunt  autem  Io- 
quendi  formulae,  quibus  ut  cum  indicativo  adjungi  solet,  hae  fere:  vide,  vi- 
desne  (viden),  nonne  vides,  adspice,  adspicite,  quibus  ex  antiquissimorum 
loquendi  consuetudine  etiam  hae  addi  possunt:  audin,  audi,  audite.  video. 
Plaut.  Aulul.  I.  4.  7,  vide,  ut  incedit!  Ter.  Ad.  IV.  2.  20,  vide,  ut  discidit 
labrum!  Atti.  303.  Ribb.  viden,  ut  te  impietas  stimulat  nec  moderat  metus! 
Virg.  Geo.  I.  56,  nonne  vides,  croceos  ut  Tmolus  odores,  India  mittit  ehur, 
molles  sua  tura  Sabaei!  Id.  Aen.  VI.  855,  adspice,  ut  insignis  spoliis  Mar- 
cellus  opimis  ingreditur!    Cat.  62.   12,  adspicite,  innuptae  secum  ut  meditata 

requirunt!  Plaut.  Men.  V.  5.  21,  awdm  £w,  &£  deliramenta  Joquitur!  Enn. 
Ann.  v.  215.  Vahl.  _D«'w,  /ioc  audite  parumper,  ut  pro  Bomano  popuJo  pro- 
gnaviter  armis  certando  prudens  animam  de  corpore  mitto!  Atti.  v.  255.  Ribb. 
Nam  flori  crines  video,  ut  propessi  jacent!  Sed  ut  prosae  orationis  scrip- 
tores,  ita  etiam  poetae  recentiores  illam  fugientes  liccntiam  post  ejusmodi  for- 
mulas  conjunctivum  usurpare  solent,  ut  jam  apud  Horatium  indicativus  nus- 
quam  videatur  exstare.  l)  Cic.  Rosc.  Am.  24.  6G,  videtisne,  id  eos  agitent 
furiae?  Tac.  Hist.  I.  37.  Hor.  Od.  I.  9.  I,  vides,  ut  alta  stet  nive  candi- 
dum  Soracte.  Id.  Od.  111.  10.  7,  audis  quo  strepitu  janua  remugiat.  Tib. 
II.   1.  25.  Sil.  It.  XII.  7.  13. 

Sed  fit  etiam  haud  raro,  id  quod  grammaticos  non  fugit,  ut  enuntiatio 
secundaria,  per  indicativum  elata,  interrogativa  esse  videatur,  sed,  ut  modus 
verbi  apte  explicari  possit,  pro  relativa  sit  accipienda.  Itaque,  quam  ob  cau- 
sam  in  his  locis  indicativus  positus  sit,  recte  explanaat:  Cic.  Cat.  M.  4.  12, 
niliil  est  admirabiJius  quam  quomodo  ille  mortem  jilii  tuJit.  Ejusd.  Leg.  I. 
9.  27,  ocuJi,  quemadmodum  animo  affecti  sumus,  Joquuntur.  Eadem  in  causa 
saepe  sunt  enuntiationes  particulae  ut  subjectae,  ut  illud  ut  pro  relativo  ad- 
verbio  habendum  sit,  non  pro  interrogativo.  Atque  ita  se  rem  habere,  in  his 
exemplis  lucide  apparet :  Plaut.  Bacch.  V.  I .  II,  omnia,  ut  quicque  actumst, 
memoravit.  Ejusd.  Amph.  II.  1.  52,  omnia,  ut  quicque  actumst,  edissertavit. 
Men.  IV.  3.  5,  uxor  rescivit  rem  omnem,  ut  factumst,  ordine.  Sall.  Cat.  47. 
omnia,  uti  gesta  erant  aperit.  Quint.  XII.  8.  6,  si  omnia  scriberent,  idi 
gesta  sunt,  Nimirum  in  illis  locis  omnibus  suum  cuique  verbo  adpositum  est 
objectum,  ut  per  enuntiationem  secundariam  nihil  aliud  quam  aetionis  ratio 
modusque  describatur.  At  aliquanto  forsitan  latius  hic  loquendi  usus  pateat; 
nam  saepe  etiam,  ubi,  quum  nullum  primariae  enuntiationi  adpositum  sit  ob- 
jectum,  sententia  secundaria,  particulae  ut  subjecta  et  per  indicativum  elata, 
objecti  partes  sustinere  videtur,  id  pro  relativo  accipiendum  est,  ut  rationi 
modoqne  actionis  defmiendo  secundaria  sententia  inserviat  et  verbi  primariae 
enuntiationis,  quod  simpliciter  (absolute,  ut  ajunt)  positum  esse  videatur,  objec- 


')  Uno  loco  Od.  I.  14.  3,  nomiulli  codices  habent:  nonne  vides,  ut  nudum  remigio 
latus  antennaeque  gcmunt,  sed  ea  lectio,  quam  tuentur  optimi  codices,  gcmant  etiam  in 
editiones  plurimas  est  recepta. 

tum  aliquod  audiatur.  Cujus  generis,  nisi  fallor,  haec  sunt  exempla:  Plaut. 
Asin.  II.  2.  1 00,  abi  acl  forum  ad  lierum  et  narra,  haec  ut  nos  acturi 
sumus.  Id.  Trin.  III.  3.  21,  ecloce  eum,  uti  res  se  liabet.  Id.  Rud.  IV.  6.  7, 
eloquere,  ut  Jiaec  res  obtigit  de  filia. 

Ut  vero  jam  ad  eas  interrogationes  obliquas  veniamus,  quae  particulae  ut 
subjectae  et  per  conjunctivum  elatae  sunt,  de  hoc  tam  pervulgato  genere  nihil 
paene  aliud  est  quod  moneamus,  nisi  ut  in  interrogationibus  non  pendentibus, 
ita  in  his  quoque  significationem  illam,  quae  particulae  ut  propria  est,  modi  et 
rationis  nisi  apud  antiquissimos  scriptores  perraro  totam  retineri.  Recentiore 
enim  tempore  atque  adeo  jam  ante  Ciceronis  aetatem  per  hanc  verborum  con- 
junctionem  res  aliqua  aut  declarata  aut  sensibus  percepta  ita  definiri  solet,  ut 
declaratio  illa  vel  perceptio,  quae  vel  per  dicendi  vel  per  sentiendi  verbum 
efferatur,  potius  ad  ipsam  rem  quam  ad  modum  rationemque  rei  transferatur. 
Quod  si  ita  est,  sententia  interrogativa  ad  accusativi  cum  infinitivo  juncti  sig- 
nificationem  et  similitudinem  proxime  accedit  illa  quidem,  sed  multo  arctioribus 
ejus  usus  circumscribitur  terminis.  Nam  per  eam  eae  solae  res  exprimi  pos- 
sunt,  quae  aut  declarari  aut  sentiri  aut  etiam  cognosci,  non  eae,  quae  existi- 
mari  aut  optari  aut  denique  animi  affectus  movere  indicantur.  Itaque  cum 
declarandi  et  sentiendi  verbis  ut  componi  potest,  cum  existimandi,  voluntatis, 
affectus  non  item.  Sed  apud  Plautum,  Terentium,  ceteros,  qui  iisdem  fere 
temporibus  fuerunt,  quemadmodum  supra  indicavi,  ut  modalem  vim  haud 
raro  servat,  ut  Plaut.  Aulul.  I.  1.  39,  rogitant  me,  ut  valeam.  Ejusd.  Curc. 
III.  65,  jam  scis,  ut  convenerit.  Ter.  Eun.  IV.  7.  30,  scin  tu,  ut  tibi  res  se 
liabeat.  Turpil.  v.  14.  Ribb.  ab  initio  ut  res  sit  gesta  enoda  milii.  Caec. 
Stat.  v.  206.  Ribb.  quos  neque  ut  apprendas  neque  uti  dimittas,  scias.  Neque 
apud  recentiores  ea  omnino  desunt  exempla,  in  quibus  ut  idem  atque  quomodo 
declaret.  Sall.  Cat.  5,  ut  paullatim  ex  pulcherrima  pessima  ac  flagitiosissima 
facta  sit,  disserere.  Cic.  in  Pis.  2.  3,  omitto  ut  sit  factus  uterque  nostrum. 
Quint.    X.    1.    23,    easdem   causas  ut  quisque   egerit,   utile  erit  scire.  2)     At 


2)  Hoc  loco  raihi  non  videor  a  proposito  longius  esse  aberraturus,  si  de  ea  loquendi 
consuetudine  nonnihil  addiderim,  qua  ut  particula  (ex  similitudine  notissimae  formulae  ita 
est)  verbo  substantivo  adjuncta,  praedicati,  quod  vocant,  partes  sustinet.  In  quaestionibus 
non  pendentibus  nullum  ejus  usus  inveni  exemplum,  sed  in  obliquis  comici  haud  raro  cum 
verbo,  quod  est  esse,  ut  conjungunt,  ut  hic  loquendi  usus  a  quotidiana  sermonis  consuetudine 

vero  his  locis.  quos  nunc  suni  allaturus,  in  quibus,  si  positus  esset  accusati- 
vus  cum  infinitivo  junctus,  nulla  facta  esset  sententiae  commutatio,  mirum  in 
inodum  principalis  illa  modi  significatio  obscurata  est,  ut  jam  non  possit  par- 
ticula,  quae  est  quomodo,  pro  ut  substitui.  Ter.  Andr.  I.  1.  8,  ut  semper 
tibi  apud  me  justa  fuerit  servitus,  scis.  Id.  Hec.  I.  2.  70,  narrat,  ut  virgo 
ab  se  integra  etiam  tum  siet.  Cic.  Cluent.  25.  67,  non  ignoratis,  ut  etiam 
bestiae  fame  monitae  plerumquc  ad  eum  locum,  ubi  pastae  sint  aliquando, 
revertantur.  Cic.  Fin.  Y.  18.  48,  videmusne,  ut  pueri  ne  verberibus  quidem 
a  contempJandis  rebus  deterreantur.  Virg.  Aen.  VII.  206,  memini  Auruncos 
ita  ferre  senes,  liis  ortus  ut  agris  Dardanus  Idaeas  Phrggiae  penetrarit  ad 
urbes.  Tib.  I.  8.  17,  quid  referam,  ut  rolitet  crcbras  iutacta  pcr  urbes  alba 
Palaestino  sancta  columba  Syro.  Ovid.  Met.  XIII.  826,  potes  ipsa  ridere,  ut 
vix  circumeant  distentum  cruribus  uber.  Tac.  Hist.  I.  37,  auditisne,  ut 
poena  mea  et  supplicium  vestrum  simul  postulentur. 

Interrogationem  particulae  ut  subjectam  ad  animi  affectum  transterri  posse 
supra  negavimus.  Qua  tamen  in  re  vereor,  ne  parum  caute  egerim,  si  qui- 
dem  Wundero  3)  adsentiendum  est,  ut  etiam,  quum  timendi  verbis  jungatur, 
interrogativam  vim  sibi  vindicare.  At  haec  Wunderi  sententia,  quum  ab  ipso 
obiter  adumbrata  potius  quam  explicata  et  diligenter  examinatis  omnibus  ar- 
gumentorum  momentis  comprobata  esset,  lum  a  doctis  viris  omnibus,  qui  de 
ea  judicium  fecerunt,  repudiata  est  atque  rcjecta.  At  si  ad  diligentiorem  rei 
inquisitionem  descendimus,  nonnulla  videntur  afferri  posse,  quae  ad  sententiam 
illam  probandam  et  commendandam  valeant.  Hoc  autem  viri  docti,  qui  par- 
ticulae  ut  cum  timendi  verbis  conjunctionem  explicare  conati  sunt,  omnes  fere 
sibi  persuaserunt  et  tenendum  esse  censuerunt,  Latinos  his  verbis  notionem 
voluntatis  subjecisse  et  bac  notione  adductos  esse,  ut  ei  particulae,  qua  eliam 
alias  consilium  et  voluntas  efferri  soleret,  enuntiationcm  secundariam  ex  horum 


non  alienus  fuisse  videatui".  Plaut.  Amph.  prol.  104,  vos  novisse  credo  jam,  ut  sit  meus 
pater.  Pseud.  IV.  4.  1.  Ter.  Heaut.  II.  343.  111.  1.  27.  De  relativo  adverbio  mox  videro. 
3)  In  Jalmii  Annal.  1827,  p.  157.  —  Wuuderum  fugit  jam  Sanctium  in  Minerva  (L.  IV. 
Cap.  XV.)  eandem  fere  sententiam  amplexum  esse.  Sed  is,  quum  ad  particularum,  quae 
sunt  quomodo  et  quemadmodum,  cum  timendi  verbis  conjunctionem  attenderet,  idem  etiam 
nonnulla  attulit  exempla,  in  quibus,  quin  ea  adverbia  relativam  vim  baberent,  non  dubi- 
tandum  esset.  Unde  suspicari  licet.  Sanctium  ne  ut  quidem  interrogativum  a  relativo  satis 
sejunxisse. 

verborum  potestate  aptam  adnecterent.  Itaque  quod  quis  fieri  optaret  sed 
idem  non  futurum  esse  putaret,  id  post  timendi  verba  in  sententia  neganti 
per  ut  particulam  non  negantem  efferri 4).  At  ista  voluntatis  et  optationis  notio, 
qua  in  timendi  verbis  latente,  ut  haec  verba  cum  ut  componerentur,  factum 
esse  statuunt,  in  tota  enuntiationis  forma  et  nexu  posita  est.  Namque  verendi, 
metuendi,  timendi  verba,  si  iis  tam  insignis  inesset  voluntatis  notio,  ut  propter 
banc  ipsam  cum  finali  enuntiatione  essent  componenda,  ad  verborum  voluntatis 
similitudinem  proxime  accederent,  et  qui  fieri  potuisset,  ut  haud  raro  cum 
interrogativa  sententia  conjungerentur,  in  obscuro  esset.  Jam  vero  ne  id  qui- 
dem  ad  explicandum  facile  esset,  quam  illis  verbis  subjicientes  significationem, 
ii  scriptores,  qui  cum  accusativo  et  infinito  verbo  ea  composuerunt,  per  hanc 
conjunctionem  nullo  adposito  neganti  vocabulo  eandem  exprimere  potuissent 
sententiam,  quae  etiam  per  finalem  enuntiationem  a  particula  ne  incipientem 
efferretur.  Neque  enim  huic  difficultati  satis  aptum  afferunt  remedium,  si  qui 
timendi  verbum,  prout  ipsa  pendentis  sententiae  forma  ferat,  aliam  alio  loco 
significationem  sibi  vindicare  statuunt,  ut  cum  accusativo  et  infinito  verbo 
junctum  idem  sit  atque  sollicitum  putare,  cum  interrogativa  sententia  com- 
positum  (timeo  quid  eventurum  sit)  idem  declaret  atque  sollicitum  esse,  cum 
ut  aut  ne  junetum  (timeo  ut  —  ne  —  id  eveniat)  pro  eo  qnod  est  sollicitum 
optare,  sit  accipiendum.  5)  Quare  si  explicatio  vulgata  et  compluribus  probata 
nonnuliis  laborat  diffieultatibus,  jam  quaerendum  est,  num  quid  obstet,  quo- 
minus  post  timendi  verba,  si  quidem  his  anxietatis  et  curae  notio  quaedam 
infuerit,  ut  antiquitus  interrogativam  et  modalem  vim  habuisse  credamus,  ut 
illud  Plautinum  Bacch.  IV.  5.  2.  metuo,  ut  liodie  possim  emolirier,  si  de 
prima  et  principali  significatione  quaeras,  idem  sit  atque:  anxius  sum,  qua 
ratione  emoliri  possim.  Atque  hoc  primum  omnium  satis  constat,  tantum 
abesse,    ut    verba    timendi    cum    interrogativa   sententia  jungi   non   possint,   ut 


4)  Quod  Handius  (in  Tursell.  IV.  p.  46.)  Latinos  per  contractionem  quandam  orationis 
timeo  ut  sustineas,  timto  ne  eveniat  pro  eo  quod  dicendum  esset:  puto  non  fieri,  ut  susti- 
neas,  cupio  non  fieri  ne  eveniat,  dixisse  et  istam  explicationem  formulis  illis  comparatis, 
quae  sunt  verisimile  est,  verum  cst  ut,  firrnari  putat,  id  non  opus  est,  quale  sit,  investigare. 
Neque  enim  cuiqnam  nisi  ipsi  Handio  ea  sententia  unquam  probari  potuit. 

5)  Ut  dubitem  an  non  insit  particulae  ut  finalis  significatio,  etiam  hoc  adducor,  quod 
in  finalibus  sententiis  ut  et  ne  saepissime  jungi,  post  timendi  autem  verba  ut  ne  nullo 
loco  poni  video. 

contra  satis  multa  hujus  conjunctionis  excmpla  inveniantur.  Quorum  pauca 
attulisse  satis  erit.  Plaut.  Truc.  IV.  3.  35,  jam  metuo  patres  quot  fuerint. 
Ter.  Phorm.  I.  3.  26,  timeo  miser,  guam  hic  nunc  mihi  nunciet  rem.  Cic. 
Att.  VII.  7.  3,  vereor,  quid  sit.  Virg.  Aen.  I.  670,  vereor,  quo  se  Junonia 
vertant  liospitia.  Quid?  quod  etiam  ut  in  antiquiore  loquendi  consuetudine 
ita  usurpatum  reperitur,  ut,  quin  primarn  illam  interrogativam  et  modalem  vim 
retineat,  dubitari  non  possit.  Ter.  Heaut.  I.  2.  15,  timet  omnia:  patris  iram 
et  animum  amicae,  itt  errja  se  sit  suae.  Hoc  loco,  quippe  quo  ut  cum  verbo 
substantivo  junctum  praedicati  munere  fungatur,  pro  eo  neque  quomodo  neque 
quemadmodum  substitui  potest 6).  Sed  multis  aliis  locis  vel  quomodo  vel  quem- 
admodum  timendi  verbis  subjungitur,  quum  id  agit  is.  qui  loquitur,  ut  mo- 
dum  rei,  non  rem  ipsam  anxietatem  injicere  declaret.  Velut  Cic.  Mil.  28.  77, 
esset  timendum,  quonam  modo  id  ferret  cioitas.  Id.  Fam.  XI.  10.  4,  liaec 
quemadmodum  a  te  explicari  possint  aut  a  te  quum  explicabuntur,  ne  im- 
pediantur,  timeo.  Auct.  ad  Herenn.  IV.  37.  46,  vereor,  quomodo  accepturi 
sitis.  Jam  si  quaeritur,  num  in  his  exemplis  pro  iis  adverbiis  ut  substitui 
possit,  antiquissimis  temporibus,  quominus  id  fieret,  nihil  obstitisse  credo.  Sed 
quum  ut  interrogativum  in  omnibus  fere  loquendi  formulis  magis  magisque 
prineipalem  illam  modi  significationem  deposuerit  et  pro  eo  ad  modum  desig- 
nandum  vel  quemadmodum  vel  qiiomodo  positum  sit,  tum  etiam  in  hac  con- 
junctione  sententiarum  verisimile  est  jam  ante  prima  litterarum  Latinarum  tem- 
pora  ad  eam  regulam  hominum  loquendi  consuetudinem  dirigi  coeptam  esse, 
ut  post  timendi  verba  per  enuntiationem  particulae  ut  subjectam  rcs  ipsa, 
quam  quis  timeret  vel  de  qua  quis  anxius  esset,  per  quomodo  autem  vel 
quemadmodum  modus  ejus  rei  signiticaretur.  Atqui  perspicuum  est,  eam  rem, 
quae  qua  ratione  perfici  possit,  anxius  sis,  talem  esse,  ut  et  ne  perfici  non 
possit    timeas    et    ut    pertici    possit,    optes.  7)     Ita    hoc    ut    quamquam    ipsum 


6)  Neque  enim  credo  ea  adverbia  in  sententia  interrogativa  ita  cum  verbo  substantivo 
unquani  componi,  ut,  praedicati  vices  sustineant.  Miillerus  in  Philologo  IX.  p.  623,  ad 
hoc  genus  locuin  illum  Ciceronis  retulit:  Att.  IV.  2.  1,  declaravit  omnes  res  nostrae,  quem- 
admodum  essent,  ut  in  secundis,  iluxae,  ut  in  adversis,  bonae ;  sed  in  hac  enuntiatione 
adjectiva,  quae  sunt  ftuxae  et  bonne,  cum  verbo  substantivo  sunt  conjungenda.  Apud  Plau- 
tum  in  Bacch.  III.   3.  70,  relativam  signincationem  quemadmodum  sibi  vindicat. 

')  Ommbus  fere  iis  locis,  in  quibus  per  ut  timendi  verbis  subjectum  res  non  optata 
indicari   videatur,    ut  idem  atque  ne  declaret,  nunc  quidem  lectio  aut  ex  codicum  auctoritate 

antiquitus    interrogativam    et   modalem   vim   habuit,   ad   finalis  particulae  simili- 
tudinem  prope  accedit.  8) 

At  buic,  quam  proposuimus,  explicationi  sunt  quae  repugnare  videanter. 
Nam  forsitan  quispiam  negaverit  (atque  id  ipsum  jam  Gernhardum  negasse 
video)  ad  explanandum  eum  usum,  quo  ne  cum  timendi  verbis  conjungatur, 
eam  quidquam  omnino  valere,  nec  posse,  qua  ratione  ut  ponatur,  satis  apte 
explicari,  nisi  cum  usu  particuiae  ipsi  contrariae.  quae  est  ne,  comparetur. 
Audio,  sed  principalis  particulae  ne  signincatio  atque  usus  adeo  non  cum  vi 
usuque  particulae  ut  ullo  cognationis  vinculo  continentur,  9)  ut  probabile  esse 
videatur,  etiam  ubi  eae  particulae,  quum  significationes  recipiant  inter  se  con- 
trarias,  eodem  tamen  modo  usurpentur,  initio  iis  subjectas  fuisse  diversi  ge- 
neris  notiones.  *)  Atque  ne  antiquitus  adverbium  negans  fuit,  nec  ab  par- 
ticulae,  quae  est  non,  significatione  multum  abfuit,  sed  paullatim  ejus  usus  ita 
mutatus  est  iisque  finibus  circumscriptus,  ut  nisi  in  vetandi  et  optandi  formulis 


aut  ex  aliis  certis  judicandi  notis  ita  emendata  est,  ut  ab  yulgato  grammaticorum  praecepto 
non  abhorreret.  Quod  nuper  demum  apud  Livium  XXYffl.  22.  12,  factum  esse  video, 
ubi  Madvigius  simili  loco  Liviano  collato  III.  3.  2,  pro  ut  auderent  ne  auderent  legi  jussit. 
Apud  Horatiuni  in  notissimo  loco  Sat.  I.  3.  120,  nam  ut  ferula  caedas  meritum  majora 
subire  verbera,  non  vereor;  haud  scio  an  explicatio  Haasei  (ad  Reisigii  Schol.  in  adnota- 
tione  489)  probanda  sit.  Nam  ibi  enuntiatio  particulae  ut  subjecta,  quum  per  eam  res  non 
probabilis,  non  verisimilis  exprimeretur,  eandem  induit  formam  atque  si  non  verisimile 
est  (i.  e.  id  non  facile  lieri  potest)  subsequeretur,  ab  cujus  loquendi  formulae  significatione 
non  vereor  non  ita  multum  abhorret. 

8)  Quae  de  particulae  ut  significatione  diximus,  ea  comparatis  iis  scriptorum  Graecorum 
locis,  quibus  cum  orccog  et  cog  timendi  verba  junguntur,  firmari  mihi  videntur.  Nam  OTicog, 
quod  pro  interrogativo  accipiendum  est,  idem  fere  atque  latinorum  tit  declarat.  Quocirca 
Euripideum  illud:  orccog  Xci&to  dedoixa  ita  vertere  licet:  ut  (quomodo)  lateam,  timeo, 
Contra  Log  post  timendi  verba  non  modo  non  a  particulae  ut  significatione  prope  abest,  sed 
ne  finalem  quidem  vim  sibi  vindicans  eodem  modo  ponitur,  quo  Latini  nonnunquam  accu- 
sativum  cum  infinitivo  junctum  iis  verbis  subnectunt.  Xen.  Cyrop.  V.  2.  12,  lu)  cpofiov 
log  arrOQ^creig  ne  timeas  te  desideraturum  esse. 

9)  De  origine  particulae  ne  Boppius  disputat  1.  1.  §.   371. 

J)  Quod  ut  confirmem  exemplo  aliunde  adsumpto,  ea  in  re  complures  grammatici 
(Kriigerus  §.  462.  Madvigius  352.  440.  Anm.  4.  Zumptius  529.  573.  Feldbauschius  536. 
Anm.)  consentiunt,  quod  particulae  ut  in  concedendo  usum  (Cic.  Or.  H.  4.  18,  ut  quaeras 
omnia,  non  reperies)  ab  ne  (Liv.  XXXI.  7,  ne  aequaveritis  Hannibali  Philippum;  Pyrrho 
certe  aequabitis)  diversum  esse  statuunt.  In  ejusmodi  enim  loquendi  formulis  ne  adverbii 
partes    sustinet,    et    ipsae   enuntiationes.    in    quibus   ponitur,    suae  sunt  potestatis  nec  ab  ulla 

jam  nullum  paene  locum  haberet.  Ejus  autem  particulae,  quae  est  non,  pro- 
pria  et  peculiaris  vis  in  negando  eernebatur.  2)  Secl  ex  eo  demum  usu,  quo 
ne  adverbii  partes  sustinuit,  eftectum  est,  ut  in  conjunctionem  mutari  posset. 
Itaque  sententia  ab  ne  conjunctione  incipiens,  si  propria  ejus  et  peculiaris  vis 
spectatur,  sui  juris  nec  ex  ulla  alia  suspensa  dici  potest,  ut  per  eam  ipsam 
aliquid  ne  fiat  aut  optari  aut  vetari  indicetur.  Sed  sensim  rieri  potuit.  ut  ea 
cum  alia  enuntiatione,  si  modo  per  hanc  ve!  optatio  ve!  contentio  aliqua  de- 
signaretur,  arctius  coaiescens  jam  secundariae  sententiae  partibus  fungi  inciperet. 
Velut  te  liortor,  ne  animo  deficias,  antiquitus  ita  interpretari  licuit:  jag  upp- 
manar  dig;  du  ma  icke  lata  modet  falla.  Quum  autem  ita  ad  alteram  alteri 
subjungendam  sententiam  ne  adhiheri  coeptum  esset,  conjunctionis  jam  munus 
tuebatur.  Eodem  modo  etiam  is  particulae  usus,  quo  timendi  verbis  subjicitur, 
satis  apte  explicari  potest,  ut  enuntiationem  ab  ne  incipientem  initio  sui  fuisse 
jnris  et  per  eam  aliquid  ne  fieret,  optari  indicatum  esse  statuamus;  tum  autem 
cum  timeudi  verbo  arctius  conjuiigi  et  ab  ejus  potestate  aptam  fieri  coepisse. 
Itaque  haec  loquendi  formula:  timeo  ne  moriatw  primo  idem  declaravit  atque: 
jag  ar  radd;  ma  han  icke  clo;  postea  autem  sententia  illa  ne  moriatur  cum 
timendi  verbo  ita  coaluit,  ut  jam  objecti  munus  tueretur.  3)  Jam,  si  quis, 
quum  etiam  ut,  nulla  adposita  primaria  enuntiatione,  in  optandi  et  jubendi  for- 
mulis  apud  antiquissimos  scriptores  usurpari  viderit,  k)  eodem  moclo  eam  lo- 
quendi  consuetudinem,  qua  ut  cum  timendi  verbis  conjungatur,  ortam  esse 
suspicatur,  vereor,  ne  non  sit  prudentis,  obscurae  sane  et  diificilis  rei  expli- 
cationem  ab  ea  linguae  proprietate  repetere,  quae  ipsa,  unde  nata  sit,  am- 
bigi  possit. 

Inter  omnes  constat  post  timendi  verba  ne  non  haud  raro  poni,  ubi  etiam 
ut    usurpari   posse   videatur.     Apud   optimos   autem    scriptores   ne  non  ita  fere 


alia  pendent.  Contra  particulae  ut  sententia  subjungitur  ex  alia  pendens,  in  qua  si  neganti 
voce  utendum  est,  ut  cum  rton  componi  solet.  Yelut  Cic.  Phil.  XII.  3.  S,  ut  non  referat 
pedem,  insistet  certe. 

2)  Cfr.  Quintil.  I.  5.  50. 

3)  Conferri  possunt  F.  Bragii  Meditationes  Philologae  p.   17. 

4)  Velut  his  locis  fieri  videmus:  Plaut.  Pers.  II.  4.  19.  Ut  liceat  servom  tibi  male- 
dicere.  Cato  Orig.  p.  9  Jord.  Jupiter,  uti  nos  victores  facias.  De  quo  loquendi  usu  alio 
tempore  videro. 

usurpari  solet,  ut  negaus  particula  non  uni  alicui  verbo  adjungatur  et  cum  eo 
paene  in  unam  negantem  notionem  confundatur.  Cic.  Att.  VII.  12.  2,  si  ma- 
net,  vereor,  ne  exercitum  firmum  habere  non  possit.  Id.  Ibid.  II.  19.  3, 
vereor,  ne  non  liceat.  Id.  Ibid.  V.  18.  I.  unum  vereor,  ne  senatus  propter 
urbanarum  rerum  metum  Pompejum  nolit  dimittere.  5)  Sed  illud  a  proposito 
nostro  fortasse  alienum,  ea  autem  loquendi  regula  non  est  silentio  praetere- 
unda,  quam  afferunt  nonnulli  grammatici,  6)  quum,  si  ipsi  timendi  verbo  ad- 
posita  sit  negandi  nota,  semper  ne  non  pro  ut  substitui  tradunt.  Quae  iinguae 
proprietas  unde  nata  esset,  ii,  ut  qui  in  ipsis  timendi  verbis  aliquam  optandi 
notionem  inesse  statuissent,  ita  sibi  visi  sunt  satis  apte  explicare,  ut,  si  timor 
adesse  negaretur,  etiam  ipsam  optationem  mutari  nec  jam  eandem  esse  doce- 
rent.  At  ista  expiicatio  neque  per  se  satis  piana  est  neque  ea,  in  qua  acquie- 
scere  possimus.  Neque  vero  ad  eam  confugere  opus  est,  si  quidem  id  prae- 
ceptum,  cujus  causam  et  ratiouem  explicare  voiunt,  ipsum  est  pravum.  Nam 
etsi  hoc  verum  est,  paene  omnibus  locis,  in  quibus  timendi  verbo  aliqua  negandi 
nota  adponatur,  pro  eo,  quod  est  ut,  ne  non  substitui,  tamen  plurimi  eorum 
locorum  ejus  sunt  generis,  de  quo  supra  dixi,  ut  negans  particula  uni  alicui 
verbo  sit  adjungenda  nec  ad  totam  sententiam  negandam  vaieat.  Cic.  Fam. 
II.  5.  2,  non  quo  verear,  ne  tua  virtus  opinioni  hominum  non  respondeat. 
Id.  Ibid.  II.  6.  2,  neque  sum  veritus,  ne  sustinere  tua  in  me  merita  vel  in- 
numerabilia  non  possem.  Id.  Fin.  I.  10.  34,  quid  est,  cur  verear,  ne  ad  eam 
sententiam  non  possim  accomniodare  Torquatos  nostros?  Praeterea  et  his 
iocis  et  aliis,  qui  non  sunt  plane  ejusdem  generis,  fortuito  neque  ex  ulla  certa 
sermonis  regula  factum  esse,  ut  pro  ut  scriptores  ne  non  usurpareut,  ex  eo 
suspicari  licet,  quod  uno  certe  loco  post  non  vereor  particula,  quae  est  ut, 
posita  invenitur.  Cic.  Phil.  V.  18.  48,  ne  verendum  quidem  est,  ut  tenere  se 
possit,  ut  moderari,  ne  honoribus  nostris  elatus  intemperantius  suis  opihis  utatur. 
At  etiam  id  satis  memorabile  est  et  taie,  ut  explicationem  meam  infringere 
videatur,  quod  nulio  omnino  loco,  qui  quidem  exstet,  Latini  post  timendi  verba  ut 


5)  Quae  recentissimae  aetatis  fuisset  loqueudi  consuetudo,  accuratius  inquirere  non  licuit ; 
sed  ex  eo,  quod  Donatus  ad  Terentium  plmibus  locis,  ut  Andr.  I.  5.  42.  III.  2.  12,  ut 
post  timendi  verba  positum  pro  ne  non  accipiendum  esse  docet,  conjicere  posse  mihi  videor, 
ut  ab  horum  temporum  sermonis  usu  intermitti  et  pro  eo  ne  non  semper  substitui  coeptum  esse. 

6)  Ut  Reisigius  1.  1.  319.     Kruegerus  577.  Anm.   1.  Schultzius.  349.  Anm.  2. 

non  posuerunt,  id  quod  ne  facerent,  si  sententia  ab  ut  incipiens  pro  interrogativa 
accipienda  fuerit,  nihil  videtur  obstitisse.  Sed  reputandum  est,  me  de  ipsa 
origine,  ex  qua  nata  esset  illa  linguae  proprietas,  ita  dixisse,  ut,  quum  ut  anti- 
quitus  interrogativam  vim  sibi  vindicans  timendi  verbis  subjici  coeptum  esse 
statuerem,  idem  facile  concederem,  principali  modi  significatione  sensim  ob- 
scurata,  etiam  voluntatis  et  desiderii  notionem  per  totum  enuntiationis  nexum 
exprimi  potuisse.  Atqui  lta  nt  ad  finalis  particulae  vim  prope  accessisse. 
Quod  si  ita  factum  est,  quid  est,  cur  miremur,  ex  eadem  loquendi  regula,  ad 
quam  in  finalibus  enuntiationibus  sermonis  consuetudo  dirigeretur,  etiam  post 
timendi  verba  Latinos  ad  eam  rem,  quae  quis  ne  fieret,  optaret,  indicandam 
ut  non  usurpare  noluisse. 

Diu  multumque  dubitavi,  num  ea  loquendi  consuetudo,  qua  ut  in  obliquis 
interrogationibus  usurpatum  est,  tam  late  patuisset,  ut  etiam  particulae  in  fme 
consilioque  designando  usus  dici  posset  ex  eo  quasi  fonte  manasse.  Neque 
enim  is  eram,  qui  negarem.  nonnunquam,  quum  ei  verbo,  quod  etiam  cum 
interrogativa  sententia  componi  posset,  enuntiatio  ab  nt  incipiens  adjungeretur, 
huic  particulae  inlerrogativam  vim  subjici  posse.  Itaque  quam  Caes.  b.  Gall. 
I.  20,  monendi  verbo  subjunxit  enuntiationem :  ut  suspiciones  vitet,  eam 
fortasse  ex  antiquissima  sermonis  Latini  consuetudine  ita  explicari  potuisse 
concedendum  est:  qua  ratione  vitet  (vitare  possit),  modo  etiam  hoc  teneamus, 
in  ejusmodi  quoque  loquendi  formulis  jam  multo  ante  Caesaris  tempora.  ob- 
scurata  prima  illa  modi  significatione,  per  ut  monendi  verbo  subjunctum  non 
rei  modum  sed  rem  ipsam  indicari  coeptam  esse.  Eadem  in  caussa  etiam  hi 
loci  esse  potuerunt:  Sall.  Jug.  14.  I.  praecepit,  ut  regni  procurationem  existi- 
marem  meam,  Caes.  b.  Gall.  VII.  21,  statuunt,  ut  duo  millia  hominum  mittan- 
tur;  Cic.  Rep.  II.  12.  23,  tentabat,  ut  ipse  gereret  rempublicam  al.  7);  in 
quibus  exemplis,  si  quis  ab  antiquissimorum  temporum  loquendi  usu  dispu- 
tationem  suam  ducens,  particulam  ut,  interrogandi  vi  deposita,  in  finalem  con- 
junctionem  mutatam  esse  docuerit,  ego  adeo  non  repugnabo,  ut  etiam  eas 
enuntiationes,  quae  per  ut  particulam  verbis,  quae  sunt:  videre,  cavere,  curare, 


7)  Cfr.  Ter.  Audr.  III.  4.  65,  moneo,  quid  facto  opus  sit.  Caes.  b.  Gall.  V.  56,  quae 
fieri  velit,  praecipit.  Cic.  Att.  VII.  26,  ut  statuerem,  quid  esset  facienduin.  Cic.  Tusc.  I. 
47,  tentavi,  quid  possem, 

prospicere,  meditari,  suadere,  sim.  subjunctae  objecti  partes  sustineant,  anti- 
quitus  pro  interrogativis  sententiis  accipi  potuisse  facile  concedam.  At,  ut 
vel  eae  enuntiationes,  quae  objecti  munus  ita  tuentur,  ut  etiam,  quid 
spectet  actio,  indicent,  non  omnes  istam  admittunt  explicationem,  ita  per- 
multae  illae  sententiae  finales,  per  quas,  quo  consilio  suscepta  sit  actio,  sic 
indicatur,  ut  tamen  pro  objecto  actionis  non  possint  accipi,  ab  ea  inter- 
pretatione  abhorrent.  In  his  autem  sententiis  quin  ut  relativam  sibi  vindica- 
verit  significationem  et  consilii  atque  voluntatis  notio  per  ipsum  conjunctivum 
exprimatur,  non  dubitabit,  quisquis  perpenderit,  quam  saepe  iis  sententiis,  quae 
ab  pronomine  relativo  incipiant  et  per  conjunctivum  efferantur,  consilium  ex- 
primatur.  Ita  adducimur,  ut  fmalem  particulae  ut  significationem  a  relativa  vi 
plerumque  manasse  statuamus,  sed  tamen  iidem  non  negemus,  sicut  in  Graeca 
lingua  et  per  omog,  quod  interrogativum  sit 8)  et  per  oSg,  quod  relativum, 
sententiae  finales  enuntiationi  primariae  subnecti  soleant,  sic  etiam  apud  Latinos 
nonnunquam  ab  eo,  de  quo  disputavimus,  particulae  ut  in  quaestionibus  obli- 
quis  usu  etiam  hanc,  de  qua  nunc  quaerimus,  proprietatem  satis  apte  repeti 
posse.  Similiter  haud  raro  duo  fluvii,  qui  vel  ex  eodem  vel  ex  vicinis  fonti- 
bus  manarunt,  postquam  diu  in  suam  uterque  partem  profluens  multas  terras, 
multas  bominum  gentes  et  urbes  Iustravit,  tandem  confunduntur  suasque  undas 
ita,  ul  jam  non  discerni  possint,  inter  se  miscent.  Sed  utcunque  est,  sive 
particulae  ut  in  fmalibus  sententiis  usus  totus  ex  relativa  hujus  particulae  sig- 
nificatione  repetenda  est,  sive  etiam  interrogativa  ejus  vis  ad  eam  linguae  pro- 
prietatem  importandam  aliquantum  valuit,  alio  demum  tempore  ea  quaestio 
nobis  accuratius  erit  retractanda. 

II.    Ut  relativiim. 

1.  ut  in  modi  comparatione. 

Jam   eo   disputatio   nostra   perducta   est,  ut  de  ut  relativo  adverbio  modali 

sit  disserendum.    Ex  hac  autem  vi  adverbiali  ut  in  conjunctionem  comparativam 

abiit.     Quod   qua  ratione   fieri   potuerit,  adeo  non  difficile  est  ad  intelligendum, 

ut    contra,    quod  inter  adverbium   et   conjunctionem    intercedat    discrimen,    vix 


8)  Ofr.    Madvigii    Graesk    Ordfoiningslsere    123.    Anrn.    1.     Kriigeri   Griech.    Sprachl.  I, 
563.    "Orrcog  ist  eig.  relatives  Fragewort,  wie,  quoniodo. 

liqueat.  Eas  particulas  adverbia  dicimus,  quibus  id  spectatur,  ut  aut  descrip- 
tionis,  quae  per  adjectivum  exprimatur,  aut  actionis  vel  condicionis,  quae  per 
verbum,  modus  aut  gradus,  quem  vocant,  aut  locus  aut  denique  tempus  ac- 
curatius  definiatur.  Conjunctiones  eae  sunt,  quibus  aut  singularum  vocum  aut 
enuntiationum  conjunctio  inter  se  et  nexus  denotatur.  Atqui  ut  relativum  est 
adverbium;  relativa  autem  vel  adverbia  vel  pronomina  ad  notionem  aliquam 
enuntiationis  primariae  ita  referuntur,  ut  per  enuntiationem  secundariam.  quae 
ab  relativo  incipiat,  accuratius  ea  notio  describi  indicetur.  Unde  efficitur,  ut 
etiam  per  relativa  sententiae  primariae  cum  secundaria  conjunctio  et  nexus 
designetur.  Quod  si  ita  est,  adverbium  relativum,  quod  est  nt,  conjunctionis 
vim  facile  recipere  potest,  ut  tamen  principalem  il!am  modi  significationem 
initio  non  deponat.  Itaque  enuntiationem  secundariam  particula  ut  primariae  sic 
subjungit,  ut  rei,  quae  per  hanc  efferatur,  modum  et  rationem  per  illam  accu- 
ratius  circumscribi  declarct.  Eas  autem  conjunctiones,  quae  ad  modum  alicujus 
rei  defmiendum  adhibentur,  comparativas  dicere  licet,  si  quidem  per  eas,  ut  rei, 
quae  per  primariain  sententiam  efferatur,  modus  designetur,  primariae  cum 
secundaria  instituitur  comparatio.  Jam  si  quaeritur,  quid  inter  adverbium  et 
conjunctionem  intersit,  illud  semper  cum  uno  primariae  sententiae  vocabulo 
(correlatum  dicunt)  arctissime  est  conjunctum,  haec  nulli  vocabulo  respondet. 
Sed  in  hac  disquisitione,  ne,  quae  inter  se  cohaererent,  ea  dissolverem  adver- 
bium  a  conjunctione  non  distinguendum  aut  sejungendum  censui. 

Particulae  ut,  quoniam  ab  initio  relativa  est,  demonstrativum  aliquod  ad- 
verbium,  in  primaria  sententia  positum,  ut  jam  indicavi,  saepe  respondet.  Sunt 
autem  ea,  quae  particulae  ut  saepissime  opponi  solent,  haec  fere:  ita,  sic,  item, 
itidem.  9)  Neque  est  cur  miremur,  quod  pro  iis  nonnunquam  substituuntur: 
isto    (eo)    modo,   eodem   pacto.    pariter,    similiter,   quae  omnia  idem  fere  atque 


9)  Particulani.  quae  est  sic,  lta  cuni  nt  m  imuru  verbuui  couflari  posse.  ut  huic  verbo 
aliud  sic  respoudeat,  tuni  paullo  copiosius  demonstrabimus,  quum  ad  copulatum  illud  sicut 
retractandum  inquisitio  uostra  perducta  erit.  Hoc  loco  monere  satis  est  etiam  ita  cum  ut 
nonnunquam  eodem  modo  coaluisse,  ut  iu  primaria  sententia  ita  denuo  poui  posset.  Cujus 
rei  Haudius  in  Tursell.  HI.  p.  470  exempla  collegit.  Quid?  quod  Auct.  ad  Herenn.  IV. 
48.  61,  post  ita  ut  in  similitudinis  exemplo  afferendo  itcm  posuit.  —  Jam  si  cui  videbimur 
eum  loquendi  usum,  quo  cum  his  omuibus  demonstrativis  junctuin  sit  ut,  mirius  copiose 
tractasse,  perpendat  velim  de  illo  usu  et  lexicographos  multa  jam  attulisse  et  Handium  s.  v. 
ita.  item,  itidern  satis  accurate  disseruisse. 

illa  declarant.     Cic.  Nat.  Deor.  I.  21.  59.    Plaut.  Capt.  IV.   1.   11.    Cic.  Acad. 

II.  15.  47.  Titin.  v.  79.  Ribb.  Pacuv.  v.  248.  Ribb.  Cic.  Tusc.  IV.  18.  41. 
Hoc  autem  magis  notabile  est,  quod  in  iis  loquendi  formulis,  quae  sunt  non 
aliter,  non  secus,  ea  quae  in  particulis  aliter  et  secus  inest  diversitatis  notio, 
addita  neganti  voce,  ita  tolli  atque  adeo  in  similitudinis  significationem  mutari 
pDtest,    ut    post  eas   pro   atqiie  vel  quam  etiam  ut  possit  substitui.     Hor.  Od. 

III.  25.  12,  non  secus  stupet  Evias,  ut  mihi  devio  ripas  et  vacuum  nemus 
mirari  libet.  Ovid.  Metam.  IX.  640.  ut  —  non  aliter.  Virg.  Aen.  I.  397.  IX. 
551,  cfr.  X.  454,  ut  —  haud  alia1).  Jam  vero,  ad  quod  attendas,  etiam  id 
dignum  est,  quod  non  solum  cum  idem  (ibi  quoque,  ubi  nulla  modi  adposita 
est  significatio)  sed  etiam  cum  par  et  similis  pro  eo,  quod  est  atque,  ut  haud 
raro  componitur.  Ter.  Hec.  IV.  1.  29,  ut  olim  te  ostendisti,  eadem  esse  nil 
cessavisti  usque  adhuc.  Cic.  Tusc.  II.  3.  9,  disputationem  exponimus  eis- 
dem  fere  verbis,  ut  actum  disputatumque  est.  Liv.  XXIII.  43.  11,  si  paria 
essent,  ut  quondam  fuissent.  Cic.  Cat.  M.  6.  17.  Ex  ejusmodi  autem  loquendi 
formulis  suspicari  licet,  relativam  quoque  particulam  principalem  modi  significa- 
tionem  paullatim  exuisse,  ut  jam  in  universa  rerum  comparatione  usurpari  posset. 
Contra  eae  particulae,  quae  sunt  quomodo  et  quemadmodum,  primam  illam  vim 
haud  facile  abjiciunt.  Neque  tamen  ita  vel  mutata  est  vel  dilatata  particulae 
ut   significatio,    ut  in   duarum   rerum   comparatione   cum   tam   componeretur  2), 


')  Non  posse  aut  aliter  aut  secus,  nisi  praeposita  neganti  voce,  cum  ut  conjungi,  id- 
circo  monitum  velim,  quod  fuerunt,  qui  apud  Cic.  Rep.  I.  4.  7.  liujus  conjunctionis  exem- 
plum  putarent  exstare.  At  in  his :  si  aliter,  ut  dixi.  accidisset,  formulam  illam  ut  dixi 
nihil  aliud  esse  atque :  quemadmodum  dixi,  jam  Handius  recte  docuit  (I.  269),  qui  tamen 
ipse,  qualis  esset  hic  locus  Plautinus  (Capt.  III.  5.  86) :  vale  atque  salve,  etsi  aliter  ut 
dicam  meres,  perperam  explicavit,  quum  aliter  ut  pro  atiter  atque  ut  dici  contenderet.  Nam 
ibi  perspicuum  est  conjunctionem,  quae  est  ut,  ad  sequens  merendi  verbum  referri,  aliter 
cum  dicam  conjungi  oportere  (ehuru  du  fortjenar  att  jag  yttrar  mig  annorlunda,  etsi  dignus 
es,  quem  non  jubeam  salvere).  Idem  Handius  fieri  nonnunquam,  ut,  quum  particulis  aliter 
et  pariter  jam  atque  subjectum  esset,  etiam  ut  adponeretur,  et  docuit  et  exemplis  allatis 
comprobavit.  Quae  linguae  proprietas  unde  nata  sit,  vix  opus  est  declarare.  Nam  in  hoc 
exemplo:  quod  iste  aliter  atque  ut  edixerat  decrevisset  (Cic.  Verr.  Act.  II.  1.  46.  119), 
facile  patet,  ita  ante  ut  audiri,  quod  si  additum  erit,  haec  exsistet  sententia:  quod  aliter 
atque  (i.  e.  non)  ita,  ut  edixerat,  decrevisset. 

2)  Quod  negat  Kriigerus  (Gramm.  II.  p.  795.  n.  2)  ut,  nisi  in  consecutiva  sententia, 
cum    adco    componi,    id   falsum   est.     Nam  apud  comicos  ut  Laud  raro  etiam  in  rerum  com- 

id   quod   tum    solum,  quum  ad  effectum  alicujus  rei  designandum  ut  adhibere- 
tur,  factum  esse  constat. 

Praeterea  etiam  cum  proinde  et  perinde  in  comparatione  instituenda  ut 
conjungi  solet.  Quid  autem  proinde  significaret,  Ellendtius  ad  Cic.  d.  Or.  III. 
20.  74,  ita  explicavit,  ut,  quum  monuisset,  quam  pro  in  his  formulis  vim 
reciperet:  pro  portione,  pro  virili  parte  (quibus  addi  potuerunt  pro  quam  et 
prout)  in  quibus  aliqua  rei  cum  judieandi  modulo  convenientia  designaretur, 
proinde  idem  atque  inde  pro  re  nata  declararc  statueret 3).  Nec  abhorret 
ab  hac  explieatione  notissimus  particulae  usus,  quo  enuntiationem  sequentem 
cum  iis,  quae  proxiine  antecedunt,  ita  connectit,  ut  ipsa  conclusivae,  quam 
dicunt,  conjunctionis  partes  videatur  sustinere  (proinde  vos  hinc  amolimini 
Ter.),  nisi  quod  ita  nunquam  varius  nec  mutabilis  sed  semper  certus  et  detinitus 
judicandi  modulus  designatur:  pro  hac  re  vel  huic  rei  convenienter.  In  hoc 
autem  usu  proinde,  quum  ad  eam  rem,  cujus  in  proximis  facta  est  mentio, 
referendum  sit,  quam  ad  vim  formulae  illius:  quod  quum  ita  sit,  prope  accedat, 
nemo  est,  quin  videat.  Sed  si  cum  conjunctione  comparativa  (ut,  atque,  quasi, 
tamquam)  connectitur  proinde,  per  secundariam  sententiam  ipse  judicandi  mo- 
dulus  designatur,  per  particulam  proinde  rei  cum  modulo  congruentia.  Atque 
si  cum  ut  componitur,  varius  et  quodammodo  mutabilis  saepissime  significatur 
modulus  Qe  nachdem),  ueque  tamen  semper.  His  enim  locis  certus  est  mo- 
dulus  atque  defmitus.  Plaut.  Amph.  I.  3.  19,  nunquan/  edepol  quemquam 
mortalem  credo  ego  uxorem  sic  ecflictim  amare  proinde  ut  hic  te  ecflictim 
deperit,  Id.  lbid.  II.  2.  125,  scio  istaec  facta  proinde  ut  proloquor.  Id. 
Capt.  V.  I.  12,  nunquam  referre  gratiam  possum  satis  proinde  ut  tu  prome- 
ritu's  de  me  et  Hlio;  quibus  locis  proinde  —  ut  idem  fere  est  atque  ita  —  ut. 
Saepius    autem,    ut    dixi,  .mutabilis    designatur   modulus,    quod    si   fit,  parlicula 


paratione  cum  adeo  jungitur.  Ter.  Andr.  I.  5.  10,  adeone  hominem  esse  inyenustum  aut 
infelicem  quemquam  ut  ego  sum.  Plaut.  Epid.  IV.  1.  43.  Weis.  Sed  cum  adjectivo,  quod 
est  tantus,  ut  in  simplici  comparatione  nisi  uuo  loco,  quantum  scio,  non  conuectitur.  Nep. 
Ages.  4,  tanta  modestia,  ut  si  privatus  esset.  Nam  in  Cic.  Ep.  ad  Brut.  I.  9.  quum  edi- 
disset  Orellius:  alienum  tanto  viro,  ut  es  tu,  Klotzius  ex  cod.  Oxon.  et  marg.  Cratandr. 
quantus  pro  ut  recepit. 

3)  Handius  in  Tursell.  IV.  453,  quum  rejectis  et  Ellendtii  et  aliorum  explicationibus, 
primam  significationem  geradehin  fuisse  docuisset,  eam  tantummodo  in  exemplis  recentioris 
aetatis  apparere,  ipse  concessit. 


35 

proinde,  principalem  vim  retinens,  eam  inter  rem  et  modulum  indicat  esse 
convenientiam,  ut,  prout  mutetur  modulus,  rem  quoque  ipsam  necesse  sit 
mutari.  Velut  Plaut.  Amph.  III.  3.  5,  proinde  ut  heri  sint,  ipse  item  sit. 
Capt.  II.  2.  64,  is,  uti  tu  me  hic  habueris,  proinde  ittum  illi  curaverit.  Ter. 
Hec.  II.  1 .  21.  uti  domi  vos  mi  eritis,  proinde  ego  ero  fama  foris.  Con- 
ferri  possunt  etiam  Plaut.  Pseud.  II.  3.  13.  Amph.  II.  1.  18.  ubi  notio  illa 
varietatis  et  mutabilitatis  adjecto  pronomine  quisque  etiam  planior  fit  et  apertior. 
Perinde  autem,  quoniam  ex  duobus  conflatum  est  verbis:  per,  cujus  in  am- 
plificando  et  augendo  vis  cernitur  (valde,  magnopere,  prorsus),  et  inde,  quod 
quum  initio  de  loco,  unde  quid  moveretur,  dictum  esset,  tum  etiam  ad  modum 
designandum  4)  adhibitum  esse  videtur,  idem  antiquitus  forsitan  declaraverit 
atque :  prorsus  eo  modo,  prorsus  ita  5).  Itaque  per  hanc  quoque  particulam 
duarum  rerum  convenientia  et  ea  maxima  atque  summa  significabatur.  Quo- 
niam  autem  ex  iis  rebus,  quarum  instituitur  comparatio,  altera  pro  alterius 
modulo  et  quasi  norma,  qua  adhibita  de  hac  fiat  judicium,  accipi  potest,  facile 
perinde,  si  non  alias,  at  certe  tum,  quum  sententia  additur  comparativa,  paene 
eandem  atque  proinde  vim  assumit.  Sed  quia  propter  ambiguitatem  compendi- 
orum  scribendi  ita  hae  particulae  fuerunt  inter  se  permutatae,  ut  permultis 
locis  alii  codices  perinde,  alii  proinde  habeant,  quid  inter  eas  intersit,  haud 
facile  est  eruere.  lloc  tamen  ex  ipsa  particulae  perinde  origine  colligere  licet, 
perfectissimam  et  summam  rei  cum  modulo  convenientiam  per  eam  indicari. 
Cum  ut  conjunctum  perinde  eodem  modo  atque  proinde  vel  certum  et  defini- 
tum  modulum  designat,  ut  Cic.  Fam.  IX.  15.  1,  non  perinde  ut  est  reapse 
ex  literis  perspicere  potuisti;  vel  incertum  et  mutabilem,  velut  Ter.  Heaut.  I. 
2.  21,  haec  perinde  sunt,  ut  ittius  animus,  qui  ea  possidet.  Cic.  Off.  III. 
33.  121,  habes  a  patre  munus,  mea  quidem  sententia  magnum,  sed  perinde 
erit,  ut  acceperis. 

Jam  si  quaeritur,  quo  verbi  modo  Latini  in  comparatione  ab  ut  incipiente 
uti  sint  soliti,  hoc  inter  omnes  constat,  ex  trita  et  pervulgata  Latini  sermonis 
regula  indicativum  in  ejusmodi  enuntiationibus  semper  fere  poni.  Quod  qui- 
dem    ex    eo   ipso   efficitur,   quod   per  ut  in  duarum  rerum  comparatione,  si  ab 


4)  Cfr.  Handii  Tursell.  III.  366. 

5)  Vide  Haasei  ad  Reisigii  schol.  adnot.  416. 

eo  loquendi  usu  discesseris,  quo  ut  cum  si  jungitur,  vera  aliqua  res,  cui  alia 
conferatur,  induci  solet.  Sed  ad  hanc  regulam  ex  notissima  Latinorum  lo- 
quendi  consuetudine  sententia  comparativa  tum  non  dirigatur  necesse  est, 
quum  obliquae,  ut  ajunt,  orationi  inserta,  jam  pro  dicta  solum  vel  cogitata, 
non  pro  vera  accipitur.  Quod  si  tit,  sicut  ceterae  enuntiationes  seeundariae, 
etiam  comparativa  senlentia  particulae  ut  subjecta  conjunctivum  recipit.  Cic. 
Off.  III.  22.  86,  est  pollicitus,  se,  ut  clam  venisset,  sic  clam  in  Pyrrlii  castra 
rediturum.  Cic.  d.  Or.  I.  39.  179,  m  mancipio  lumina,  uti  tum  essent,  ita 
recepit.  Nat.  D.  III.  37.  92.  Sall.  Cat.  io,  cetera,  uti  facto  opus  sit,  ita 
agant,  permittit.  Liv.  VII.  18.  3,  virtutis  ducebant  esse,  ut  accepissent  duo 
patricii  consulatum,  ita  amhobus  patriciis  mandare.  Sed  inde  a  Livii  tem- 
poribus  haud  raro  accidit,  ut  in  obliqua  orationi  sententia  ab  ut  incipiens  per 
accusativum  cum  infinitivo  junctum  efferretur  6).  Cujus  proprietatis  in  eo  posita 
erat  caussa,  quod  per  sententiam  comparativam  saepe  duae  res  jam  componi 
potius  et  conjungi  quam  comparari  coeptae  erant.  Itaque,  si  eae  res,  quae 
componuntur,  ejusdem  sunt  generis,  ut  non  inter  se  abhorreant,  ut  —  ita  pro 
eo  quod  scribi  potuerit.  et  —  et  vel  non  modo  —  sed  etiam  poni  apparet; 
sin  autem  diversi  sunt  generis  et  inter  se  contrariae,  haec  formula  idem  paene 
atque  quidem  —  sed  significat.  Atque  id  in  his  exemplis  fieri,  quis  est,  quin 
concedat.  Liv.  XXIII.  12,  tot  acies,  ut  liostium  eiercihis  delesse,  ita  victoris 
etiam  copias  parte  aliqua  minuisse.  Id.  XXXIII.  io.  7.  (scribebant)  ut  feras 
quasdam  nulla  mitescere  arte,  sic  immitem  ct  implacabilem  ejus  viri  animum 
esse.  Tac.  Hist.  I.  17,  mititum  favorem,  ut  largitione  et  ambitu  male  acquiri, 
ita  per  bonas  artes  liaud  spernendum.  Tac.  Ann.  I.  12,  dixit  forte  Tibaius, 
se,  ut  non  toti  reipublicae  parem,  ita  quaecumque  pars  sibi  mandaretur,  ejus 
tidelam  suscepturum.  Praeterea,  ut  in  relativis  sententiis,  ifa  etiam  in  com- 
parativis  particulae  ut  subjunctis,  quas  et  ipsas  proprie  relativas  esse  jam  in- 
dicavimus,  verbum,  si  primariae  enuntiationi  cum  secundaria  commune  est, 
semel  ponitur,  ut  aut  in  hac  aut  in  illa  audiatur.  Sall.  Jug.  40,  ut  saepe 
nobilitatem,  sic  ea  tempestate  plebem  insolentia  ceperat.    Cic.  Phil.  II.  22.  55, 


6)  Haec  linguae  proprietas,  quam  constat  non  solum  in  compai*ativis,  sed  etiam  in 
relativis,  caussalibus,  concessivis  enuntiationibus  cerni,  quibus  circumscripta  fuerit  terminis, 
accurate  explicant  Kriigerus  1.  i.  §.  651.  Reisigius  §.  447.  Anderssonius  De  oratione  obliqua 
Latinorum  p.  36  sqq. 

ut  Helena  Trojanis,  sic  iste  huic  reipublicae  belli  caussa  fuit.  Quod  si  com- 
parativae  sententiae  oniissum  est  verbum,  semper  in  oratione  obliqua,  quum 
primaria  sententia  accusativi  cum  infinitivo  juncti  formam  induit,  etiam  secun- 
dariae  subjectum  ita  in  accusativum  mutatur,  ut  verbum  infinitum  primariae 
audiri  appareat.  Cujus  tamen  proprietatis  in  sententia  ab  simplici  ut  incipiente 
nullum  inveni  exemplum,  sed  inspectis  his  locis,  in  quibus  copulata  particula 
sicut  invenitur,  quin  verum  sit  id  quod  proposuimus  praeceptum,  nemo  dubitaverit. 
Caes.  b.  Gall.  I.  45,  provinciam  suam  esse  hanc  Galliam  sicut  illam  nostram.  Cic. 
d.  Or.  I.    18.  82,  quum  increbuisset  me  in  caussis  sicut  te  solere  versari. 

Ut  nunc  ad  singula  ejus  loquendi  usus  genera  accuratius  pertractanda 
veniamus,  quo  ut  demonstrativo  respondens  adverbio  in  comparatione  ponitur, 
paullatim  eo  deflexam  esse  sermonis  consuetudinem,  jam  supra  obiter  indicavi- 
mus,  ut  haec  particula  cujus  proprietas  ab  initio  tota  in  ea  modi  comparatione 
constitisset,  qua  duae  res  mter  se  convenire  et  similes  esse  indicarentur,  etiam 
ad  multa  alia  significanda  adhiberetur.  Itaque  per  ut  —  ita  (sic)  eae  inter- 
dum  res  comparantur  vel  potius  componuntur,  quae  adeo  non  inter  se  similes 
sint,  ut  in  hoc  omnis  earum  contineatur  comparatio,  ut,  quum  non  sint  similes 
nec  inter  se  quidquam  habeant  aliud  commune,  tamen  utraque  locum  habere 
indicetur  7).  Sic  efficitur,  ut  particuiae  quae  sunt  ut  —  ita  (sic)  ad  harum 
formularum:  et  —  et,  non  moclo  —  sed  etiam  significationem  prope  accedit. 
Sali.  Jug.  2,  corporis  et  fortunae  bonorum  ut  initium  sic  finis  est.  Vell.  II. 
33,  in  appetendis  honoribus  immodicus,  in  gerendis  verecundissimus,  ut  qui 
eos,  ut  libentissime  iniret,  ita  finiret  aequo  animo.  Quae  loquendi  consuetudo 
sensim  tam  late  serpit,  ut  simili  modo  inter  res  tam  inter  se  diversas  tamque 
contrarias,  quarum  si  una  vera  sit,  altera  vera  esse  non  posse  videatur,  ea 
tamen  ratio  intercedere  dicatur,  ut,  quamquam  altera  locum  habeat  et  vera 
sit,  tamen  etiam  altera  vera  exsistat.  Eandem  igitur  significationem  ut  —  ita 
atque  quamquam  —  tamen  vel  quidem  —  sed  assumit.  Hic  autem  loquendi 
usus   ut   apud  Ciceronem  satis  raro  exstat 8)  nec  apud  Sallustium  et  Caesarem 


')  Haud  scio  an  recte  Schoernannus  De  partic.  que  I.  p.  9.:  omnis  copulatio  primitus 
sine  dubio  constabat  comparatione  quadam  duorum,  quorum  ut  unum,  item  alterum  esse, 
quomodo  unum,  eodem  modo  alterum  se  habere  dicebatur. 

8)  Fam.  X.  20,  ut  errare  potuisti,  sic  decipi  te  non  potuisse,  quis  non  videt?  Lael.  4, 
ut  nihil  boni  est  in  morte,  sic  certe  nihil  mali. 

ullum  omnino  videtur  locum  liabere,  ita  jam  apud  Livium  aliquanto  latius  serpsit 
et  argenteae  aetatis  scriptoribus  valde  placuit.  Liv.  IV.  6.  2,  id  fortasse  vere, 
sic  parum  utiliter  in  praesens  certamen  respondit.  Id.  XXI.  29.  4,  Jwc 
principium  belli,  ut  summae  rerum  prosperum  eventum,  ita  haud  sane  in- 
cruentam  ancipitisque  certaminis  victoriam  Bomanis  portendit.  Ovid.  Metam. 
1.  370,  undas,  ut  nondum  liquidas,  sic  jam  vada  nota  secantes.  Id.  Ibid.  I. 
404.  XIV.  509.  Vell.  II.  59.  Fuit  Octavius,  ut  non  patricia,  ita  admodum 
speciosa  equestri  genitus  familia,  Tac.  Ann.  II.  33,  ut  profutura,  ita  mini- 
mum  obJectationis  adferunt.  Id.  Ann.  IV.  37,  ut  semel  recepisse  veniam 
Jiabuerit,  ita  omnes  per  provincias  effigie  numinum  sacrari  ambitiosum. 
Quint.  III.  6.  12,  quod  tamen,  ut  primum  cogitandum,  sic  non  utique  primum 
dicendum  erit 9). 

Dignum  etiam  hoc  est,  quod  non  praetereatur,  ad  rei  veritatem  adfir- 
mandam  ut  cum  demonstrativo  adverbio  saepe  ita  conjungi,  ut  ea  res,  quam 
quis  veram  esse  asscveret  per  sententiam  particulae  ut  subjectam  exprimatur 
et  ei  respondeat  enuntiatio  primaria,  qua  vel  ab  ita  (praesertim  apud  solutae 
orationis  scriptores)  vel  ab  sic  (maxime  apud  poetas)  incipiente  per  conjuncti- 
vum  vel  futurum  optatio  aliqua  efferatur.  Hanc  autem  optationem  is  qui  lo- 
quitur  cum  re  quam  veram  esse  testatur,  sic  connectit,  ut  ita,  si  vera  ea  res 
sit,  se  velle  voti  compotem  fieri  indicet.  Plaut.  Capt.  III.  4.  90,  ita  me  rex 
deorum  faxit  patriae  compotem,  ut  istic  PJiiJocrates  non  cst.  Ibid.  IV.  2.  99. 
Truc.  II.  2.  23.  Curc.  IV.  4.  20.  Stich.  IV.  1.  2.  Ter.  Heaut.  III.  \.  54.  sic 
me  di  amabunt,  ut  me  tuariim  miseritumst  jortunarum.  Ibid.  IV.  3.  8;  5.  \. 
Ad.  IV.  5.  48;  7.  31.  Hec.  IV.  2.  4.  Cic.  Cat.  IV.  6.  II,  ita  mihi  salva 
republica  vobiscum  perfrui  liceat,  ut  ego  non  atrocitate  animi  moveor  sed 
Jiumanitate.     Verr.   II.    5.   14.  35.   Fam.  21.   1.    Ovid.  Met.  VIII.  869.  sic  Jias 


9)  Alia  exempla  Bonnellus  in  Lex.  Quintiliaueo  collegit.  sed  idem  nonuulla  quae  pror- 
sus  ejusdem  essent  generis,  parum  recte  ita  explicavit,  ut  ad  concessivae  particulae  ut  usum 
(antag  att)  ea  referret.  Velut  hic  locus  Quint.  VI.  3.  11,  hoc,  ut  non  ausim  dicere  carere 
omnino  arte,  ita  plane  affirmo  praecipue  positum  esse  iu  natura  et  occasione,  ab  iis,  quos 
supra  attuli,  non  diversus  est,  nisi  quod  particulae  ut  conjunctivus  potentialis  subjunctus 
est,  quem  constat  apud  Quintilianum  saepissime  usurpari.  Nam  conferas  velim  X.  1.  86, 
ut  cesserimus  —  ita  XI.  1.  44,  ut  deceat  —  ita  XI.  3.  89,  ut  permiserim  —  ita.  Recte 
Tornebladhius  monuit  (De  usu  partic.  ap.  Quintilianum  p.  33)  nonnunquam  iu  posteriore 
membro  tamen  additum  inveniri.     Quint.  LX.  2.  88.  X.   1.   72. 

deus  aequoris  artes  adjuvet,  ut  nemo  jamdudum  litore  in  isto  constitit.  Sae- 
pius  autem  fit  et  quiclem  apud  poetas  saepissime,  ut  sententia,  quam  veram 
esse  asseveretur  *),  abjecto  ut.  suae  fiat  potestatis  nec  jam  ab  altera  pendeat,  haec 
autem  vel  ita  vel  sic  subjecta,  qua  optatio  exprimatur,  sine  ulla  copula  illi 
adponatur  vel  etiam  intexatur.  Plaut.  Amph.  11.  1.  50,  neque,  ita- di  me 
ament,  credebam  primo  miliimet.  Ter.  Eun.  III.  2.  21,  ita  me  di  ament, 
honestust.  Catull.  66.  18,  non,  ita  me  divi,  vera  gemant,  juerint.  Gic.  Fam. 
II.  13.  3.  Virg.  Buc.  9.  30,  sic  cytiso  pastae  distendant  ubera  vaccae,  incipe, 
si  quid  liabes.  Id.  Aen.  IX.  208.  Hor.  Od.  I.  3.  1.  Tib.  I.  4.  1.  II.  6.  30. 
Ovid.  Met.  VIII.  859.  Facile  autem  patet,  demonstrativa  adverbia  in  his  lo- 
quendi  formulis  eandem  paene  condicionis  recipere  signifieationem,  quam,  se- 
quente  vel  si  vel  ut  consecutivo,  haud  raro  adsumunt. 

Jam  ne  id  quidem  omittendum  est,  qualis  sit  frequentissima  illa  particulae  ut 
cum  quisque  conjunctio.  Qua  si  quid  significet  quaeras,  a  similitudine  formulae  illius, 
de  qua  supra  mentionem  fecimus,  proinde  (perinde)  ut  et  particulae,  quae  est 
proid,  de  qua  mox  acturi  sumus,  proxime  abest.  Ita  facile  factum  est,  ut 
cum  ut  quisque  vel  proinde  vel  perinde  componeretur.  Plaut.  Pseud.  II.  3. 
13,  proinde  ut  quisque  fortuna  utitur,  ita  praecellet.  Stich.  IV.  1.  15,  ut 
quoique  homini  res  paratast,  perinde  amicis  utitur.  Mox  etiam  alia  afferemus 
exempla,  in  quibus  particulae,  quae  est  prout,  quisque  subjiciatur.  Constat 
autem  per  hoc  pronomen,  quod  est  quisque,  infmitam  vel  hominum  vel  rerum, 
quae  ejusdem  sint  generis,  multitudinem  designari,  non  ita  comprehensam,  ut 
ad  omnes  eas  vel  personas  vel  res  idein  eodem  modo  pertinere  dicatur,  sed 
sic  dispertitam,  ut  eadem  res  ad  aliam  alio  modo  transferatur.  Haec  prono- 
minis  vis,  quum  omnibus  locis  cernatur,  in  quibus  relativo  id  subjungitur,  tum 
etiam  si  cum  ut  componitur,  non  in  obscuro  est.  Itaque  per  eam  loquendi 
formulam,  qua  ut  et  quisque  ita  junguntur,  ut  vel  sic  vel  ita  illi  ut  respondeat, 
hoc  indicari  solet,  semper  (sed  alias  alio  modo),  si  res  per  secundariam 
sententiam  expressa  inciderit  et  vera  exstiterit,  etiam  eam  rem,  quae  per 
primariam  efferatur,  existere,  et  quidem  sic,  ut  inter  eas  ratio  (proportionem 
dicunt)  certa  et  defmita  intercedat.     Hacc  autem  ratio,  qua  duae  illae  res  inter 


*)  Nonnunquam,   id    quod   ex   exemplis   supra   allatis   perspicitur,    pro  asseveratione  sub- 
stituitur  adhortatio. 

se  continentur  quaeque  in  certa  alterius  cum  altera  re  convenientia  cerniturr 
apud  Ciceronem  iis  fere  circumscribitur  terminis,  ut  ad  duo  adjectiva  com- 
ponenda  et  conferenda  valeat.  Nam  is  in  his  loquendi  formulis  duos  usur- 
pare  solet  superlativos,  quorum  unus  in  primaria,  alter  in  secundaria  senlentia 
ponitur.  Quae  verborum  conjunctio  idem  paeue  significat  quod  notissima  fo- 
quendi  formula,  qua  cum  quo  et  eo  duo  junguntur  comparativi.  Neque  tamen 
est  hic  sermonis  usus,  quo  duo  superlativi  cum  ut  quisque  componuutur,  si  a 
Cicerone  discesseris,  admodum  frequens.  Turpil.  v.  142.  Ribb.  ut  quisque 
minimo  contentus  fuit,  ita  vitam  fortunatam  vixit  maxume.  Cic.  d.  Or.  I. 
26.  120,  ut  quisque  optime  dicit,  ita  maxime  dicendi  difficidtatem  pertime- 
scit,  Id.  Ibid.  I.  27.  113.  Id.  Qu.  fr.  I.  I.  4.  12,  ut  quisque  est  vir  optimus, 
ita  difficillime  esse  alios  improbos  suspicatur.  Caes.  b.  Civ.  I.  2,  ut  quisque 
acerbissime  dixit,  ita  quam  maxime  collaudatur.  Quint.  I.  10.  40,  ut  quae- 
que  forma  perfectissima,  ita  capacissima  est.  Nonnunquam  demonstrativum 
omittitur  (Auct.  Herenn.  II.  29.  4G),  praesertim  si  primaria  sententia  secun- 
dariae  praeponitur  (Cic.  Off.  I.  5.  19.)  Neque  raro  accidit,  ut  in  primaria 
enuntiatione  ea  augendi  cumulandiquc  vis,  quae  per  superlativum  exprimi  possit, 
aut  prorsus  nullo  verbo  declaretur  aut  per  comparativum  vel  etiam  positivum 
significetur,  quod  si  fit,  indicari  solet,  prout  quis  ad  summum,  ut  ita  dicam, 
qualitatis  alicujus  gradum  propius  adscenderit,  ita  euiri  priorem  in  aliqua  serie 
locum  tenere.  Cic.  Lael.  5.  19,  ut  inter  omnes  esset  societas  quaedam,  major 
aidem,  ut  quisque  proxime  accederet.  Q.  Cic.  pet.  cons.  5.  17,  ut  quisque 
est  intimus,  ut  is  amet,  valde  eJaborandum  est.  Quint.  X.  I.  39,  Jefjendos 
esse  Demosthenem  et  Ciceronem,  tum  ita,  ut  quisque  esset  Demostheni  et 
Ciceroni  simiUimus.  Id.  II.  5.  20;  12.  11.  Cum  his.  de  quibus  dixi,  lo- 
quendi  formulis  ea  sermonis  proprietas  cognatione  quadam  continetur.  qua  in 
una  eademque  enuntiatione  vel  cum  duobus  (optima  quaeque  rarissima)  vel 
cum  uno  superlativo  quisque  jungitur.  Jain  vero,  si  non  apud  Ciceronem, 
at  certe  apud  alios  scriptores  saepe  fit  etiam,  ut  nullo  omnino  addito  super- 
lativo  ut  et  quisqne  componantur.  Sed  etiam  ita,  si  modo  aliqua  praestantiae 
et  excellentiae  notio  per  aliud  sententiae  verbum  exprimitur,  indicari  potest, 
duas  res  convenienter  augeri  atque  cumulari.  Cic.  Cat.  M.  18.  64,  ut  quisque 
aetate  antecedit,  ita  sententiae  principatum  tenet.  Id.  Verr.  II.  4.  64.  143, 
utd  quisque    aetate   antecedebat,   ita  sententiam  dixit.     Quint.  IX.  4.  25,  illud 

nimiae  superstitionis,  ut  quaeque  sint  tempore,  ea  facere  etiam  ordine  priora. 
Id.  XI.  1.  29,  ut  quisque  aetate  praecedit,  magis  est  reprehendendus.  Saepius 
autem  hujus  conjuuctionis  vis  latius  patet,  ut  jam  non  ad  adjectivorum  signi- 
ficationem  cumulandam  valeat,  sed  inter  duas  res,  quarum  altera  pro  alterius 
modulo  accipi  possit,  eam  omnino  indicet  esse  convenientiam,  ut,  prout  quaque 
occasione  altera  res  mntata  exstiterit,  proinde  etiam  altera  simili  obnoxia  sit 
mutationi.  Naev.  v.  10.  Ribb.  ut  quisque  est  meritus,  praesens  pretium  pro 
factis  ferat,  Atti.  263.  Ribb.  ut  cui  quicque  obviam  fuerat,  sic  ferrum  alius, 
saxeum  alius  raudus  sumpserat.  Liv.  V.  8.  13,  pauci  reipublicae,  liuic  atque 
illi,  ut  quosque  studium  privatim  aut  gratia  accupaverunt,  adsunt.  Id.  XXII. 
7.  12,  varios  vultus  digredientium  ab  nuntiis  cemeres,  ut  cuique  laeta  aut 
tristia  nuntiabantur.  Sall.  Jug.  60,  eos,  uti  quaeque  Jugurthae  res  erant, 
laetos  modo,  modo  pavidos  animadverteres.  Quint.  XI.  1.  42,  aliter  pro  alio 
dicendum  est,  ut  quisque  Jwnestus,  humilis,  invidiosus,  favorabilis  erit.  Haud 
raro,  quae  inter  duas  res  intercedere  dicitur,  ea  vel  loci  est  vel  temporis  con- 
venientia.  Plaut.  Men.  III.  2.  56,  ut  quemque  conspicor,  ita  me  ludificant. 
Liv.  XXI.  42.  3,  ut  cujusque  sors  exciderat,  arma  raptim  capiebat,  ld.  XXII. 
46.  1.  id  quosque  traduxerat,  ita  in  acie  locabat.  Id.  XXII.  51.  6,  jacebant 
tot  millia  pedites  passim  equitesque,  id  quem  cuique  fors  aut  pugna  junxerat 
aut  fugcc.  Quod  si  in  temporis  notatione  convenientia  illa  cerni  indicatur,  jam 
temporalem  vim  particula  ut  (=  simulac)  sibi  vindicat,  ut,  quotiescunque  ea, 
quae  per  secundariam  sgntentiam  exprimatur,  actio  suscepta  sit,  etiam  primariae 
actionem  conlinuo  incipi  declaretur.  Quum  autem  hanc  vim  ut  recipit,  de- 
monstrativum,  quod  alias  saepe  ei  respondere  solet,  adverbium  tantum  non 
semper  omitti,  ex  iis  ipsis,  quae  attulimus,  exemplis  apparet. 

Quum  in  multis  aliis,  tum  etiam  in  eo  scribendi  proprietas  Taciti  cernitur, 
quod  non  solum  more  ceteris  usitato  quisque  cum  ut  conjungit,  neque  tamen 
id   saepe 2),   sed   etiam   multo   pluribus   locis  pro   quisque   pronomen,  quod  est 


2)  Ann.  II.  82.  Agr.  36.  Ann.  III.  1.  Eo  loco,  quem  postremum  attuli,  notabilis  est 
etiam  pluralis  numerus  qiiique  (ut  quique  stipendia  fecerant),  qui  quideui  quum  omnino 
rarus  sit,  tum  particulae  ut  paene  nusquam  adjungitur.  Qua  re  fortasse  adductus  Nagels- 
bachius  (Latein.  Stilist.  2  Aufl.  p.  252)  suspicari  posse  sibi  visus  est,  Latinos,  ubi  post  ut 
pluralis  pronominis  quisqiie  ponendus  esset,  ut  qui  semper  usurpasse.  At  ut  facile  con- 
cesseriui,  apud  optimos  scriptores  pluralem  hujus  pronominis  in  masculino  et  feminino  genere 

6 


quis,  substituit,  ut  inter  ut  quisque  et  ut  quis  nihil  aliud  inlersit,  nisi  quod 
per  illam  formulam  ad  omnia,  quae  ejusdem  sunt  generis,  aliquid  refertur 
haec  autem  ad  universum  genus  non  pertinet.  Ann.  II.  73,  ut  quis  miseri- 
cordia  in  Germanicum  et  praesumpta  suspicione  aut  favore  in  Pisonem 
pronior,  diversi  interpretahantur.  Ann.  IV.  23,  ipsa  e  provincia,  ut  quis 
fortunae  inops,  morihiis  turhidus,  promptius  ruehant.  Ann.  II.  24.  83.  IV. 
36.  Cfr.  Tac.  Hist.  III.  58.  Ann.  I.  57,  quanto  quis  —  tanto. 

Notissimum  est,  non  modo  antiquissimos  scriptores,  sed  etiam  Ciceronem 
et  Lucretium  nonnunquam  pro  eo,  quod  est  quidque,  quidquid  ponere,  de  quo 
loquendi  usu  Madvigius  ad  Cic.  Fin.  V.  9.  24.  Lachmannus  ad  Lucret.  V. 
264,  al.  copiose  disputaverunt.  Neque  ea  omnino  desunt  exempla,  in  quibus 
cum  ut  pro  eo,  quod  est  quidque,  jungatur  quidquid,  Itaque  in  lege  Thoria 
agraria,  quam  a.  u.  c.  643  latam  esse  statuunt,  cap.  XVI.  haec  leguntur:  ita 
utei  quicquid  quoieique  ante  h.  J.  r.  licuit,  ita  ei  hahere  (post  h.  1.  r.  liceto). 
Apud  Ciceronem  quidquid  eum  ut  tantummodo  duobus,  quantum  scio,  locis 
conjungitur:  Cluent.  19.  52,  ubi  ut  ad  tempus  notandum  adhibetur  et  Tusc. 
V.  34.  98,  hestiae,  ut  quidquid  ohjectum  est,  quod  modo  a  natitra  non  sit 
alienum,  eo  contentae  non  quaerunt  amplius,  quo  tamen  loco  Madvigius  quidque 
recipiendum  censet. 

Non  alienum  erit  hic  potissimum  de  duabus  particulis  nonniliil  afferre, 
quae  ex  ut  cum  alio  verbo  conflato  ortae  sunt  et  a  quibus  et  ipsis  compara- 
tiva  sententia  initium  capit,  modulum  designans,  quocym  quid  convenire  in- 
dicetur  vel  quo  adhibito  de  qua  re  liat  judicium.  Particulas  dico,  quae  sunt 
■prout  et  praeut.  De  utraque,  quamquam  jam  Handius  copiose  egit3),  tamen 
ne  nos  quidem,  quo  plenior  et  accuratior  nostra  fiat  disputatio,  supervacaneum 
arbitramur  breviter  disserere.     Atque  hoc  priinum  satis  constat,  quum  ea,  quae 


raro.  in  neutro  autem  frequentissime  usurpari  (quae  liuguae  proprietas  uude  originem  traxisset, 
Haaseus  ad  Reisigii  schol.  adnot.  3b2  acutissime  explicavit),  ita  etiam  masculini  et  feminini 
pluralis  non  ita  pauca  exempla  video  exstare.  Atque  cum  ut  non  solum  apud  Tacitum  sed 
etiam  ap.  Livium  XXII.  46.  1,  et  Sallust.  Jug.  60,  pluralis  ille  masculinus  et  feinininus 
compositus  reperitur.  Quem  locum  Nagelsbachius  attulit,  ut  pro  itt  quisque  posse  ut  qui  poni 
comprobaret  Cic.  Off.  I.  7.  20,  (ut  qui  quondam  in  vacua  venerunt)  in  eo,  id  quod  virum 
doctissimum  fugisse  miror,  ut  ex  notissima  loquendi  consuetudine  in  exemplo  afferendo  po- 
nitur  et  ante  relativum  illud  qui  auditur:  eorum. 
3)  Tursell.  IV.  626.  527. 

praepositioni  insit,  notio  ad  rem  per  enuntiationem  expressam  referenda  sit, 
eam  enuntiationem  plerumque  aut  ab  ut  comparativo  aut  ab  qitam  incipere. 
Itaque  hae  vel  particulae  vel  loquendi  formulae  sunt  conflatae:  postquam,  an- 
tequam,  praequam,  pro  quam,  contra  quam,  praeterquam,  prout,  praeut.  Atqui 
pro  quum  multa  alia  signifieet,  tum  etiam  ibi  usurpatur,  ubi  aliquid  cum  aliqua 
re  ut  cum  modulo  convenire  et  ei  respondere  indicatur  (pro  viribus,  pro  nu- 
mero);  quam  vim  etiam  in  copulata  particula  proincle  retineri  jam  antea  vi- 
dimus.  Sed  si  cum  ut  comparativo  pro  conflatum  est,  jam  cum  re  per  sen- 
tentiam  secundariam  elata  ea  instituitur  comparatio,  ut  pro  ejus  rei  natura  et 
condicione  etiam  aliam  conformari  declaretur.  Quod  si  ita  fit,  eandem  paene 
prout  sibi  vindicat  significationem,  quam  in  formula  proincle  ut  inesse  diximus, 
ut  inter  illud  et  hanc  idem  fere,  quod  inter  ita  —  ut  et  simplex  ut  intercedat 
discrimen.  Raro  fit,  ut  plenior  et  integrior  formula  pro  eo  ut  ^)  eandem  vim 
recipiens  ponatur.  Cic.  Verr.  II.  3.  54.  126,  summa  vi  clata  est  a  me  opera, 
ut  aratores  quam  plurimum  sererent,  tamen  pro  eo  ut  temporum  difficultas 
aratorumque  penuria  tulit.  Prout,  quod  ante  Ciceronis  tempora  apud  nemi- 
nem  scriptorem  invenitur  ac  ne  apud  eum  quidem  et  ceteros,  qui  eadem 
fuerunt  aetate,  saepe  usurpatur  5),  Livio  et  argenteae  aetatis  scriptoribus  valde 
est  usitatum  6).  Liv.  XXVIII.  5.  9,  pollicitus,  prout  tempus  ac  res  sineret, 
omnibus  laturum  se  auxilium.  Id.  XXXVI.  52.  6,  cumuldtius,  si  possit,  prout 
ejus  merita  sint,  senatum  facturum.  Tac.  Agr.  18,  non  ignarus,  prout  prima 
cessissent,  fore  universa.  Haud  raro  aut  utraque  sententia  aut  alterutra,  in- 
terposita  disjunctiva  conjunctione,  quasi  in  duas  partes  dividitur;  quod  si  fit, 
ipse  modulus  (i.  e.  ea  res  quacum  quid  congruere  dicitur),  ita  variare  et 
alias  aliter  comparatus  exsistere  indicatur,  ut  etiam  ea  res,  cujus  sit  modulus, 
simili  obnoxia  exsistat  mutationi.  Quint.  X.  2.  13,  non  sua  natura  sunt  bona 
aut  mala,  secl  prout  opportune  proprieque  aut  secus  collocata  sunt.  Si  additur 
quisque  ea  et  moduli  et  rei  varietas  talis  esse  indicatur,  ut  in  unaquaque  vel 
persona  vel  re  cernatur.  Caes.  b.  Cic.  III.  61.  Cels.  III.  1.  Liv.  XX VIII.  5.  9. 
Scipio   praefectos    equitesque,  prout  cujusque   opera  fuerat,   insignibus  donis 


4)  Cfr.  pro  eo  ac,  pro  eo  quod,  pro  eo  quantum. 

5)  Sallustius  quidem  ea  particula  nusquam  utitur. 

6)  Contenti    sumus    pauca   afFerre    exempla,    quibus   tanta   illa  copia  ab  Handio  congesta 
compleatur. 

6* 

donat  Id.  VIII.  21.  I.  XXIV.  16.  8.  XXX.  15.  13.  Tac.  Agr.  37.  In  enun- 
tiatione  primaria  reeentioris  aetatis  scriptores.  ut  convenientia  illa  rei  cum 
modulo  planius  declaretur,  ita  haud  raro  interponunt  Quint.  V.  II.  16,  aut 
proinde  adjungunt.     Id.  IX.   4.  69  7). 

Per  prae  cum  ahlativo  junctum  nemo  ignorat,  eam  induci  comparationem, 
qua  quid  cui  rei  aut  praecedere  aut  certe  praeferri  indicetur.  Id  autem  suh- 
stantivum,  quod  praepositioni  subjicitur,  non  modo  viliorem  (inferiorem)  rem 
vel  quae  posthaheatur,  sed  etiam  saepius  eam  designat,  quae  melior  vel  major 
putetur  (prae  nobis  beatus,  Romam  prae  Capua  irrident).  Apud  comicos  prae 
cum  ut  comparativo  aut  in  unum  verhum  conflatum  aut  certe  conjunctum 
judicii  alicujus  veritatem  ita  restringit  et  circumscribit,  ut,  quo  adhibito  modulo 
factum  sit  id  judicium,  declaret.  In  hac  igitur  comparatione  allerum  alteri 
semper  indicatur  praecedere.  Quaiis  autem  sit  hujus  conjunctionis  vis,  ita 
aptissime  explicatur,  si  praeut  idem  atque  prae  eo  modo  quo  significare  sta- 
tuitur.  Plaut.  Amph.  I.  I.  218.  Sos.  perii  Merc.  parum  etiam,  praeut  fntu- 
rum  est  praedicas  i.  e.  perisse  te  recte  dicis  tu  quidem,  sed  parum  tamen 
praedicas  prae  eo  modo,  quo  res  tihi  eventura  est.  ld.  Mil.  I.  I.  20,  niliil 
liercle  Jioc  quidemst  praeut  alia  dicam  8)  i.  e.  prae  eo  modo,  quo  alia  dicam 
vel  (ut  aliis  utar  verbis)  alia  tantis  extollam  laudibus,  ut  hoc,  de  quo  jam 
dixi,  prae  iis  nihil  sit.  Id  Bacch.  IV.  9.  o.  Uno  loco  Plautino  Merc.  II.  4.  2 
nugas  maximas  fuisse  credo  praeut  quo  pacto  ego  diversus  distraJwr,  nisi 
fallor,  quo  pacto  ita  redundat,  ut  eo  omisso  sentenlia  non  commutetur. 

Per  particulam  ut  vel  copulatam  (prout)  vel  cum  quibusdam  aliis  verhis 
conjunctam  (proinde  vel  perinde  ut;  ut  quisque  —  ita)  judicandi  modulum 
indicari  demonstravimus.  Sed  quoniam  ut  etiam  per  se  ad  convenientiam 
duarum  rerum  declarandam  adhihetur,  nihil  ohstat,  quominus  res  per  com- 
parativam   sententiam   elata  pro  eo  modulo  accipi  possit,  quo  adhibito  de  altera 


7)  Apud  Quint.  IX.  4.  34.  haud  scio  an  ea  lectio,  quam  Zuuiptius  meliorum  codicum 
auctoritate  nisus  recepit  (proinde  —  prout)  multo  sit  probabilior.  Spaldingius  habet: 
perinde  —  prout. 

s)  Handius  orationem  h.  1.  ita  contractam  putat,  ut  pracut  alia  dicam  idem  sit  atque 
praeut  alia  quae  dicam.  At  vereor  ne  relativum  non  facilius  hic  abesse  possit  quam  apud 
Terent.  in  Eun.  II.  3.  10,  ludum  jocumque  dices  fuisse  alterum  praeut  hujus  rabies  quae 
dabit ;  quem  locum  Donatus  recte  sic  explicat :  praeut  illa  sunt,  quae  lmjus  rabies  dabit 

re  fiat  judicium.  Ita  ut  etiam  simplex  neque  copulatum  neque  cum  iis  de 
quibus  dixi  particulis  conjunctum  ad  rei  alicujus  cum  judicandi  modulo  con- 
gruentiam  designandam  usurpari  potest.  Atque  primum  quidem  ab  ut  ea  in- 
cipere  potest  comparatio,  qua  modulus,  nulla  subjecta  restringendi  vi,  ipse 
per  se  cum  re.  cujus  sit  modulus.  componatur,  ut  ex  re  altera  alterius  ve- 
ritas  pendere  vel  judicii  de  altera  facti  ratio  in  altera  posita  esse  indicetur. 
Plaut.  Capt.  IV.  4.  13,  ut  hic  adornat,  aut  jam  nihil  est  aut  jam  nihil  erit. 
ld.  Ibid.  IV.  2.  52.  Asin.  II.  3.  I.  Ter.  Heaut.  I.  1.  116,  ut  diei  tempus  est, 
tempust  monere  me  hunc  Phaniam,  acl  coenam  ut  veniat.  Id.  Phorm.  V.  2.  9. 
hauscio  hercle,  ut  homost,  an  mutet  animum.  Id.  Ad.  [II.  3.  36.  Heaut.  II. 
4.  22,  ut  patrem  tuum  vidi  esse  habitum,  diu  turbas  dabit.  Cic.  Lael.  12. 
43,  quod  quidem,  ut  res  ire  coepit,  haud  scio  an  aliquando  juturum  sit. 
Fam.  XIII.  69.  2,  ut  ejus  modestiam  cognovi,  gravis  tibi  in  nulla  re  erit. 
Att.  VII.  4.  3.  X.  12.  2.  Varians  et  mutabilis  modulus  per  ut  simplex  apud 
antiquiores  raro,  apud  Quintilianum  aliquanto  saepius  designatur.  Ter.  Hec. 
III.  3.  20,  omnibus  nobis  ut  res  dant  sese,  ita  magni  et  humiles  tumus. 
Quint.  XI.  3.  75,  quae,  ut  actus  poposcerit,  fingentur.  Id.  XII.  prooem.  4, 
longius  eunclum  est  ut  res  feret.  Sed  saepe  usu  venit,  ut  instituta  compara- 
tione  judicium  aliquod  restringatur  et  certis  terminis  circumscribatur,  id  quod 
haud  raro  vel  in  integris  sententiis  comparativis  et  quibus  verbum  additum  sit 
fieri  videmus.  Cic.  Brut.  10.  39,  hi,  ut  populi  Bomani  aetas  est,  senes,  ut 
Atheniensium  saecula  numerantur,  adolescentes  debent  videri.  Fam.  IV.  9.  2, 
non  habet,  ut  nunc  quidem  est,  id  vitii  res.  Liv.  II.  50,  ex  opulentissima, 
ut  tum  res  erant,  Etrusca  civitate.  Id.  X.  46,  insigni,  id  illorum  temporum 
habitus  erat,  triumpho.  In  primis  haec  restringendi  vis  in  formula  illa  cer- 
nitur:  ut  (alicujus)  captus  est.  Ter.  Ad.  III.  4.  34,  praeterea,  ut  captus  est 
servorum  (i.  e.  ut  servus  esse  potest)  non  malus.  Afran.  313.  Ribb.  Cic. 
Tusc.  II.  27.  65.  Caes.  b.  Gall.  IV.  3.  Sed  inde  a  Ciceronis  temporibus  etiam 
saepius  fieri  solet,  ut  secundaria  sententia  decurtetur  et  ipsum  verbum  omit- 
tatur.  Quod  si  fit,  conjunctioni  quae  est  ut  nihil  aliud  fere  subjungitur  quam 
nomen  quod  aut  subjecti  vel  objecti  partes  sustineat,  aut  ita  in  obliquo  casu 
ponatur,  ut  praepositioni  plerumque  adnexum,  quibus  temporibus  vel  qua  rerum 
condicione  judicium  aliquod  sit  verum,  declarari  possit.  Jam  si  quaeritur, 
quod    potissimum    audiri    soleat    verbum,    tantum   non   semper  posse   omissum 

est 9).  Cic.  Att.  XI.  16,  ego,  ut  in  his  malis,  Patris  sum  non  invitus.  Id. 
Brut.  7.  27,  Clisthenem  multum,  ut  illis  temporibus,  valuisse  dicenclo  (cfr. 
ibid.  26,  102.  28,  107.  47,  173.  Liv.  IV.  13.  1.)  Cic.  d.  Or.  111.  18.  66, 
orationis  genus,  ut  in  oratore,  exile.  Cat.  M.  4.  12,  miiltae  etiam,  ut  in 
liomine  Momano,  litterae.  Fin.  IV.  1.  1,  ista  exposuisti,  ut  tam  multa,  me- 
moriter,  ut  tam  obscura,  dilucide.  Brut.  10.  41,  Themistocles,  id  apnd  nos, 
perantiquus,  ut  apud  Athenienses,  non  ita  sane  vetus.  Fam.  XII.  2.  2,  non- 
nihil,  ut-in  tantis  malis,  est  profectum.  Verr.  Act.  II.  1.  52.  138,  respondit 
illa,  ut  meretrix,  non  inhumaniter.  Cic.  Ep.  Brut.  I.  10.  2,  hujus  belli  for- 
tuna,  ut  in  secundis,  ftuxa,  ut  in  adversis,  bona.  Sall.  Jug.  107,  ea  res,  ut 
in  tali  negotio,  probata.  Caes.  b.  Gall.  VI.  34.  ut  ejusmodi  facultatibus, 
quantum  diligentia  provideri  poterat,  providcbatur.  VIII.  21,  magnum,  ut  in 
tanta  calamitate,  Beltovacos  ea  proelio  esse  consecutos.  Nep.  Epam.  5.  2, 
habuit  obtrectatorem  Meneclidem,  satis  exercitatum  in  dicendo,  ut  Thebanum. 
Liv.  V.  41.  1,  satis  jam  omnibus,  ut  in  tali  re,  ad  tuendam  arcem  compo- 
sitis.  Id.  XXII.  34.  1,  perventum  inde  ad  frequentem  cidtoribus  alium,  ut 
inter  montanos,  poputum.  Atqui  etiam  latius  hic  particulae  usus  patet,  quo 
per  eam  rei  cum  judicandi  modulo  vel  norma  convenientia  designatur.  Saepe 
enim  accidit.  ut  ille  modulus,  deposita  restringendi  vi,  caussae  notionem  con- 
tineat,  id  quod  vel  in  plenis  et  integris  sententiis  vel  in  decurtatis  fieri  potest. 
Prioris  autem  generis  baec  sunt  exempla,  in  quibus  omnibus  fere  cum  uni- 
versa  et  generali  rei  natura  singularis  condicio  ita  comparatur,  ut  hujus  in 
illa  causam  contineri  liqueat.  Cic.  in  Pis.  25.  59.  Dices,  id  es  homo  facetus' 
Id.  Rosc.  Am.  12.  33.  p.  Mur.  25.  51.  Tusc.  I.  45.  108.  Sall.  Jug.  7.  Cat. 
31.  Caes.  b.  Gall.  VI.  7,  celeriter  haec  ad  hostes  deferuntur,  id  ex  magno 
Gallorum  equitum  numero  nonnullos  Gallicis  rebus  favere  natura  cogebat, 
B.  Civ.  II.  8,  postea  vero  id  est  omnium  rerum  magister  usus,  hominum 
adhibita  sollertia  inventum   est.     Liv.   III.    71.  5,  tribuni,  ut  fere  semper  re- 


9)  Addito  verbo  quod  est  posse  plena  atque  integra  exstat  seuteutia  comparativa,  Cic. 
Faiu.  I.  2.  4,  dignitatem  nostram,  ut  potest  in  tanta  hominum  perfidia  et  iniquitate  retine- 
bimus.  Sed  paullatim  eo  perducta  est  hominum  loquendi  consuetudo,  ut  ad  p.rimariae 
enuntiationis  vim  restringendam  ea  adponeretur  sententia  decurtata,  in  qua  nullum  omuino 
verbum  audiri  posset,  praesertim  quum  per  attractionem  haud  raram  id  ipsum  nomen,  cui 
subjecti  partes  tribui  deberent,  in  obliquum  casum  abiisset. 

guntur  a  muliitudine  magis  quam  regunt  dedere  plebi,  ut  Scaptius  diceret. 
Id.  XXI.  35,  iter  multo  quam  in  ascensu  fuerat,  ut  pleraque  Alpium  ab 
Italia  sicut  breviora,  ita  arrectiora  sunt,  difficilius  fuit.  Saepius  enuntiatio 
secundaria  ita  decurtata  est,  ut  verbum  aliquod  (oportere,  necesse  esse,  solere 
sim.)  andiatur.  Cic.  Tusc.  I.  8.  15.  Epicharmi  acuti  nec  insulsi  hominis,  ut 
Siculi1),  sententiam  sequi.  Id.  Ibid.  I.  43.  '104,  idem  sentiens  sed  ut  Cynicus 
asperius.  Off.  III.  14.  58,  ut  argentarius,  apud  omnes  ordines  gratiosus- 
Liv.  XXIII.  8.  6,  convivium,  ut  in  civitate  diti  ac  luxuriosa,  omnibus  volup- 
tatum  illecebris  instructum.  Id.  IV.  7,  senatus,  ut  in  trepidis  rebus,  dicta- 
torem  dici  Mam.  Aemilium  jussit.  Tac.  Agr.  I  1 .  Britanniam  qui  initio 
incoluerint,  ut  inter  barbaros,  parum  compertum. 

Non  raro  per  decurtatam  sententiam  ab  ut  incipientem  ea  caussa  affertur, 
qua  quis  alius  ad  aliquid  faciendum  se  adductum  profiteatur,  et  quae  utmm 
vera  sit  an  falsa,  ipse  is  qui  loquitur  iu  incerto  relinquat.  Hic  autem  par- 
ticulae  usus  tum  maxime  frequens  est,  qnum  subjungitur  participium  2).  Cic. 
Or.  44.  151,  vocum  concursionem  magna  ex  parte  ut  vitiosam  fugit  Demo- 
stlienes.  Hor.  Od.  III.  5.  42,  fertur  pudicae  conjugis  osculum  parvosque  natos 
ut  capitis  minor  a  se  removisse.  Id.  Epist.  I.  17.  40,  hic  onus  horret,  ut 
parvis  animis  et  parvo  corpore  majus.  Ovid.  Met.  IV.  547.  Quint.  XII.  10. 
12,  quem  suorum  homines  temporum  incessere  audebant,  ut  tumidum  et 
Asianum.  Sueton.  Octav.  53,  domini  appellationem  ut  maledictum  et  oppro- 
brium  semper  exhorruit.  Liv.  XXIII.  43.  10,  populi  Bomani  obterit  ut  se- 
nescentem  cum  viribus  majestatem.  Id.  III.  5.  1,  hostes  carpere  midtifariam 
vires  Bomanas,  ut  non  suffecturas  ad  omnia.  Id.  XXXI.  42.  5.  Tac.  Agr.  14. 
Monam  insidam  ut  vires  rebellibus  ministrantem  adgressus.  Jam  vero,  quem- 
admodum  cum  particula  Graecorum,  quae  est  cSs,  genitivi  quos  vocant  ab- 
soluti  crebro  componuntur,  ita  nonnusquam  etiam  cum  ut  duo  ablativi  absoluti 
reperiuntur  conjuncti.  Caes.  b.  Gall.  III.  I8;  laeti,  ut  explorata  victoria,  ad 
castra  pergunt.     Id.  b.  Civ.  II.   13. 


*)  Omisso  verbo  subjectum  per  attractionem,  de  qua  supra  dixi,  in  genitivum  mutatum 
est.  Cfr.  exemplum  paullo  ante  ex  Nep.  Epam.  5,  allatum :  Meneclidem  exercitatum  ut 
Thebanum. 

2)  Quam  prope  haec  loquendi  consuetudo  ad  eum  Graeci  sermonis  usum  accedat,  quo 
iog  cum  participio  jungi  solet,  vix  opus  est  monere. 

Ab  hoe,  de  quo  nunc  diximus,  particulae  ut  usu  ea  loquendi  consuetudo 
non  abhorret,  qua  per  sententiam  relativam  particulae  ut  subjunctam  talis  rei 
descriptio  adjicitur,  qua  caussae  notio  contineatur  3).  Inter  omnes  autem  con- 
stat,  posse  relativam  sententiam  etiam  per  se,  nulla  addita  particula.  ad  pri- 
mariam  eam  habere  rationem,  ut  per  illam  hujus  caussa  efferatur,  id  quod 
etiam  adjuncto  vel  utpote  vel  quippe  planius  indicari  soleat.  Notissimum  vero 
hoc  quoque  est,  relativam  sententiam,  si  hujus  sit  generis,  per  conjunctivum 
efferri,  cujus  quidem  conjunctivi  caussam  facile  liquet,  sive  additum  sit  ut,  sive 
non  additum,  ex  eo  repetendum  esse,  quod  per  eam  sententiam  id  denotatur, 
quod  ex  ipsius  rei  proprietate  et  singulari  condicione  efficiatur.  Apud  anti- 
quiores  scriptores  ad  rei  causam  designandam  ut  qui  satis  raro  adhibetur. 
Apud  comicos  quidem,  ubi  haec  loquendi  formula  eam  significationem  recipere 
videtur  (Plaut.  Pseud.  I.  5.  153,  non  demutabo,  ut  quod  ego  pro  certo  sciam 
et  Bacch.  111.  4.  13,  amo  hercle  opinor,  ut  quod  pro  certo  sciam)  ipsa  lectio 
conjectura  doctorum  virorum  potius  quam  codicum  auctoritate  uititur  4).  Ne- 
que  apud  Sallustium  ea  verborum  conjunctio  usquam  exstat  ac  ne  apud  Cice- 
ronem  quidem  nisi  adposito  determinativo  pronomine,  quod  relativo  respondet, 
ut  Deiot.  5.  13,  venit  evocatus  ut  is  qui  senatni  parere  didkissei ^ 3).  Simi- 
liter  apud  Caesarem  in  sententia  primaria  ante  ut  qui  demonstrativum  adver- 
bium,  quod  est  sic,  ponitur.  B.  G.  V.  31,  sic  ex  castris  proficiscuntur,  ut 
quibus  esset  persuasum,  ab  liominc  amicissimo  consilium  datum,  longissimo 
agmine  maximisque  impedimentis 6).  Multo  autem  pluribus  locis  nec  tamen 
saepe  ante  Livii  tempora  nullum  demonstrativum  aut  particulae  ut  aut  pro- 
nomini  respondet.  Caes.  b.  G.  IV.  23.  Liv.  praef.  4,  res  est  immensi  operis, 
ut  quae   supra  scptingentesimum  annum  repetatur.     Id.  XXXVIII.    18.  7.  Vell. 


3)  Ab  ejusmodi  loqueudi  fonuulis  ea  exempla  disceruere  oportet.  iii  quibus  aut  iu  vera 
comparatione  institueuda  (Quint.  XI.  2.  25)  aut  iu  exemplo  afferendo  (Cic.  Off.  I.  7.  21.) 
particulae   ut  reiativa  seutentia  per  indicativum  elata  subjuugitur. 

*)  Aliis  locis,  velut  Plaut,  Asiu.  III.  1.  2.  Bacch.  II.  3.  50.  Capt.  III.  4.  21,  cet.  ut 
cousecutionem  iudicat  et  qui  pro  indefinito  adverbio  est  accipieudum. 

5)  Cfr.  ea  qu;ie  proxima  sunt:  venit  vel  rogatus  ut  amicus,  vel  arcessitus  ut  socius. 
Apud  Cic.  N.  D.  II.  57.  143,  qui  locus  non  obscuro  laborat  meudo,  num  ferri  possit  lectio 
vulgata  ut  qui,  valde  est  dubium. 

6)  Cfr.  Ter.  Andr.  I.  1.  121.  ita  tum  discedo  ab  illo,  ut  qui  se  filiam  neget  daturum  ; 
quo  loco  patet,  nullam  exstare  caussae  notiouem  sed  modum  rei  instituta  comparatioue  definiri. 

II.  33.  Plin.  Ep.  V.  8.  4.  Tac.  Ann.  IV.  62.  Agr.  11,  plus  ferociae  Britanni 
praeferunt,  wt  quos  nondum  longa  pax  emollierit,  Suet.  Tib.  7.  Quint.  III. 
5.  9.  V.  14.  28,  cet.  7):  Quanta  inter  hanc  loquendi  formulam  et  eam  ser- 
monis  consuetudinem,  qua  per  ut  cum  adjectivo  junctum  ad  caussam  signi- 
ficandam  aliqua  rei  descriptio  addatur,  convenientia  atque  necessitudo  inter- 
cedat,  ex  iis  maxime  locis  perspici  potest,  quibus  post  ut  relativa  sententia 
cum  adjectivo  connectitur.  Velut  Liv.  I.  34,  facile  persuadet,  ut  cupido  ho- 
norum  et  cui  Tarquinii  materna  tantum  patria  esset. 

Jam  libet  hoc  potissimum  loco  brevem  de  particulae,  quae  est  utpote,  vi 
et  usu  instituere  disputationem.  Quae  quidem  particula  quin  ex  comparativa 
conjunctione  ut  et  neutro  adjectivi,  quod  est  potis,  conflatum  esset,  nemo, 
quantum  scio,  unquam  dubitavit  8).  Hujus  autem  adjectivi  positivus,  quum  ab 
optimis  solutae  orationis  scriptoribus,  qui  quidem  exculta  jam  et  perpolita 
lingua  viguerint,  nisi  cum  verbo  substantivo  copulatus  atque  in  unius  verbi 
quasi  corpus  (posse)  coalescens  nusquam  paene  usurpatus  inveniatur,  apud 
vetustissimum  quemque  suum  saepe  tenet  locum  suique  est  juris,  ita  tamen, 
ut  verbum  esse  aut  adponi  aut  certe  audiri  soleat.  Et  quum  neutrius  generis 
forma,  quae  est  pote,  frequentissime  usurpetur,  ita  per  indefinitum  modum 
non  personaliter  posita,  ut  aut  ei  adnectatur  aut  audiatur  verbum  substantivum, 
tum  huic  ipsi  formae  principalem  comparandi  vim  retinens  ut  nonnunquam 
praeponitur,  ut  ap.  Varronem  in  loco  ab  Nonio  allato:  viget,  veget  ut  pote 
plurimum  (ut  plurimum  potest).  Sed  paullatim  hae  voces,  per  quas  ipsas 
enuntiatio  efferebatur,  in  unius  verbi  formam  coaluerunt.  Quod  quidem  verbum 
ad  judicium  aliquod  definiendum  ita  adhibebatur,  ut  posse  id  judicium  verum 
esse  ex  sequente  alia  vel  integra  vel  decurtata  sententia  effici  indicaret.  Itaque 
utpote,   quod  idem  fere   declarat  atque:  ut  res  fert,  ut  in  rei  condicione  posi- 


7)  In  pronominis  locum  etiam  adverbium  nonnusquam  substituitur.  Liv.  XLI.  2.  6. 
(ut  ubi).  Simili  ratione  etiam  quum,  quod  a  relativo  pronomine  originem  traxit,  cum  ut 
conjungitur.  Quint.  X.  1.  76,  sequitur  oratorum  ingens  manus,  ut  quum  decem  simul 
Athenis  una  aetas  tulerit. 

s)  Jam  Priscianus  in  Inst.  vol.  II.  p.  68.  Hertz. :  utpote  inquit,  compositum  est  ab  ad- 
verbio  et  nomine.  Quum  haec  jam  scripsissem,  Doederlinium  animadverti  particulae  utpote 
originem  ex  formula  ut  puta  satis  apte  repetere  sibi  visum  esse.  Cujus  opinionis  neminem, 
credo,  habebit  adstipulatorem. 

tum  est,  cum  ea  rei  descriptione  jungi  solet,  ex  qua  verum  esse  judicium  de 
ipsa  re  factum  colligatur.  Ea  autem  rei  descriptio  ex  antiquorum  loquendi 
usu  post  utpote  per  relativam  sententiam  semper  effertur.  Quemadmodum  in 
sententiis  ab  ut  qui  incipientibus  fieri  jam  vidimus.  ita  etiam  cum  idpote  qui, 
ut  ea  quae  afferatur  descnptio,  in  ipsa  rei  proprietate  posita  csse  indicetur, 
conjunctivus  tantum  non  semper  jungi  solet  9).  Plaut.  Rud.  II.  5.  o.  satin 
nequam  sum,  utpote  qui  Jiodie  amare  inceperim.  Sall.  Cat.  57.  neque  tamen 
Antonius  procul  aberat,  utpote  qui  locis  aequioribus  expeditus  sequeretur. 
Catull.  64.  56,  67.  43.  Pro  pronomine  relativo  etiam  quum  conjunetio,  quam 
constat  initio  relativam  fuissc,  substitui  potest,  ut  ap.  Asin.  Poll.  Cie.  Fam. 
X.  32.  4,  nec  retinuissem,  si  uno  loco  Jiabuissem,  utpote  quum  singutae 
coJwrtes  seditionem  fecerint.  Cic.  Att.  V.  8.  1.  Cels.  praef.  p.  I.  III.  I.  Apul. 
Asclep.  c.  8.  Sed  inde  a  Nepotis  aetate  etiam  cum  participto  vel  adjectivo, 
quae  in  relativam  sententiam  facile  possint  mutari,  (praesertim  apud  Livium  et 
Horatium)  utpote  jungitur.  Quid,  quod  etiam  ablativi  absoluti  buic  particulae 
subjiciuntur.  Nep.  Hann.  '2.  Hor.  Sat.  I.  4.  24,  sunt  quos  f/enus  Jwc  minime 
juvat,  utpote  plures  culpari  difjnos  i.  e.  utpote  quorum  plures  digni  sint.  qui 
culpentur.  Id.  Sat.  I.  5.  94,  fessi  utpote  longum  carpcntes  inter.  Cels.  VII. 
18.  Liv.  II.  33.  8.  clamor  turbavit  Volscos,  utpote  capta  urbe  i.  e.  utpote 
quum  urbs  capta  esset.  Id.  XXXVI.  4o.  3.  XXX.  10.  13.  XXXVI.  24.  II. 
Restat,  ut  moneam  hanc  particulam  minus,  quam  plerique  suspicentur,  fuisse 
usitatam.  Nam  apud  Caesarem  nusquam  invenitur  et  apud  argenteae  aetatis 
scriptores  pro  ea  ut  (qui)  usurpatur. 

Sed  ad  simplicem  particulam  est  redeundum.  Jam  quid  ego  dicam  de 
pervulgato  et  noto  particulae  ut  in  rerum  comparatione  usu,  quem  attingere 
satis    est,  ne   in   rbetorum   disciplinam   aberrem  et  satis  trita  vel  praecepta  vel 


9)  Incertum  est  an  nusquam  apud  optinios  scriptores  post  utpote  qui  positus  sit  in- 
dicativus;  namque  et  Cic.  Phil.  V.  11.  30.  Orellius,  complurium  codicum  auctoritate  nisus, 
pro  depugnavit  quod  alii  habent  depugnarit  recepit  et  Att.  II,  24.  4.  Klotzius,  Wesen- 
bergium  auctorem  sequens,  indicativum,  quum  codicum  testimonio  commendari  videretur, 
ejiciendum  esse  statuit.  Sed  utrum  Apulejus  scriptor  a  prisca  latini  sermonis  integritate 
longissime  abhorrens  in  Asclep.  cap.  6,  cum  utpote  qui  conjunctivum  an  indicativum  jun- 
xerit,  non  est  operae  pretium  exquirere.  Hoc  quidem  verisimile  est  eum  post  ut  qui  non 
uno  loco  (Flor.  IV.  9.  Dogm.  Plat.  II.  23.)  indicativum  posuisse. 

exempla  quae  rhetores  de  diversis  similitudinum  generibus  disputantes  afferre 
soleant,  iisdem,  quibus  ii  usi  sint,  verbis  reddam  x).  Cum  eo  autem  usu  ea 
loquendi  consuetudo  non  obscuro  nexu  continetur,  qua  per  ut  indicatur,  non 
esse  rem  alteram  alteri  plane  similem  sed  ad  hujus  similitudinem  quodammodo 
accedere.  Unde  efficitur  etiam,  ut  pro  quasi  in  translationibus  nonnunquam  ut 
usurpetur.  Varro  L.  L.  VI.  56,  hunc  CJirysippus  negat  loqui  sed  ut  loqui. 
Id.  VII.  44,  capitibus  habere  solent  ut  metam.  Id.  VIII.  45.  Cic.  Or.  67.  224. 
quibus  ut  pugiunculis  uti  oportet. 

Jam  etiam  hoc  monendum  est,  ut  haud  raro  ita  cum  superlativo  jungi, 
ut  ad  ejus  vim  augendam  et  cumulandam  valeat.  In  qua  verborum  con- 
junctione  ut,  quamquain  eodem  fere  modo,  quo  quam  usurpatur,  tainen,  si 
accuratius  in  ejus  vim  inquiritur,  non  eam  ipsam,  quae  per  superlativum  ex- 
primitur,  gradus,  ut  ajunt,  notationem  attingit,  sed  principalem  illam  modi 
significationem  retinet.  Quod  quidem  ex  iis  praecipue  exemplis  perspici  licet, 
in  quibus  ut  cum  demonstrativo  (sic  vel  ita)  junctum  invenitur,  velut  Cic.  d. 
Or.  II.  41.  174,  haec,  ut  brevissime  dici  potuerunt,  ita  a  me  dicta  sunt. 
ld.  Fam.  VII.  12.  2.  Id.  Ibid.  XIII.  62.  Te  temper  sic  colam  et  tuebor  ut 
quem  diligentissime.  Sed  multo  saepius  fieri  solet,  ut  nullum  particulae  ut 
adponatur  demonstrativum.  Duo  autem,  id  quod  ex  locis  jam  allatis  intelli- 
gitur,  discernenda  sunt  hujus  conjunctionis  genera.  Nam  primum  ab  ut  ea 
incipere  potest  sententia  comparativa,  in  qua  verbi  quod  est  posse  vis  et  ratio 
per  superlativum  adverbii  accuratius  defmiatur.  Quod  ubi  fit,  ea  ipsa  ratione, 
qua  actio  primariae  enuntiationis  suscepta  sit,  ad  summum  illum,  ad  quem 
adscendi  potuerit,  gradum  perventum  esse  indicatur.  Plaut.  Stich.  I.  2.  88. 
Cic.  Fam.  V.  4.  9,  satis  est  a  me,  ut  brevissime  potuit,  paullo  ante  dictum. 
Id.  Cluent.  26.  72,  appellat  hominem  Bulbus,  ut  blandissime  potest.  Quint. 
XII.  10.  38.  Ut  in  his  locis  sine  magna  sententiae  commutatione  pro  ut 
particula  quae  est  quam,  substituere  licet,  ita  non  potest  semper  pro  quam  cum 
superlativo  ut  componi.  Nam  ut  semper  cum  adverbii,  nunquam  cum  adjectivi 
superlativo  jungitur,  id  quod  ex  eo  ipso  efficitur,  quod  per  ut  modus  actionis 
definiatur  oportet,  sed  haec  modi  significatio  tantummodo  per  adverbium  efferri 
potest,    non  per    adjectivum.      Praeterea    etiam    hoc    in    earum    conjunctionum 


J)  Vide,  si  tanti  est,  Auct.  Herenn.  IV.  45.  59.  seq.  Seyffertii  Schol.  Lat.  I.  §.  82.  II.  §.  36. 

usu  cernitur  discrimeu,  quod  verbum  posse  post  quam  saepissime,  post  ut 
rarissime  omitlitur  2).  Quamquam  etiam  post  ut  detracti  verbi  exemplum  apud 
Quintilianum  exstat  IX.  3.  94,  prosapodosis  ut  maxime  servetur  3).  Alterius 
generis  in  eo  consistit  proprietas,  ut  relativa  .sententia,  in  quam  inseratur  super- 
lativus,  particulae  ut  subjiciatur.  In  hac  autem  sententia  verbum  saepe  omit- 
titur  vel  potius  illi  est  cum  primaria  enuntiatione  commune.  Ea  verborum 
conjunctio  id  spectat,  ut  rei  per  primariam  elatae  cum  summo,  qui  per  secun- 
dariam  designetur,  gradu  ea  instituatur  comparatio,  qua  illam  rem  ad  hunc 
ipsum  gradum  perductam  esse  indicetur  4).  Liv.  V.  25.  grata  ea  res,  ui  quae 
maxime  senatui  unquam  fuit.  Quint.  III.  8.  12.  IV.  5.  24.  Pro  relativa 
sententia  nonnunquam  per  quum  conjunctionem  substituitur  temporis  notatio, 
in  qua  et  ipsa  verbum  omittitur,  sed  ex  primaria  addi  potest.  Cat.  Or.  Rell. 
p.  9.  Jord.  perge  istuc  quoque  uti  cum  maxime  delere.  Ter.  Hec.  I.  2.  40. 
Cic.  Qu.  fr.  II.   4.  6  5). 

Cum  verbo  substantivo  particula  ut  nonnunquam  ita  conjungitur,  ut  sumptio 
vel  aliena  opinio  de  aliqua  re  et  vera  ejus  rei  natura,  quum  inter  se  com- 
parentur,  non  inter  se  abhorrere  indicentur.  Pro  simplici  ut  nonnunquam 
atque    adeo    satis   saepe   copulata   particula   sicut  posita  invenitur.     In  primaria 


2)  Nihil  obstat,  quominus,  nullo  adposito  superlativo.  ttt  et  possc  jungantur,  quo  iacto, 
quainquam  actionis  modus  et  ratio  minus  accurate  definiuntur,  tamen,  si  quae  in  ampliore 
illa  formula  inest  restringendi  vis,  ea  etiam  apertior  fit  et  planior.  Cic.  d.  Or.  II.  84.  340, 
exposui  fere,  ut  potui.     Id.   Cat.  M.  3.  7. 

3)  Parum  liquet,  unde  nata  sit  illa  loquendi  formula  ut  phtrimum,  quae  apud  Pliuium 
invenitur.  H.  N.  XV.  3.  4,  nec  tam  numerosa  differentia;  tribus  ut  plurimum  bonitatibus 
distat.  Nam  ut  Handio  (III.  474),  pro  ut  plurimttm  ponamus  per  detractionem  ita  dici 
statuenti,  adsentiri  non  audeo,  ita  ne  id  quidem  pro  certo  affirniaverim,  in  bac  verborum 
conjunctione  per  ut  comparationem  institui.  Quid  autem  significet  ttt  plurimum,  non  in 
obscuro  est,  quod  quidem  rectissime  Madvigius  (in  Opusc.  n.  149)  idem  atque  qttum  jiluri- 
mum  declarare  docet. 

4)  Conferri  oportet  notissimam  loquendi  consuetudinem,  qua  particulae,  quae  est  tam 
subjungere  solent  quam  qui  cum  superlativo.  Cic.  Fam.  V.  2.  6.  Tam  sum  amicus  rei 
publicae  quam  qui  maxime. 

s)  Apud  Quintil.  IV.  2.  116,  omnes,  ut  opinor,  sic  edunt:  narrationem,  ut  si  ullam 
partem  orationis,  omni  qua  potest  gratia  exornandam  puto.  At  hic  locus  non  obscuro 
laborat  mendo.  Neque  enim  usquam,  nisi  fallor,  Latini,  quum  eandem  rem  duobus  modis 
exprimere  possent,  ut  aut  ita  dicerent:  ut  qui  maximus,  aut  ita:  si  ullus,  his  loquendi 
formulis  conflatis  ut  si  ullus  dixerunt.     Qua  re  adductus  ttt  ejiciendura  esse  suspicor. 

enuntiatione  aut  alienam  opinionem  exponi  per  dicendi  vel  sentiendi  verbum 
declaratur,  aut  ipsum  eum,  qui  loquitur  rem  ita  esse  fingere,  per  particulas 
quamvis  et  si  vel  etiam  per  concessivum  quem  vocant  conjunctivum  sig- 
nificatur.  Cic.  Rep.  III.  3.  4,  sint  nobis  isti  magni  homines,  ut  sunt.  Id. 
Ibid.  VI.  19.  20.  Verr.  Act.  II.  2.  38.  95,  res,  ut  erat  acerba  atque  indigna, 
sic  videbatur  omnibus.  Id.  d.  Or.  I.  53.  230.  Liv.  I.  45,  habita,  ut  erat, 
res  prodigii  loco.  Cic.  Lig.  5.  13,  si  in  exsilio  est,  sicut  est,  quid  amplius 
postulatis.  Liv.  VII.  35.  '10.  Alia  exempla  Seyffertius  congessit  ad  Cic.  Lael. 
p.  160  (cfr.  ejusd.  Pal.  Cic.  3.  ed.  pag.  46).  Qui  tamen,  quum  docet  6), 
per  ipsum  verbum  substantivum  ita  rem  vere  esse  declarari,  ut  non  possit  ea 
veritatis  notio,  adjuncta  ulla  alia  nisi  asseveranti  particula  (sane,  certe  7),  ac- 
curatius  defmiri,  non  attendit,  apud  Nepotem  Eum.  1,  etiam  re  vera  poni: 
apud  nos,  revera  sicut  sunt,  mercenarii  scribae  existimantur.  In  iis  autem 
omnibus,  quae  attulimus,  exemplis  descriptionem  rei  per  adjectivum  vel  sub- 
stantivum  elatam  veram  esse  declaratur.  Sed  fieri  potest  etiam,  ut  actionem 
per  verbum  primariae  sententiae  elatani  vere  perfectam  esse  asseveretur.  Quod 
si  ad  actionem  asseveratio  illa  pertinet,  jam  non  verbum  substantivum  aptum 
est  et  pro  eo  aut  verbum  primariae  enuntiationis  denuo  ponitur  aut  aliud 
verbum,  quod  idem  declaret,  particulae  sicut  subjungitur.  Cic.  Off.  III.  33. 
117,  quamvis  multis  locis  dicat  Epicurus,  sicut  dicit,  fortiter  de  dolore.  Id. 
Sull.  17.  49.  Liv.  XXV.  24.  4.  Caes.  b.  Gall.  V.  58,  quocl  fore,  sicut  ac- 
cidit,  videbat. 

Ab  ea,  de  qua  dixi,  loquendi  consuetudine  is  sermonis  usus  non  ita  longe 
disjunctus  est,  quo  per  sententiam  comparativam  ab  ut  incipientem,  quae  sit 
tum.  quum  actio  suscipiatur,  vel  rei  vel  personae  alicujus  condicio  et  status, 
exprimitur.  Qui  quidem  loquendi  usus  quamquam  apud  poetas  maxime  fre- 
quens  est,  tamen  etiam  cum  iis,  quas  solutae  orationis  scriptoribus  usitatas 
esse  vidimus,  sententiis  comparativis,  per  quas  vel  rei  vel  personae  nota  ali- 
qua  affertur,  non  obscura  necessitudine  continetur,  nisi  quod  in  hac  nota  etiam 


6)  Das  deutsche  wirklich  kann  natiirlich  nicht  ausgedriickt  werden,  da  esse  an  sich  das 
Verbum  des  realen  Seins  ist:  hochstens  kann  eine  Partikel  der  Versicherung  hinzutreten, 
wie  sane,  certe. 

7)  Etiatn  profecto  addere  potuit.  Nam  cfr.  Cic.  N.  D.  II.  31.  78,  necesse  est,  quum 
sint  dii,  si  modo  sunt,  ut  profecto  sunt,  animantes  esse. 

caussae  notio  inesse  indicatur.  per  illuni  nihil  aliud  quam  fortuitus  rei  status 
deseribitur.  Ut,  de  quo  loquendi  genere  hoc  dictum  velimus,  planum  fiat,  pauca 
attulisse  exempla  satis  erit.  Virg.  Aen.  VII.  509,  quadrifidam  quercum  cuneis 
nt  forte  coactis  scindebat,  rapta  spirans  immane  securi.  Ovid.  Met.  II.  272. 
Alma  Teltus,  ut  erat  circumdata  ponto,  sustulit  oppressos  collo  tenus  arida 
vultus.  VIII.  479.  id  manu  dira  lignum  fatale  tcnebat,  ante  sepulcrales  infelix 
adstitit  aras.     Id.  Ibid.  VI.  237.  XII.  22. 

Etiam  in  sententiis  interpositis  ut  frequentissime  usurpatur,  per  quas 
sententias  aut  tota  enuntiatio  primaria  aut  singulae  vel  voces  vel  loquendi 
formulae  defmiuntur  potius  quam  cum  aliis  comparantur.  Hae  enim  sententiae 
vel  ad  judicium,  quod  in  primaria  enuntiatione  exponitur,  describendum  valent 8), 
quum  cujus  sit  illud  judicium.  indieant,  vel  loquendi  aliquam  formulam  aliunde 
adsumptam  esse  ita  declarant,  ut  etiam,  unde  adsumpta  sit.  designetur.  Itaque 
maxime  in  auctore  citando  hujus  usus  cernitur  proprietas,  sed  etiam  alias 
locum  habet,  quum  ejus  qui  loquatur  aut  pereeptione  aut  opinione  judicium 
niti  indicatur  (ut  videor,  ut  arbitror,  ut  spero  cet.).  Maxime  autem  usilatae 
hae  formulae  sunt:  ut  ait,  ut  ajunt;  quarum  utraque  ibi  haud  raro  usurpatur, 
ubi  certus  affertur  judieii  auctor,  quod  si  fit,  ejus  nomen  dicendi  verbo  post- 
ponitur  (Afran.  v.  7.  Rihb,  ut  ait  Pacuvius.  Cic.  Brut.  79.  271  9);  sed  haec 
(ut  ajunt)  multo  saepius  ad  eommnne  proverbium  laudandum  adhibetur,  idque 
ita  fere,  ut  iis  quae  afferantur  vocibus  interponatur.  Cic.  Lael.  o.  19,  pingui, 
ut  ajunt,  Minerva.  Quint.  XII.  7.  9,  caecis  hoc,  ut  ajunt,  clarum  est.  Rarius 
fit,  ut  formula  illa  postponatur  Cie.  d.  Or.  II.  89.  304,  subsecivis  operis,  ut 
ajunt.  Off.  I.  31.   MU. 

Notissimum  est  particulam  ut,  quum  ad  universum  rerum  genus  cum 
singulis  rebus  comparandum  saepe  adhibitum  sit,  etiam  ad  exemplum,  quo 
judicium  de  universo  genere  expositum  apertius  fiat,  afferendum  usurpari  potuisse. 
Qua  in  re  inter  Latinorum  et  nostrorum  hominum  loquendi  usum  hoc  interest, 
quod,   ut   declarari  possit,  qui  inter  universum  judicium  et  singulare  exemplum 


8)  Quoniarn  his  locjuendi  formulis  etiani  restringendi  quaedani  vis  inest,  si  quideni  per 
eas  declaratur  auctoritate  alicujus  et  fide  veritateni  judicii  niti,  particulae  ut  interdum  quidetn 
adponitur.  Plaut.  Men.  prol.  22,  ut  quidem  ille  dixit.  Cic.  Brut.  49.  185,  ut  quidem 
ego  sentio  (cfr.  Quint.  IX.  4.   18,  ut  ego  quidem  sentio).     Cic.  Fam.  IV.  3.  3. 

9)  Ita  tamen  Turpil.   191.   Ribb.  ut  philosophi  ajunt. 

intercedat  nexus,  illi  relativa  utuntur  forma,  nos  demonstrativa  (Sa  till  exempe!). 
Saepissime  sententia  ab  ut  incipiens,  verbo,  quod  ex  primaria  adjici  potest, 
omisso,  decurtata  exsistit.  Cic.  Off.  I.  23.  79,  eorum  consilio  bella  nonnun- 
quam  gesta  sunt,  ut  M.  Gatonis  bellum  Punicum.  Id.  Orat.  45.  '154.  Liv. 
II.  48.  6,  alia  bella  instabant,  ut  ab  Aequis  Volscisque.  Sed  nonnunquam 
laxior  et  minus  arta  est  exempli  cum  primaria  sententia  conjunctio,  ut  non 
hujus  sententiae  verbum,  sed  dicendi  aliquod  aut  faciendi  verbum  audiatur  *). 
Cic.  d.  Or.  II.  59.  242,  est  item  ridiculum,  quod  ex  quadam  depravata  imi- 
tatione  sumi  solet,  ut  idem  Crassus :  Per  tuam  nobilitatem.  Id.  Off.  III.  1 1 . 
46.  Id.  Div.  II.  33.  72,  alia  subito  ex  tempore  conjectura  explicantur,  ut 
apud  Homerum  Calchas,  qui  ex  passerum  numero  belli  annos  auguratus  est. 
Interdum  etiam  per  plenam  integramque  sententiam  et  cui  suum  sit  verbum, 
exemplum  affertur,  velut  Cic.  Fin.  IV.  12.  29.  Tusc.  III.  10.  21.  IV.  37.  79. 
Off.  I.  18.  59.  Maxime  autem  memorabilis  ea  loquendi  consuetudo  est,  qua 
ad  afferendum  exemplum  ex  loquentis  arbitrio  fictum  ut  et  si  ita  junguntur, 
ut  aut  in  utraque  sententia  ponatur  conjunctivus  2),  velut  Cic.  Off.  I.  10.  32, 
ut  si  constitueris  —  non  sit  contra  officium  non  facere  quod  dixeris.  Id. 
Ibid.  I.  40.  144.  Quint.  II.  4.  18.  VII.  4.  2,  aut  quum  protasis  conjunctivum 
habeat  sed  apodosis  verbo  careat,  quod  in  hac  audiatur  verbum,  ex  primaria 
sententia  facile  perspiciatur.  Cic.  Top.  15.  58,  alterum  (genus  est  caussarum) 
quod  naturam  efficiendi  non  Jiabet,  sed  sine  quo  effici  non  possit,  ut  si  quis 
aes  caussam  statuae  velit  dicere.  Quint.  IX.  2.  79.  Ab  hoc  autem  loquendi 
genere  ea  orationis  forma  non  abhorret,  qua  Latini  haud  raro  in  refutando 
utuntur  quum  is  qui  ioquitur,  quam  absurda  sit  adversarii  sententia,  ficto 
exemplo  per  ut  si  elato  et  ab  ea  sententia  non  alieno  apertum  reddere  conatur. 
Cic.   N.  D.  II.  33.  86,  mundus,  qui  reliquas  naturas  omnes  earumque  semina 


1)  Conferri  potest  similis  illa  verbi  in  notissimis  formulis  omissio.  Cic.  N.  D.  II.  14. 
37.  Scite  Chrysippus,  omnia  aliorum  caussa  esse  generata.  Id.  Off.  III.  11.  49,  melius  hi 
quam  nos.  Eadem  omissio,  quamvis  in  secundaria  sententia  dux~a  sit,  tamen  etiam  in  auctore 
citando  post  ut  locum  habet.  Cic.  Acad.  II.  39.  124,  utrum  animus  sit  ignis  an  anima  an 
sanguis  an,  ut  Xenocrates,  numerus,  nullo  corpore.     Id.  Tusc.  V.   17.  49. 

2)  In  apodosi  Cicero  uno  loco  indicativum  habet.  Off.  HL  29.  107,  ut  si  praedonibus 
pactum  pro  capite  pretium  non  attuleris,  nulla  fraus  est ;  quo  loco  haud  scio  an  judicium 
illud  per  se  certissimum  esse  nec  ab  ulla  omnino  condicione  ejus  veritatem  pendere  declaretur. 

contineat,  qui  potest  ipse  non  natura  administrari ;  ut  si  qui  dentes  et  pu- 
bertatem  natura  dicat  exsistere,  ipsum  autem  homincm,  cui  ea  exsistant  non 
constare  natura,  non  intelligat  ea  quae  efferant  aliquid  ex  sese,  perfectiores 
liabere  naturas,  quam  ea,  quae  ex  iis  efferuntur.  Aiia  exempla  Madvigius 
ad  Cic.  Fin.  p.  530,  congessit. 

Recentiores  scriptores  Latinos  constat.  ubi  legentium  animos  in  singu- 
larem  aliquam  rem  mente  informandam  et  fingendam  intendi  vellent,  impera- 
tivum  puta  orationi  inseruisse;  quo  factum  est,  ut  ille  imperativus  adverbii 
munus  paene  recipiens  ad  tictum  exemplum  inducendum  adbiberetur.  Sed 
quoniam  de  universo  bujus  vocis  usu  Handius  satis  copiose  disseruit.  satis 
erit  ad  eam  loquendi  consueludinem  obiter  attendisse,  qua  puta  et  ut  ita  juncta 
sunt,  ut  etiam  planius  fieret  atque  apertius  exemplum  ex  ejus  qui  loquitur 
arbitrio  fictum  esse.  Quae  quidem  consueludo,  ut  in  quotidiano  bomiuum 
sermonis  usu  fortasse  viguit.  ita  in  politius  atque  limatius  scriptorum  dicendi 
genus  satis  sero  irrepsisse  nec  iis  unquam  valde  placuisse  videtur.  Nam  primus 
omnium  Auct.  Herenn.  II.  11.  16,  ut  cum  puta  junxit  ac  ne  ibi  quidem  lectio 
satis  est  certa.  Celso  demum  haec  formula  paullo  est  usitatior.  Cels.  praef. 
p.  8.  Millig.  Saepe  caussas  apparere,  ut  puta  Uppitudinis,  vulneris,  neque  ex 
his  patere  medieinam  V.  26.  21.  VIII.  II.  p.  436.  Apud  ceteros  (Senecam, 
Columellam,  Quintil.,  Priapei.  auct.,  Lilpianum,  Ammianum.  Paulum  p.  184. 
Miill.)  singulos  vix  singula  exstant  exempla. 

Per  si  particulae  ut  adjunclum  ea  comparatio  suscipi  potest,  qua  verus 
rei  status  cum  eo  in  quo  sub  aliqua  condicione  esset,  conferatur.  Quam  con- 
junctionem  cave  cum  eo  loquendi  usu  confundas,  quo  ut  et  si  ad  exemplum 
fingendum  componuntur.  Nam  per  illud  loquendi  genus  germana  instituitur 
rei  verae  et  simplicis  cum  ficta  et  sumpta  coinparatio.  Contra  qui  hac  lo- 
quendi  ratione  utitur,  nihil  aliud  agit  nisi  ut  judicium  de  universo  genere 
factum  afferendo  singulari  exemplo  et  eo  ficto  atque  conjuncte  elato  apertius 
reddat.  Jam  ut  ad  illud  genus  accuratius  investigandum  redeamus,  sententia 
quae  conjuncte  efferenda  erat  et  ex  ficta  condicione  pendere  debebat,  quam- 
quain  in  ea  ipsa  comparatio  posita  est,  ita  decurtari  solet,  ut  verbum  omittatur  3). 


3)  Non    decurtatae    exeraplum    ab    toto   hoc    genere   fortasse   alienum  ap.   Cic.  d    Or.  I. 
54.  231,  exstat:  ut  si  mihi  calceos  Sicyonios  attulisses.  non  uterer,  sic  cet. 

